POŠTARINA PLAĆENA U GOTOVOM 


IX škol otsjek 



H RVAT S KA 


REVIJA 




M C M X L 









4Vw) 

UREDNIŠTVO JE PRIMILO OVE KNJIGE: 

Davidović Zeremski Sava , Essays aus der siidslawischen Philosophie. Novi Sad. 1939. Str. 184. 

Mirka Vojtech dr. } Vesele vanoce. Moravska Ostrava 1939. Str. 8. 

Rakos Ravan M., Po zlatnim stazama. (Pripovijetke). Izdanje kluba hrvatskih književnika 
i umjetnika, Osijek 1939. Str. 142. Cijena 40 d. 

Kratochvil Miloš , Zakladni kamen narodmho divadla. Svazky uvah a studii, čislo Nakla- 
datel Vaclav Petr, Praha 1939. Str. 32. Cijena 4 k. 

Krišković Vinko dr., Nakon svršena boja. (Posebni otisak iz Hrvatskog Kola za god. 1939.). 
Zagreb 1939. Str. 24. 

Navratil Vaclav , O socialni myšleni. Svazky uvah a studii, čis. 10. Nakladatet Vaclav Petr, 
Praha 1939. Str. 32. Cijena 4 k. 

Dimnik Ivan , Prosvetna zajednica društava i ustanova za narodno prosvećivanje. Referat 
pretsednika Jugoslovenskog učiteljskog udruženja na sastanku delegata narodnih knjižnica i či¬ 
taonica, 24 maja 1939, u Šapcu, Biblioteka Narodnog univerziteta Šabačke narodne knjižnice 
i čitaonice, knjiga 19. Šabac, 1939. Str. 16. 

Rad Šabačke narodne knjižnice i čitaonice iggg. Godišnji izveštaj uprave podnesen XII re- 
dontoj godišnjoj skupštini održanoj 28 januara 1940 godine. Biblioteka Narodnog univerziteta 
Šabačke narodne knjižnice i čitaonice, knjiga 22. Šabac, 1940. Str. 24. 

Vaclavek Bedrick , Lidova slovesnost v českem v^voji literarnim. Svazky uvah a studii, 
č. 12. Nakladatel Vaclav Petr, Praha 1940. Str. 40. Cijena 4 k. 

Ložar Rajko , Podobe Mihe Maleša. Posebni odtis iz Umetnosti št. 7. 1940. Ljubljana 1940. 

Berkopec Oton dr., Češka a slovenska literatura, divadio, jazykozpyt a narodopis v Jugo- 
slavii. Bibliograiie od r. 1800 do J935- Knihy a časopisy. Prameny k dejinam vzajemn^ch 
styku slovansk^ch, svazek VL Nakladem Slovanskeho ustavu — v komisi nakladatelstvi „Orbis”, 
Praha 1940. Str. 422 Cijena 70 k. 

Obrenovič-Delibasić Vera , Pesme. Sarajevo 1940. Str. 40. Ciiena 10 d. 

Kršćanski brak. Jeronimsko svijetlo, br. 37. Zagreb 1940. Str. 32. Cijena 1 d. 

Folprebct Josef y Naši krajane v cizine. Svazky uvah a studii, č. 15. Nakladatel Vaclav Petr, 
Praha 1940. Str. 32. Cijena 4 k. 

Vinski Zdenko dr., Za potpuniji smisao naše stare povijesti. Preštampano iz revije „Savre- 
menik”, br. 3., str. 85/86. Zagreb 1940. Str. 2. 

Vojtišek Vaclav, O českych mestech. Svazky uvah a studii, č. 14. Nakladatel Vaclav Petr, 
Praha 1940. 40. Cijena 4 k. 

Hrvatski književni kalendar ig40. Izdanje „Hrvatske knjige”, Hrvatska narodna prosvjeta, 
nakladna zadruga s o. j., Zagreb I940. Str. 114. 

Bauer Emest dr.. Hrvatski vojnik u tridesetgodišnjem ratu. Posebni otisak iz „Alma 
mater croatica”, god. III. br. 4—5. Zagreb 1940. Str. 12. 


HRVATSKA REVIJA 

GODINA XIII BROJ 5 MCMXL 


GUSKE I GALI 

Mladi profesor Jakov Hljeb uspeo se uz veliko stepenište pred gimnazijom i 
zastao na vrhu njega. Okrenuo se po dužnosti novodošlice, da daruje pažnju gla¬ 
sovitoj slici, koja se pruža pod njim: obuhvati ocjenjivačkim pogledom obronak 
sa stepenicama i ukrasnim travnicima, prasnu cestu dolje, nove kuće i vile privu¬ 
čene velikom novom gimnazijom iz gradskog stada ovamo u šumu, pa dalje smeđe 
gradske krovove i stare zvonike divno orumenjene suncem i istaknute od lica mo¬ 
drog mora, koje isprekidano svijetlim, žutim otocima završava daleko obzor. 

Daljina! — pomislio je on. — Malen dječak žute kao plamen kose, a velikih 
sinjih očiju gledao je daljinu, njezine nježne sive, plave, ružičaste preljeve, krepku 
modrinu mora, široko i duboko nebo. Sve se to odražavalo u njegovim očima i 
raspirilo bolnu čežnju, koja mu je tinjala u grudima. Daljina! — mislio je dje¬ 
čak. — Brodovi, gradovi, kontinenti sa svojim čudesima, sve je to zgusnuto u da¬ 
ljini. Daljina je — mislio je — zgusnut život, zgusnuta stvarnost, kako je možeš 
jednim gutljajem užitnuti. A jednoga je dana bio s ocem na brdu: 

— Daljina je zgusnuta stvarnost, kažeš, moj dragi? Zgodna misao, to jest — 
dosjetka — govorio je otac zamišljeno. — Ona sadrži zbilja u sebi šareni svijet, za 
kojim ti čezneš, ali taj svijet opstoji samo kao daljina. A kako ćeš je dohvatiti? — 
Bio je tako dječak, koji je čeznuo za daljinom, i odluči da je dohvati. Pobjegne 
od kuće i ukrca se potajno u nekakav parobrod; i pretrpi mnogo, dok se iskrca u 
nekom afričkom gradu. Iskrcao se, dakle, u tome gradu na obalu, koja je bila, kao 
i drugdje, tvrda i zamrljana, ljudi su živjeli prema imetku, kao i drugdje, a i gla¬ 
dovali dosta. I on je morao pretrpjeti različne nevolje .... Na koncu, nakon mnogo 
muke, upitao se: gdje je ta daljina? — Rasplinula se na pojedinosti: u smradni pa¬ 
robrod, neprijateljski stran grad, nečiste ulice. Lutao je tom zemljom, hraneći se 
teškim radom i vidio mnogo stvari, ali malo novih. I pretrpio je dakle mnogo. Uvi¬ 
dio je na koncu, da je daljina nedostiživa i da je ona samo u našoj mašti zgusnuta 
slika stvarnosti, uljepšana našim željama. A odatle je on sada opet vidio — da¬ 
ljinu; on je sada u njoj žudno odjeljivao jednu točku — to je bio njegov dom. lo- 
plota doma, poznatost njegovih putova, činila mu se kao čisti kutovi bez zasjeda, i 
pogled znanca topao, jer je duša na dlanu. 

Tako je otac dječaka prikovao za zemlju, i on je prigušio san o tom lijepom 
svijetu. Ali ipak je nesvijesno svakog dana obuhvatao čeznutljivo pogledom ono 
zračno plavilo preko otoka i mora. 

Jakov sad oćuti negdašnji okus ove slike; ona ga obavi je, ispuni svega, prožme 
ga donesena svježim zmorcem, i zazuji oko jarbola i konopa, raspjeva mu grudi 
tiho kao brujanje dalekih orgulja. 

Kad je svršila ova glazba u njemu, kad je nestala, rasplinula se kao paučinasta 
prikaza, on spusti opet pogled na šarenilo stvari oko sebe, ovdje na zemlji. — Ne- 
svijesno je žudio, da i tu nađe odaziv uspomena. 

Prebirao je predmete, zatoptao duhom po čistinicama, po zakutcima. 

Ali uzalud. 

Šest godina je proveo na sveučilištu i u vojsci, i evo, ove stvari ne prepoznaje, 
ne nalazi u njima onaj aikus uspomene, onaj sukob starih predočaba s novima, koji 
zazveči muklo, starinski, kao napuklo zvono u dvorcu, usporedbu koja bi udarila 
oktavu, akord, između mladenačkog zanosa i zrele kritičnosti. On prebere pred¬ 
mete, da se osvjedoči: pogleda šumu: eto šuma — smeđozelene krošnje borova 
s modrim sjenama, i šumi u njoj vjetar svježe i korisno kao vodopad; pred gimna¬ 
zijom skupocjena vila nespretne, rastrgane građe, točnije: skrpljena iz tuđih dije¬ 
lova, očito; na cesti klimava vojnička kola s pospanim goničem, ili teretni auto¬ 
mobil, koji podiže urnebesnu buku i dim kao aždaha; jato djece ide na pustolo¬ 
vine u šumu; gimnazijske stube, po kojima je osam godina svakog dana dolazio i 
odlazio... 

I najedamput, sasvim mirno i bezbolno spadne to zanimanje za taj svijet, i on 
se automatski okrene i uđe u zgradu. 

Otvorio je velika hrastova vrata, osjetio im s novim zanimanjem građu i me¬ 
hanizam, i ušao u široko stubište, prostrano, mramorom obloženo. On pogleda opet 
sa zanimanjem i kritički duge poslovnog izgleda hodnike i pomisli: s pretenzijama 
na moderno, ali je ispalo hladno i privremeno kao kasarna, jedino: mramor je. Iz 
razreda je dopiralo brujanje. Jedan učenik se poigravao dugim hodnikom, sklizao 
se i ogledavao kako bi iskoristio ovaj izlazak iz razreda što potpunije: priđe česmi 
i počne se zabavljati vodom. Drugi jedan zamišljeno je otezao korake, da prođe 
što više vremena. Najzad pristupe jedan drugome, kao psići. 

Profesor Jakov Hljeb uzađe na prvi kat k direktorovu uredu, gdje mu se po¬ 
nove isti oblici mramorom obloženog stubišta. 

Na početku desnog hodnika ugleda profesora Brkana u razgovoru s jednim 
đačkim roditeljem. Iako je bio bokom okrenut ovamo, pa mu nije vidio lice, ipak 
ga odmah prepoznade: niska lubanja sa postrance zalizanom kosom, koja skriva 
ćelavost, debeo, kratak, majmunski vrat, krupan i visok stas, ugnute noge sa sto¬ 
palima van i prstima nožnim visoko uzdignutim. Izraz mu je sasvim dostojanstven 
i držanje nepristupačno običnim ljudima; on k njima blagonaklono silazi s neba: 
— A, da, vi čekate ... Zibao se kao gusak, stupao s noge na nogu, i bio do skrajnosti 
svijestan u svakom času svoje vrijednosti, odlučivanja sudbinama. 

— Kažem vam, ne zna ništa. Pitao sam ga novu lekciju, pa nije ni beknuo ... 
govorio je roditelju uvjereno, a domaćim, kao povjerljivim glasom, samo lice 
mu je bilo ukočeno i oči jako hladne — nadopunjao je Jakov nesvijesno u sebi. 

Roditelj je spustio ruke niza se i gledao zamišljeno u stranu, 

— Hm, sveca mu ... 

Jakov Hljeb se upio pažljivo u njegove zabrinute oči i vidio što mu stoji na 
jeziku, a boji se izreći: »znade on, moj gospodine profesore, ja i brat smo ga ispi¬ 
tali uzduž i poprijeko, nego vama se prohtjelo da on ne zna«. 

— Morat ćemo se prihvatiti njega bolje i potrošiti štogod za nj — govorio je 
roditelj gorko. 

Eto, Jakov izradi cijelu pozadinu događaja, zbivanje u razredu i kod kuće, 
pravo i krivnju. Ali odmah utvrdi, da slika ne izazivlje u njemu ništa osobito. Iz¬ 
gleda mu nanovo stečena, kao i ona s djecom malo prije na hodniku; sada je on 
svojom pronicavošću prokapa i osjeća kao tekovinu životnog iskustva svojih go¬ 
dina. Ona, kao i sve ostalo u ovoj zgradi, daje sasvim nove utiske, kao novo zapa¬ 
ženi predmeti; ništa ne izazivlje sjećanje, ukus obnovljenih doživljaja, ništa — 
hladnoća. Sjetiti se ne može ničega jače, nego samo s naporom koje epizode, kao 
da je negdje pročitao, ali kao da je to netko drugi doživio, a ne on. 

Nego samo ona slika daljine — težnja za bijegom! 

On htjedne ući u direktorovo predsoblje, ali u taj čas Brkan se okrene. 

Jakov ga pogleda ravno u oči, hladno, bez traga dodira, kao da gleda foto¬ 
grafiju. 

* 

— Jakov Hljeb — pozove profesor Brkan ravnodušno, hladno, i dalje ozbiljno 
prelistava dnevnik. 

Malo srce ustrepi, oči se otvore plašljivo kao u teleta, lice poblijedi. 

Išao je Jakov prema katedri polako, kao da ga pred njom očekuje hladan mlaz. 

Razred je stajao daleko za leđima, razbijen na mnogo sitnih pojedinačnih 
briga; bio je nejasna masa glava, začinjena žestoko s nekoliko lica, koja su mu 
davala boju; a sada tvrdu, bez milosrđa, do plača. 

Zadnjeg sata bio je dobio slabu ocjenu: 

— Kakva su pluća u vodozemaca? — pitao je profesor. 

Jakov je zalepršao, zamlatio kapcima: To nisu učili, činilo mu se. A nije našao 
u sebi izraz, nije našao oblik ove mehanike odnošaja između ovog života na kopnu 
i u vodi u svojem izravnom interesu: bio je na drugom predmetu, i propustio je 
pojedinosti. 

A cijeli razred pod krinkom razne vrste; nije bilo drskog lica, koje bi se usu¬ 
dilo reći, da to nijesu učili. 

— Na mjesto! — reče slasno Brkan nakon stanke. 

Jakov pođe prvi put, oklijevajući, na mjesto; oklijevalac: samopouzdanja 
ovise o vjeri drugih, uzajamno se raspiruju; a evo, nestaje mu potpuno oslonac, 
ne može na prezirnu tvrdoću da rastvori izvore svoje duše, da raspiri i raspjeva 
pjesmu volje. A razred samokorisno šuti, tvrdo. I u srce uđe pust osjećaj samoće, 
odvajanja od drugova i krivnje pred roditeljima. I ova školska soba dobiva izgled 
ledene pustoši, sudnice bez srca. 

Šetao je u dvanaestoj godini jednom po očevoj radnoj sobi; uzbuđen je bio 
jako. Najednom je zastao iznenađen kao pred nekom prikazom: u njegovoj unu¬ 
trašnjosti, na rasvijetljenoj pozornici najednom micali su se ljudi, stvari, živio je 
život u nekoj jednostavnoj zakonitosti; postavljali su se ljudi, stvari i problemi 
jedni prema drugima neobično jasno. — Jakov je iznenada napipao svoj um. Či¬ 
nilo mu se baš da ga opipava rukom, tako mu je bilo jasno, da je to baš njegov um. 











228 


HRVATSKA REVIJA 


— Evo ja sada obuhvaćam sebe i život, i mogu prosuditi mirno o svemu, mogu uči¬ 
niti ono, što je najbolje. Kako je jednostavno sve: Dva čovjeka stanu jedan prema 
drugome, u očima je mirnoća, na licu blagost i — oni se mogu složiti u svemu; oni 
se mogu prošetati po gradu i zajedno uživati one divote, koje ih opkoljuju: na 
svakom koraku šaljivi ili žalosni događaji, a svi, i među ljudima i stvarima puni 
značenja. — Oni bi obuhvatili život dobre volje, kao iz gledališta, s mnogo pra- 
štanja. 

A ovdje u školi nema evo mudrosti one koju on poznaje, sve je neprijateljski 
tuđe, opasno. 

Prirodopis! Živo šarenilo, a iznad svega zanimljiva zakonitost, pa mu se činilo, 
da na čudesan način objašnjuje i obuhvaća cijeli život. 

Tako je on bio prionuo uz tu nauku, radoznalo, dao se oduševljeno na učenje. 
Naslanjao je na ruke plavu, vazda djetinjastu glavicu i naslađivao se, a poslije 
sasvim ozbiljno tuvio retke. 

— Danas smo uzeli novu lekciju iz prirodopisa, — govorio je ocu zadovoljno, 
kao po izvršenom važnom poslu, u kojemu je njegov udio bio odlučan. Pa se onda 
davao na pripreme: tražio je u enciklopediji i u velikom »životinjstvu«. Za veče¬ 
rom je pripovijedao: 

— Zanimljivo je — govorio je — da šišmiša u proljeće budi pritisak vlastite 
mokraće, koja se preko zime nakupila u mjehuru. Učenjaci su uvukli jednome 
šišmišu cijev u ispust, tako da je mokraća mogla sama isticati i on se u proljeće 
nije probudio; spavao je do smrti... Kako je život »mehaniziran«! — uskliknuo je 
najzad, uvjeren da je tu formula života. 

A na šetnjama je klicao, ushićen opažanjima u ogradama, gdje se zemlja do¬ 
mogla mira, da stvara po volji: 

— Gledaj ovdje tihog posla: Na golom kamenu lišaj uzimlje elemente iz uz- 
duha, vode i samog kamena pod sobom, rastvorena ugljičnom kiselinom, pa na¬ 
pravi deblje tijelo, natrese onda zemlje, na kojoj se napravi baršun mahovine, ma¬ 
hovina pruži podlogu travi, trava grmu, a grm stablu, i eto stana i hrane životi¬ 
njama, a sve se opet pretvara u zemlju ... Zemlja se nastoji ogrnuti toplim plaštem 
crnice i bilja. 

Našao je magnetične biljke, koje okreću lišće prema magnetskim polovima, i 
pokušao ih presaditi kod kuće u sanduk. 

Otac je počeo surađivati sa sinom, graditi na njemu utjehu za promašene dane. 
A Jakov je svijestan toga, da je otac o njemu stekao dobro mišljenje i da na svaki 
način očekuje određeno, skladno s početkom, vladanje: pametan dječak, koji oz¬ 
biljno shvaća život i svoj rad, a nadaren je, osobito za prirodne nauke, i pruža 
mirnu nadu. — I Jakov je bio zarobljen tim mišljenjem; prema njemu je vladao 
sobom, to jest: prema svojem mišljenju o njemu, o svojoj svrsi. 

I tako bolno bi bilo kazati ocu išta o neuspjehu u školi; nije imao hrabrosti da 
ruši lijepu svoju sliku, i mir one tihe sobice. 

A nadao se, da ne će svaki put zasjeda uspjeti; popraviti će ocjenu. Pa se bio 
dao na učenje mnogo upornije, i svaki korak protkivao s mišljenjem: slavno će on 

nastupiti, svaki upit zgrabiti i razglobiti opširno, a profesor i drugovi zinuti ce 
udivljeni. Radilo se o novom zadatku, o bisernici. Posavjetovao se sa svim knji¬ 
gama, do kojih je mogao doći, i otac ga ispitao u cjelini i na upite. 

I sad evo stoji pred profesorom i čeka, kuda će lupiti kocka upita. A radi onog 
prvog neuspjeha bojazan je veća. I do sada je vidio mnoge sudbine: izađe drug, pa 
se omakne na nerazumljiv način; a svakome se čini, da je na sudnjem danu, če a 
vječnu osudu, gotovo kob. Hrabrost ostavlja, zaboravljena. 

Profesor se drži u razmaku vrlo velikom, plašljivo čuva visinu svojega ugleda 
i odlučuje se za upit nastojeći očitovati pamet: — Još promatra sam sebe na prije¬ 
stolju i sređuje nešto, tobože. 

Jakov, što više čeka, sve više zaboravlja nacrt obrane. 

Sada pogleda nepovjerljivo drugove. 

Vidi: Balen, koji guta stranice kao kupus i istresa samouvjereno sve iz vreće, 
podiže nos i paluca jezikom, koji nabijen strujom čeka dodir, da izlete iskre zna¬ 
nja; nastoji da to profesor opazi. Inače kloni se slabih učenika kao kuge. Brkan 
mu je bio dopustio da — zna; Zanko, koji se uzvrpolji pri ispitivanju, strijelja cr¬ 
nim očima, hvata se spasa, i prisili profesora na smijeh, odobrovolji ga svojom vid¬ 
ljivom plašijivošću: — Onaj, Gali su se uplašili gusaka, pa su pobjegli.. . Zatim 
Burko, sin poznatoga kirurga, jako samosvijestan, svaki svoj čin smatra značajnim 
djelom, i najobičniji, s posebnim važnim izrazom na licu, svaki svoj odgovor od¬ 
ličnim, iako je u stvari petljao i motao svakako. Ali je dobivao dobru ocjenu, jer 
je uspio uvjeriti profesora o svojem osvjedočenju, o časovitoj nespretnosti u iz¬ 
razu. Zastajkivao je, mucao, ali uvjereno mahao glavom i rukama. 

Oni svi izvuku dobru ocjenu ... Hirovit je ovo svijet, škola: on koji znade, evo 

ziblje se na tezulji. v .. 

— Govori o bisernici! — najednom progovori profesor ravnodušno, lice mu 

raskvašeno prezirom i oholom dosadom, i kucka olovkom po stolu: daje joj ulogu 
stroja, koji u ritmu klopoće, pa onda topa, zahvata stupnjeve nagiba — uživanje, 
naime, u tehnici — i prikriva lijenost. 

Jakov se obraduje upitu; u strepnji da mu plijen ne umakne, napregne se da 
izabere ukrasan početak, da prvom rečenicom pokaže široko znanje. 

I zbilja, sretno počne raspredati prelazeći pomalo u zanos. 

_ Čekaj! — prekine ga Brkan uvrijeđeno. Nije mu, očito, dao odobrenje da 

zna. Zar svaka šuša može dobro učiti; nemoguće je, da je tako. — Kaži, gdje treba 
da dođe zrnce pijeska, da nadraži školjku, pa da ona počne stvarati biser. 

— Između sedefa, i plašta. 

— Nije istina. 

Jakov poblijedi. Iz poluotvorenih usana nestane mu krvi. 

Iz klupe Balen je niječno, vrlo ozbiljno i teška izraza, mahao glavom, tobože 
Ivanu, a bacao je oko na profesora. — To Jakova još jače zbuni. Dakle zbilja nije 
ovako. — Ne sjeća se istina riječi, kojima je to u knjizi rečeno. On je izgradio 
sliku životinje i toga djelovanja, i on je čita, objašnjuje tu sliku, koju šaroliko 
odmata u svojoj glavi, a ne predodžbu redaka iz knjige. A sad mu je slika raz- 

bijena i sumnja da je bila pogrješna, da je on u njoj nešto propustio utvrditi, usa¬ 
vršiti, zamutila se potpuno. 

— An? — podigne profesor pobjedonosno glavu. 

— Um ... nije ... ovaj ... 

— Kad ne znaš sigurno, hajde na mjesto. — Zaškripi hladno glas, i digne se 
jedna obrva: 

Ko se drznuo prisvojiti pravo lakog učenja, bez njegova dopusta! 

Svakome je poznat zaključak: slaba ocjena. 

Jakov otide oklijevajući. Vukao je noge neuvjereno, namusio usne i mumljao 
preda se: — A znao sam, a znao sam, eeee ... nu, a znao sam... 

Sjeo Jakov u khipu, skutrio se trpko i odmah počeo zaustavljati vrijeme, kao 
na smrt osuđeni. Sve je želio da odgodi, da odmakne što dalje svršetak sata, povra¬ 
tak kući, sastanak s ocem. Vrijeme je razlomio: činilo mu se, da je sve jako daleko: 
svršetak škole je nedohvatljiva daljina; kad je zazvonilo zvonce, bilo je još mnogo 
vremena dok ustanu i izađu iz razreda, a poslije će biti dalek put do kuće, velik je 
dio vremena od otvaranja kućnih vrati ju do dolaska u sobu, ili od ulaska u sobu do 
početka razgovora. Sve su to beskonačni odlomci vremena, jedinstveni u sebi kao 
lula duhana. Ali, patnja se ukorijenila i ruje. Grozničavo je lovio ticalima mašte, 
da nađe izlaz iz ovog gadnog ponižavajućeg blata. 

S druge strane je uhvatio u sjećanje, samo na površini pamćenja, nov događaj: 
Brkan je dopustio da Burko, sin glasovitoga kirurga, brblja, zapleće se, ponavlja 
nerazumljivo, i — proglasio da je znao. 

— Jesam li znao za »odlično«? — pitao je drsko. 

Zatim je Brkan s izrazom vještine, profesorske sposobnosti, na licu, prešao na 
tumačenje. Govorio je nehajno: znam ja to sve preko prsta! — Unosio šale na ra¬ 
čun tjelesnih nedostataka učenika: 

— Marabu eto ima kljun kao što je tvoj nos, Martiniću. 

U dječaka su svi pogledali i smijali se, pokušavali potrošiti vrijeme. A uvrije¬ 
đeni se ogledavao nastojeći upamtiti podrugljivce, da pri izlasku naplati porez. 

Zvonjava za odlazak kući bila je neugodna granica. 

Profesor Brkan je već u sivom laboratorijskom haljku, učenjački teška izraza 
kao i uvijek, nešto prenosio po prirodopisnoj zbirci. 

— Ova kornjača mnogo bolje pristaje ovdje, — govorio je i zamišljao se du¬ 
boko, da smisli što znatniju promjenu u rasporedu stvari. Učenjački posao. Izraz 
mu je, dakle, sasvim dostojanstven i držanje nepristupačno običnim ljudima; 
k običnim ljudima on blagonaklono silazi s neba: — Ah, da, vi čekate ... — Zibao 
se kao gusak, stupao s noge na nogu i bio do kraja svijestan u svakom času svoje 
vrijednosti, odlučivanja sudbinama. 

Profesor Škorić znao mu je reći u gimnaziji: 

— Tko je tebe, tupoglavče, natovario mi na glavu! Gledaj ga ... mogao bi mu 
glavom razbijati kamenje; a ne bi se nikakva mudrost potresla. 

Ali Brkan je uporno sjedio u klupi, ukorijenio se u njoj kao troskot, treptao 
očima i podnosio sve na svojoj tvrdoj glavi i širokim leđima. Imao je neobično jak 

talenat za tehniku sjedenja u klupi. A školu je shvaćao kao čudnovato vraćanje, 
obrede, mahanje rukama da se raziđu ili zgusnu oblaci, neshvatljivo komešanje, ša¬ 
renilo kao na velikoj misi. U vojsci i u školi ne traži razloge! Takvo mišljenje je 
zadržao i do dana današnjega. — Gali su se uplašili gusaka — odgovorio je jedan 
put — i tako su guske spasile Rim. A zašto ne? To je u školi moguće reći. To su 
obredne riječi. 

— Nosač ili kopač bio bi dobar, govorili su profesori. Ali bogati roditelji htjeli 
su da postane gospodin; izbor je pao baš na njegovu ozbiljnu glavu, i trošili su za 
privatnu pouku. 

Odsjedao je on i po dvije godine u jednom razredu, jednako ravnodušno, i na 
koncu — eto ga, u dva maha položi maturu. 

A davno pred maturom bio je on na čistu radi struke. Medicina je, naravno, 
najveličanstvenija stvar. Čovjek obuče bijeli haljetak, drži u ruci stetoskop, ili 
kakvu drugu sjajnu spravicu, otvori vrata ordinacije i prošeta suvereno pogled po 
glavama pacijenata, ali ih se ne dotiče, uzima ih samo kao broj. Svi čekači upere 
u »doktora« bojažljiv pogled, a on izmiješa na licu mudrost i dostojanstvo s rastre- 
senošću i: — Dođite! — kimne neznatno glavom. Ili, u bolnici: korača poslovno i 
širi strahopoštovanje, a za najmanju nespretnost razdere se na sestru ili bolesnika. 
Uopće, doktor, zagonetna, tajanstvena osoba, opkoljena knjigama, spravama, mi¬ 
risom lijekova, i drži sudbinu ljudsku u rukama, to jest, opipava je. A ono glavno, 
što je on zamišljao, to je: bijeli plašt, instrumenat u ruci, dostojanstven hod pot¬ 
puno opravdan, na licu neizmjeran nehaj za okolinu, i — prezir. A ljudi svi: 

— Ono je doktor taj i taj. — Ali na medicini bilo i težih stvari od plašta i instru¬ 
menata; nezgodne stvari: mnogo učiti, tuviti do zla boga, dane i noći, a ponešto i 
razumjeti, potrebna pronicavost, a to je ranjena peta; zatim zaključak: »mesarski, 
smradan posao«. — Nakon četiri semestra, naime, učinio mu se bio beznadan. 

Pa, molim te, filozofija pruža ipak lijepe izglede: laboratorij, bijeli ogrtač, 
učenjačka ozbiljnost: i bogovski odnos prema učenicima: micanjem prsta miješaš 
ih kao pijesak, a roditeljima odrežeš: — Kažem vam, ne zna ništa... 

— Ono je profesor taj i taj ... Lijepo zvuči. 

Prirodne nauke na primjer. Pa nije ni teško utuviti one pričice o životinjama 

— infusoria, ciliata, protozoe... zaključio je. I on je svoju veliku glavu vrlo po¬ 
nosno dizao iznad drugova na sveučilištu. 

Brkan je, dakle, nakon višekratnih ponavljanja ispita, postao profesor. Ostva¬ 
rio je svoj san o bijelom, ili sivom, na koncu konca, ogrtaču, i drmanju tuđom sud¬ 
binom. 

Tako glasi poznata priča o profesoru Brkanu. 

Ova utjeha jest olakšala, ali nije mogla Jakovu rastjerati svu maglu. On je 
išao s Balenom, Burkom i Zankom kući i tražio razloge da put potraje što duže. 

— Morao si reći, moj Jakove: između ljušture i plašta ... ee, valja reći pravo — 
govorio je Balen s odlikaškom razboritošću. 

Pa ljuštura je od sedefa. 

Jakov je samo uplašeno gledao svojim velikim očima. Jasno mu je bilo, da nije 
smio dobiti slabu ocjenu: 

— A on, što je govorio? — reče za Burka. 

— Znao je, e, e, e, e — isceri se Balen. — On nije rekao krivo, a ti si rekao. 

— Ja ne znam ništa — slegne Zanko ramenima. Uplašio se rasuđivanja o pro¬ 
fesorovu postupku. Nije se usudio da govori. On nije upućen u obred: pa valjda je 
takav propis. 

Jakovu se jače stislo srce: eto kako mu i drugovi neobično shvaćaju sve; tu je 
neka ledena zakonitost. Nema oslonca na toplu dušu. Svi su bačeni jedan protiv 
drugome, svi hrle tamo naprijed u izvjesnom pravcu — naprijed, naprijed. 

I čvrsto počiva sve na nekoj hridini nepomičnoj:' 

Profesor! 

Jednom, sjetio se toga, bili su na izletu u selu. Na čatrnji seoskoj zavirivali su 
kroz rupu u mračni cijednjak za vodu. Na svodu na kamenju blistale su se u 
mraku kao dijamanti kapljice destilirane, zgusnute iz hlapova, koji se dižu s vode 
i hvataju hladna kamenja. Neobično su se sjale bistre kapi. 

— Vidite, govorio je profesor Brkan — vidite, sjaj u ovim kapljicama potječe 
od bakterija, koje fosforesciraju. Kako su kapljice od njih sjajne! i otide dalje 
prelazeći odmah mislima drugamo. 

Jakov je odmah mislio drukčije, i otac mu je mišljenje potvrdio: Destilirana 
voda u kapljicama lomila je svjetlost, koja prodire kroz rupe u čatrnju ... Vidiš, 
ako netko stvari tako shvaća kao taj profesor, kad uzima da su tome uzrok bakte¬ 
rije, onda je to ukočeno, šablonsko shvaćanje, njemačko, na neki način — filo¬ 
zofsko. — A eto, školsko jato je spremno uvijek na takvo gledanje, ograničeno i 
vrlo udobno. — Jakov je to osjećao, obuhvatio je intuicijom, koju je izgrađivao 
kao cjelinu, a pojedinosti nije mogao razlučiti, nije ni mislio da bi to mogao izra¬ 
ziti, nije pokušavao. — A koga bi to zanimalo? 

To ga je razbijalo, činilo neodlučnim, nesigurnim u vladanju, u dodiru s lju¬ 
dima: morao je uvijek očitovati krivu boju. 

Burko je nenadano započeo šalu: udarati drugove torbom po leđima. Udara i 
izmiče. Svi su brzo prihvatili tu zabavu. I Jakov je primi kao ponuđenu utjehu: 
razvedri se, odbije od sebe svako sjećanje, i dade se u borbu. Ali ubrzo je osjetio i 
bodljike. Burko je gospodarski zametnuo zabavu koja mu se sviđa, i kad mu se 
sviđa. Nameće svoju volju i uživa u tome. Jakova je udario po leđima, da su mu 
se potresle oči. A kad Jakov brzo odvrati, on se osjeti uvrijeđen. Njegov gospodski 
ugled ne smije pretrpiti takvu bezobzirnost. Istina, mama je govorila, da su svi nje¬ 
govi drugovi, kao i svi ljudi, jednaki, ali on je znao, da tako ne misli. To se osje¬ 
ćalo i na služavkama i šoferu. Sin uglednog i bogatog kirurga ima posebna prava; 
uvijek je to osjećao, na svakom koraku. — Plane on srdžbom i navali na Jakova. 

Jakov se zapanji. Iznenadilo ga je takvo postupanje, iako ga je uvijek očeki¬ 
vao, to jest znao je, da Burko ne trpi bezobzirnost prema svojoj osobi, iako je on 
za se prema drugome prisvajao. A Jakov nije mogao da se baci žarko u borbu, nije 
mogao da udari drugoga, ne zbog straha, nego je uvijek osjećao tuđu bol; činilo mu 

se prebolno, i životinjski, da udari na primjer u meko lice i oči, gdje mora da boli 
jako, i opasno je. On to drugome ne može učiniti, nije u sebi nikada mogao ras¬ 
piriti toliko mržnje. On je previše jasno bio obuhvatio sve posljedice svojega čina 
na štetu drugoga, ali nije na štetu svoju. A nije mogao podnijeti, da on prvi učini 
zlo, da odgovori većim zlom, nego je uvijek odgovarao u mjeri: osjećao je uz to 
u sebi neki nagon, uvjerenje, da ne valja prekidati sve niti između sebe i drugoga, 
da valja ostaviti mogućnost pomirenja, uzdržati prijatelja sa svim njegovim nedo¬ 
stacima. 

Ali Burko je navalio ogorčeno, kao na ljutog neprijatelja, i zadao mu jak 
udarac u oko. 

Jakov je osjetio bol, vrtoglavicu, svjetlace u očima. Nije mogao nastaviti 
borbu, nego je stao trti oči i sabirati se. I u mješavini jada od boli i nepravde tiho 
zacvili. 

U taj čas je prolazio profesor Kraljev. Žurio je kao da roni kroz kišu, prignuo 
glavu i ispod obrva bigotski lovio. Svi su ga pozdravili, samo Jakov od suza i boli 
nije ga mogao opaziti, nego tek kad je odmakao. — U isti čas je zamislio scenu u 
razredu. — Burkov nemir, naime, profesori su rijetko opažali, a Jakovu su svaki 
nered pripisivali. Kad je u razredu bio zamor, profesor bi znao u mirnog Jakova 
uperiti pogled i očekivati da se makne, jer nije drukčije znao protumačiti nemir 
nego njegovim udjelom. Svaki profesor tako ima u razredu jedan oslonac za svoj 
bijes, kako mu prema njegovu prosuđivanju fizionomija odgovara, a Jakov je ve¬ 
ćini bio antipatičan. Njega će dakle pozvati na odgovornost za tučnjavu. 

Sad on u plaču zovne Balena, koji je sa Zankom i Burkom uputio se kući: 
— Nemojte mi kazati tati, — rekao je tako potučeno, kao da moli oproštenje, smi- 
lovanje. 

Išao je sam kući trljajući, razmazujući suze po licu, sušeći ih i sakupljajući 
duh; spremao ga je, da ukloni neugodno iznakaženje svoga lika pred ocem. 

Tada je prvi put nosio u sebi svršenu odluku, da ništa ne kaže ocu, premda je 
još nije sasvim odobrio u svijesti. Možda ima nade, da bi ocjenu mogao ispraviti; 
možda će ga kroz ovaj mjesec još koji put pitati. To je utjeha topla, radi daljine. 
A ne smije se ni na Burka potužiti, jer bi pri ukoru sve rekao. 

Otac je sjedio za pisaćim stolom i bio zaposlen mikroskopom; pomicao je 
oprezno staklenu pločicu, zaustavljena daha. Nije podigao glavu, kad je ušao Ja¬ 
kov. — Radio je tako gotovo cijeli dan za liječnika Blaska bakteriološka ispiti¬ 
vanja i analize. Bio je dobar bakteriolog u naknadu za nesvrsenu medicinu i gi¬ 
mnaziju, zbog prevelikog oduševljenja za nauku. 

Kroz prizemni prozor prema vrtu pao je širok trak sunca, procijeđen kroz 
lišće javora, na sto. Svjetlost se razbijala o epruvete, retorte, posude, sjajne me¬ 
talne spravice, pa se rastrkala po sobi, po knjigama, slikama, onim slatkim umjet¬ 
ničkim reprodukcijama ranih impresionističkih slikara, u bojama, starom naslo¬ 
njaču, otomanu, obuhvatilo sobu i učinilo je još jače domaćom, toplom; neiscrpivo 
vrelo ilustracija u ormaru, i knjige sa čarobnim pripovijetkama, ako se pružiš na 
čisti jelov pod u mirisu suhe lavandule pomiješanu s mirisom žeste i kemikalija. 

Jakova ogrije čežnja za mirom u ovoj dragoj prizemnoj sobici uz vrt, munjevita 
neka očajna čežnja za nesmetanim posjedovanjem ove sobe, slobode bezbrižne u 
njoj. I on je sad mrtvo, nepokretno »odlučio«, da sačuva mir ocu i sebi — lažju. 

Tiho se primakne, odlaže knjige, gledajući bojažljivo kao u crkvi onog malog 
mršavog čovjeka, blijeda pravilna lica, nehajno bačene, mrtvo smeđe kose, smeđih 
očiju punih mirna razbora i blagosti. Sada mu se još jače javi želja, da pripada 
sasvim ovom svijetu, ono današnje da ne postoji, da pripada čist ovom čovjeku ma¬ 
lenom ali tako jakom, svojom uvjerljivošću. 

Otac pogleda sina. 

Zaustavio je pogled poduže. 

Je li otkrio oblak mu na licu, koji se postavio kao maska između jedne i druge 
duše i razbijao neposrednost dodira; ukočeni su mišići lica, bez one svježe pokret¬ 
ljivosti u izrazu. Je li pročitao brige i propustio ih kroz arhiv svojih uspomena, i 
našao odgovarajuću sliku? 

— Što ti se dogodilo? — upitao je, ustežući glas da dopusti lak odgovor. 

— Pao sam niza stube. 

— Jesi li se udario? — zabrinuto. 

— Ah, prošlo je — uspije nehajan izraz. 

Ali otac je sad gledao prodirno. Jakovu se činilo, da on čita u njegovoj nutrini 
kao na platnu u kinu; sve on prozire i razumije. 

Najednom se otac razveseli: nema brige, koju ne možemo složno razbiti, samo 
treba da pružimo ruke i otvorimo srca. — Iskreno se bio razveselio ovom smjesom 
misli, koja se razgorila među njima kroz poglede, u igri dodira, izraza, međusobne 
vjere, pa je veselo rekao: 

— Ohoo, ovdje ću ti pokazati zanimljivih stvari .. . 

Jakov priđe razveseljen, zagrijan ovim zvukom prijateljskog ljudskog srca i 
naučnog duha. 

Većinom su roditelji pristupali plašljivo ovoj zgradi, u kojoj se kroji »buduć¬ 
nost« njihove djece osjetljivim škarama. Uvijek treba nešto zamoliti čovjeka, ko¬ 
jemu si možda broj; dakle, poniženje. I laskav izraz tjeraju na lice: simpatija ili 
antipatija igra vrijednu ulogu. 

Ulaze u razred obzirno, gledaju: klupe stoje u redu s izrazom školskim, kao 
ljudi; ploča, katedra prema njima opet u dostojanstvu do stropa, kao profesori. Pa 
se vrzu nevješto po ovom prostoru, koji kao da je kadar podsmijevati se. 

Đak! Uči, ide u školu, živa osoba, koja ima posla s knjigama, onim naime, čime 
oni imaju najmanje posla, što je postalo manje od daleke uspomene: neki život ne¬ 
shvatljiv sada. Tako oni imaju prema đacima obzir pun bojazni: da se ne osramote 
kako god. 

Zankov otac zvjera kao vivak na izvidnici, vreba — je li potrebno gdje po¬ 
zdraviti. Pa kad je opazio, da je društvo bliže vrste, pristupa nekakvoj računaljci 
s kuglicama: 

— Han, han, han... — pelivanski tura desno lijevo kuglice. — Spominjem se 
i ja malo, kako smo ovako: ta, ta, ta, ta ... ali nisu više prsti vješti. — Zamiga pr- 

stima u zraku. — Eee, gdje je ono vrijeme... — A on misli, da se na računalu vrši 
neko vješto prebacivanje kuglica, prestidiđaterska neka vještina i čaranje. 

— Ah, — mahne rukom — zaboravilo se to. — Četiri razreda sam išao .. . 

— Život je škola ispočetka — reče Jakovljev otac. Zaboravi knjige, ako želiš 
dobro proći. Ne valja se pustiti knjigama, da te razmlače, treba grčevito uhvatiti se 
za um, pa laktima ... 

Prođe kraj dvorane jedan mlad profesor matematike. Vrti glavom, trese grivu 
bujne kose, s vidljivom sviješću o svojem značenju. Za mlada čovjeka nezgodan 
položaj: na koncu će još staviti naočari sa zlatnim štipaljkama ili s jako širokim 
crnim okvirom. 

— Zanimljivo je, — reče Jakovljev otac, — da se čovjek najradije ponosi svo¬ 
jim umom, osobito ako mu je veoma siromašan ... Jer, na koncu: ako profesor nije 
pedagog, ili nije učenjak, onda što je? 

Svi ga začuđeno pogledaju: Kakve to veze ima s razgovorom? — Vidljivo ćak¬ 
nut čovjek! 

On se ukloni u kut, zamišljen, zabavljen mislima. Pa iz prikrajka gleda. Za¬ 
nimljivo je čitati po ljudima: sad profesor, sad roditelj, sad učenik. 

Profesor Brkan zagrlio dnevnik, digao glavu i lagano u taktu korača, da ga 
imaš vremena vidjeti. Musić se dobrodušno zaleti među roditelje: on hoće da bude 
na mirnoj nozi sa đacima i roditeljima, da mirno uživa plaću, pa ugled stiče šalom. 

Ubode prstom u trbuh vojnog činovnika sa žutom pločicom na prsima: 

— Eto, da na dva pitanja nije odgovorio, ne spasi ga ni Bog. A on je odgovorio 
na sva tri, i to u svakom predmetu ... Nije nitko očekivao od srednjega učenika ... 
Sreća! Ispit je sreća. — On govori kao da je ispit neki stroj, koji se vrti, vrti — 
učeniku je dano da upire u poluge, i pogriješi li — propada. 

Zatim jato maturanata. Neki bukom zaglušuju savjest, neki potražuju lakše 
putove, neki su samouvjereni, ili u strahu da će im siromaštvo vječno visjeti na no¬ 
gama. — I »ambasadori« s limenim pločicama, patriotskim znakovima na prsima: 
vjerska, politička i obiteljska pripadnost osmjelila ih je, pa računaju na političke 
škole »na strani«. Drska samosvijest, osjećaj potpune zaštićenosti, cvjeta im na 
licu. A sve atletski, dobro uhranjeni klipani, kojima je društvo nosača jako ošte¬ 
ćeno, a ništa manje nego intelektualaca, među koje se, laktima u šir, utiskuju. 
Imaju čestu sposobnost, da nauče na pamet što bilo. — (Jakov i nekoliko drugova, 
za njihovim leđima uvuku se u školu.) 

Jakovljev otac zateče se u takvim razmišljanjima. Zatrepti kapcima, da se 
otrese zlobe, i lice namršti, kao da ga je zabolilo: čovjek nosi u životu svoj teret; 
ma kakav bio, malo je odlučan za ishod putovanja. Zaboravlja, pa živi, sjeća se, pa 
umire. Ali u životu susrećeš ovako neharmonične ljude, sa tvojom željom, koji ti 
ruše sklad, oduzimlju zadovoljstvo da umreš. 

Eto doskakuće Balenov otac. Odebeo, otmjeno obučen: svijetlosivo sukno i 
svila, zlatni predmetići proviruju tu i tamo, prstenje, diskretan miris. Kao da je iz 
pjene rođen; a čio: daj da se prihvatim posla, mirisnog, za mnogo novaca, novaca, 
novaca. 

— Dobar dan! — propusti kroz zube, kad je vidio da društvo ne sačinjava ni¬ 
jedna jača osoba. — Očima sjajnima i nemirnima vrebao je neprestano, da mu ne 
izmakne prigoda da ubode u pravo mjesto. 

— Gdje je Poljska? — Tražio je u Aziji. 

U trijemu ugleda dva profesora; brzo im priđe i traženom nehajnošću počne 
razgovarati. 

I vidiš, kako je s njim ljubazan profesor Neradović, koji je inače trom, golem, 
kroz naočare gledaju mu šarene oči kruto kao u poskoka. On znade na jednom 
upitu dati petnaest slabili ocjena. 

— A kad u prirodopisu imaš nedovoljno, kako onda možeš u matematici imati 
pozitivnu ocjenu? 

Ali šef carinarnice je čovjek podšiven novcem, vladajućeg je soja, pa može da 
učini usluga ili štete. 

Jakovljev otac se uvijek uzbudio, kad je gledao pred sobom ove ljude: kud su 
zabrazdili iznakažavati život? 

Mora izvršiti svoj naum, mora na ovom roditeljskom sastanku izreći govor. 

— Gospodo roditelji, evo ja se usuđujem dignuti riječ protiv... — glupo; glup 
početak. — Dopustite mi, gospodo, da rečem nešto što će, mislim, očitovati misli 
svih nas, roditelja djece koja pohađaju ovu školu... — A ako se ova gospoda iz 
straha od osvete usprotive? — pomisli. Može se dignuti onaj vojni činovnik s mje¬ 
denom pločicom u zapućku, koji nastoji na svakom koraku očitovati slaganje 
s vlašću, pa reći: Vi se varate, mi se ne slažemo s vama... A drugi se ne bi usudili 
progovoriti, kako nijesu ni do sada. Pojedinci se boje osvete. Onda ce ovako, 
u svoje ime: — Čini mi se, gospodo, da je vrijeme ovdje upozoriti na neke činje¬ 
nice, koje bi, mislim, svakome inteligentnom čovjeku morale izgledati strašne. Za¬ 
pravo nema tako teške riječi, kojom bi se mogle obilježiti. Najprije bi se moglo 
zapitati: zašto gotovo sva djeca, pa i najinteligentnija, imaju privatne učitelje, za 
koje se izdaju ogromne svote novaca, to jest toliko, da bi se mogla uzdržavati pri¬ 
vatna škola, u kojoj bi roditelji mogli zahtijevati moderne metode rada? Na ovo 
nije teško odgovoriti: Jer rad u ovoj školi ima veze s pedagogijom koliko i maga¬ 
rac s bogoslovljem... U tumačenju izostaju metodički uvjeti, osobito aktivna zor¬ 
nost, a ispitivanje je upravo sistem zastrašivanja, zatucanja. Radi jedne pogrješno 
izgovorene riječi većinom profesori tjeraju na mjesto, tako da djeca školu i ispite 
smatraju tatarskim sudom, gdje se prema raspoloženju suca za jednu riječ gubi 
glava ili postaje doglavnik. To tjera djecu u praznovjerje. Evo: Svako jutro pro¬ 
laze dvije djevojčice ispod mojega prozora k školi. Ubiru cvjetić kroz ogradu: 

— Hoće li me pitati? Hoće, ne će, hoće, ne će... hoće ... Crnka s kolobarima 
oko očiju zastane: — Pitat će me! Idem se vratiti kuci. 

— Ali naučila si! — govori druga. 

—Da, puno mi valja kod njega; nisam mu ja simpatična... 

— Ja ni jesam ni htjela naučiti. Ona od prirodopisa dala nam je toliko; četiri 
strane: naučite, kaže, što je mene briga za druge predmete. A matematiku ni jesam 
mogla naučiti; onaj ... govorio je: ovako, ovako, pa ovako ... ništa ne tumači, nego 










samo kaže, ovako se to radi, a tko nije razumio, neka se potrudi da kod kuće ra¬ 
zumije. Kao da moj otac ima novaca da troši za instrukcije. 

— Čekaj, hoće li mene pitati! Hoće, ne će, hoće ... ne će ... Hvala ti, Gospe 

Obje su zatim išle, kako i svako jutro idu na jata djevojčice, u crkvu da iz- 
mole milost i pomoć Gospinu u onom sudu zadnjem u školi. 

I moj Jakov je počeo uvađati neke običaje: ne bi ostavio knjige u sobi po noći 
za ništa; jer to može uzrokovati slabu ocjenu. 

On priđe opet skupu i nastavi glasno: 

— Oni ne mogu razumjeti djecu. Vi ne razumijete djecu, gospodo moja, ne¬ 
mate mudrosti, da podnosite njihove potrebe i njihovo shvaćanje života. Učenjak 
je uvijek i dobar pedagog, - rekao bih ja njima. - Poznato je otkriće psihologije, 
koje je uostalom i načelo pedagogije, da srednje razvijen učenik nije nikada, ih 
gotovo nikada kriv za neuspjeh. Ako učitelj uspije da privuče dječju pažnju, to 
jest, predmet unese u žarište njegova interesa, onda je škola zabava. A ocjenjivati 
treba prema interesu, zanosu i shvaćanju tokom rada, a ne prema spremnosti da 
odvrate na pitanje ... To je obrnuta selekcija. Laktaši napreduju; poznato je, da 
talentirana djeca i osjećajna ni jesu spretna za odgovore ... 

Oni su ga opet nerazumijevajući gledali. 

On otide zatim Brkanu, da se propita za uspjeh Jakovljev. 

— Ne zna ništa, kažem vam — govorio je Brkan hladno, nepomična lica i očiju. 
Ni novu lekciju nije znao. 

— Ali bit će znao štogod ... . v . . 

— Ni beknuti, kažem vam. Evo — pokaže mu katalog ima slabo jos iz je¬ 
zika i matematike. — Govori to Brkan ležerno, uvjereno. 

— O, sveca mu, kako se to moglo dogoditi! Izmaknuo mi se iz oka. A meni se 

činilo, da uči. Morat ćemo ga stisnuti žestoko... 

— Evo vidite, roditelji obično misle, da djeca imaju pravo, a u stvari, djeca im 

lažu i oni im sve vjeruju. 

Sad ti dokaži njemu, da je drukčije. v , 

Jakovljev otac je u isti čas zamislio, kako su ona dva profesora zaključili: kad 
ne zna prirodopis, najlakši predmet, ne može znati ni matematike, a kad ne zna ni 
matematiku ni prirodopis, ne može ni u jeziku imati dobru ocjenu. Jer, na koncu, 
nije ni jezik najgori predmet. I tako će to ići do kraja. Oni su ispitivali dijete u 
uvjerenju da ne zna... Ali, možda je i drukčije. Stavi sve u drugu djelatnost: 
dijete se dalo u sanjarenje, izašlo iz ovoga svijeta. Ali, zaboga, om to moraju 
opaziti; oni su tu da od djece prave ljude, da ih ispravljaju i upućuju, a ne samo 
da im sude. 

Jakov je opazio što se događa, pa se brzo izvukao iz zgrade 

A na sastanku se digao onaj vojni činovnik, oštra kao jež lica i živih lukavih 
očiju, sa žutim znakom u zapucku: 

— Mislim, gospodo, da ovom prigodom moramo najprije odati priznanje nje¬ 
govom veličanstvu, čija je evo slika prisutna... Zatim moramo odati priznanje. 

koje zaslužuju, gospodi profesorima, koji se tako lijepo brinu za našu djecu. Čast 
svaka ... 

Jakov je bio poblijedio i odvukao se jako podvučena repa niz ulicu. 

Izgubio je sasvim tlo pod nogama. Sve nade su propale: 

— Pitajte me, gospodine — bio je zavapio očajno. 

Brkan je spustio kapke prezirno: 

— Zar te ni jesam pitao? 

Neradović nije ništa odgovorio, a onaj od jezika nije slušao odgovore. 

— Slabo je to, slabo — zaključio je zamišljeno, jer je gledao kroz prozor. 

I sad se Jakov zaklonio u maštu, zaranjao je u nju sve dublje, očajnički se 
hvatajući njezine magle i odbijajući sve trnje izvana: našao se opet u tekućini 
toploj i lagodnoj kao plačan san. — Tu se bacio u smjela poduzeća: svjetlao je 
svoju osobu. Misao na školu, na kuću, na oca, ubadala ga sad bolnije, pa se morao 
zatvarati sve dublje u se i tražiti sve udaljenije stvari, daleke, daleke i čudnovate, 
neobične preko svakoga znanja, da bi potisnule sve ono, što je blizu i tako glupo 
poznato. On je otišao daleko, daleko tamo gdje se u onoj maglici mekoj daljine 
pružaju kontinenti, obale, gradovi, brodovi, ljudi, koji s rukama u džepovima dišu 
slobodno, lovci, zvijeri... 

Malen, dakle, dječak, žute kao plamen kose, a velikih sinjih očiju gledao je 
daljinu, njezine nježne sive, plave, ružičaste preljeve, krepku modrinu mora, ši¬ 
roko i duboko nebo dovoljno za sve ljude. Sve se to odražavalo u njegovim očima 
i raspirilo bolnu čežnju, koja mu je tinjala dugo već u grudima i žegla ih trajno. 
Daljina! To je jak život, kao pjenušavo vino, gust i opojan. Daljina je zgusnut 
život, zahvatijiv jednim gutljajem; ona sadrži sve. Nadimlje ti njedra blag zmorac, 
zuji oko jarbola i konopa, raspjeva ti grudi tiho kao brujanje dalekih orgulja: 
ritam dugih zavoja obale ispod šumovite strmine i hridina sa rđastim rumenilom, 
modro more, gradovi i topla jedra u suncu, parobrodi ponosni i osobita mirisa. 

Bio je na obali, prošao kroz gradski perivoj i ušao u glavnu ulicu. Turio je 
ruke u džepove i prepustio se površnom dodiru okoline. Učini mu se i ovo lutanje 
gradom, naziranje običnih uličnih pojava, sjedenje na klupama parka neobično ča¬ 
robnim životom, kad bi bio potpuno slobodan da uđe u nj kao riba u topao zaljev, 
kad bi raspolagao sam sobom. 

Ali svakog časa prodre u srce oštar šiljak stvarnosti: mora se vratiti kući. 
Kuća je neizbježiva luka. 

— Kad imaš slabu ocjenu iz prirodopisa, kakvu onda zaslužuješ iz ... — rekao 
je profesor, zapitao ga nešto neodređeno i ne saslušavši odgovor poslao ga na 
mjesto. 

Ja, vidiš, ja, ja, da vidim da tko ubija onoga Kraljeva, da ga tko ubija, da 
ga gazi, ja bi mu još nogom nos izmečio ... — vikao je strasno jedan ostariji uče¬ 
nik i gazio bijesno nogom tlo. — A vidiš, za onoga Košića ja bih dao glavu ... 

Jakovu promaknu mnoge misli... 

Opazi profesora Brkana. 

Jakov pođe nehotice za njim. Promatrao ga je sa strane s mržnjom: ohol je u 
hodu, pričinja se; podigao je glavu, po struci dignut u vis, staje s noge na nogu, 
i obrće samo oči ispod na po spuštenih kapaka, a rukama vesla. Eto i u školi govori 
gluposti, a tiranin je. Kako je ozbiljan po izgledu, a neozbiljan u stvari, sitničav 
i osvetljiv. Eto tako obično: čovjek drži se kao starovjeki mudrac, a sitničav je, 
djetinjast. 

Jakova spopadne želja, da onu tvrdu glavu lupi čim. 

On tu stvori odluku. Zasjela mu je za čelo misao neopaženo; kao obično našao 
je već gotovu. — Turi ruke u džepove i zađe u gradski perivoj, da svoj plan pro¬ 
uči u miru i da pričeka mrak. 

Pa onda, pogna ga nešto da pođe odmah na ono mjesto, da vidi sve kako će se 
dogoditi, da mu tlo bude pregledno, jer mu se muka od nesvršene dužnosti počela 
skupljati u grudima, iako se obvezao samo sam sebi. 

Krene prema strelištu. Ali nije opazio, premda je to bilo njemu vrlo jasno, da 
u ovoj odluci leži druga odluka, a ta je: da ne učini ono što je naumio. Zato je 
ipak išao onamo. Išao je kao da je navijen na određeno vrijeme i ne može se za¬ 
ustaviti do olakšanja napetosti. 

Kad je ugledao Brkanovu kuću, zastane. Bilo bi ugodno, kad bi ovaj čas na 
strijelu nataknuo patronu dinamita i utjerao je u letvice prozora, ili čak u sobu 
ubacio. 

Kuća se zamata u mrak, slabo je osvijetljena kao i ulica; tamne sjene se zgu¬ 
šnjavaju ispod stabala i iza zidova. Jakov se stisne u sjenu iza hrpe kamenja, koja 
je tu ležala od kopanja jame za vodovod. Uzme u ruku kamen, oteži ga i procijeni 
koliko će ga daleko moći hitnuti i kakvom snagom, pa kad se zadovoljio, počne 
čekati. 

Evo sad je jasno sve: izbaciti će hitac, pa još prije nego kamen pogodi cilj, 
strugnuti će ovamo putem iza kuća kroz mrak. 

Znao je da se Brkan vraća kući sa šetnje oko šest sati i po. 

Prošla je jedna djevojčica s bocom vina. On po njoj odredi mjesto, na kojemu 
će udariti. Prošla je i neka žena, pa je vježbu i na njoj ponovio. I spremio se za 
dugo čekanje. On je uvijek bio osuđen na dugo čekanje. Čeka, čeka, i baš tada ta 
osoba izvan običaja učini drukčije, i on je ne dočeka. Ili pođe s nadom u srcu ne¬ 
koga tražiti kući, i njega nema, opet izvan običaja u to doba, kod kuće. A sad druk¬ 
čije osjeća. 

Nenadano je ugledao pred sobom profesora Brkana. 

Išao je lagano kao obično, uzdignutih prstiju, zibljući se s noge na nogu. 

Jakov osjeti sukob kamena i njegove glave kao potpuno skladan događaj: 
otpor i zvuk velike tikve, odbijanje, odskakanje kamena, zatim ona poznata, za¬ 
glušna bol, glavina tupa bol. 

Najednom počne Brkan pjevuckati, ispod glasa zvoncati nekako isprekidanim 
nevještim glasom, ali u zvuku mu je bilo neobične nježnosti i oči je upravio visoko 
naprijed gledajući u nešto pred sobom. 

Začas je došao pod svjetiljku na pravo mjesto hitca. Zažuti se golotinja ćele 
između siromašne kose, koja je slijepljena na tjemenu. I sad mu bolje pogleda u 

lice: boležljivo žutilo nadmeće se s crvenilom, koje vidljivo uzmiče. Ona plješa 
glatka učini mu se jako bolno mjesto, krhko. — U što bi pogodio? U leđa? 

I već je izišao iz dosega. 

U taj čas Jakov ugleda na prozoru Brkanovu, u svijetlom okviru ženu s dje¬ 
tetom u naručju, koje je mahalo ručicama. 

Jakovu se razmiješa sve. I sine mu vlastiti lik slab, nemoćan. Što se može uči¬ 
niti! Gdje se može uhvatiti? Neizmjerna mu se i duboka učinila čovječja slabost 
i porazan povratak k ocu. 

Sad je na istome. 

Već je kasno. Davno je morao biti doma. 

Najedamput se sjeti obližnje hridine, niz koju se bacila vec bila jedna učenica 
radi slabih ocjena. Sprovodi, govori, osuđivanje profesora, roditelja, učenika u 
prvom redu. Maglovito sve. Tko ima pravo? 

Proživljavao je samoubojstvo. 

Kad je došao na »lice mjesta«, bio je pred svojom kućom. 

Otvorio je vrata, kao da trga zavoj sa rane. 

Otac je bio u svojem poslu kod mikroskopa. Stolna električna svjetiljka sa 
zaslonom od papira osvjetljavala je sto i predmete na njemu, i očevo lice domaćim 
ugodnim svijetlom, pri kojemu čovjek zaželi da se uvali u naslonjač, da se udalji 
neizmjerno od nekih stvari i da izabere sebi svijet iz knjiga, miješajući ga, zači- 
njajući uvijek ovom toplinom doma. — Pa, kako čovjek u nekoliko sekunda može 
osjetiti sve to! 

Otac je malo podigao glavu: 

_ O, došao si! — reče blago. — Večerati ćemo odmah. Ima već po sata da je 

hrana donesena... Pogledaj čas ovo ovdje: jako lijepo vidljivi bacili, na jata. 

Kad je prišao ocu, on ga privine k sebi i poljubi u kosu. 

Jakovu navale suze. Priljubi se uz oca i počne plakati, pa sve jače ljuto je¬ 
cati ... 

Uto se otvore vrata i uđe Točić. 

Otac Jakovljev bio ga je preporučio prijatelju liječniku za bolničkog teh¬ 
ničara. 

— Položio sam ispit... Dali su mi da izračunam mrežu cijevi za bolnički vodo¬ 
vod, kapacitet, i sav trošak. 

— Pa, kako je išlo? — pogleda ga otac mirno. 

— Hi, hi, hi... odlično sam izradio, — smijao se on umjetno, kao da je izrekao 
otrcanu šalu. 

I Jakov je znao, da Točić laže. — Ali, eto, on misli da mora takvo nešto reći. 
To je njegov način shvaćanja pitanja, nužnosti — u jednu riječ: života. 

* 

Mladi profesor Jakov Hljeb uđe u direktorovo predsoblje, da se javi na službu 
kao tek namješten suplent. A Brkana je osjetio kao sasvim nezanimljiva čovjeka 
i s njim nije sada htio glumiti prepoznavanje. 

Fragment gobelina s likom Ljudevita XIV. 

Jakov Hljeb je poslije bio izgradio od sjedenja u klupi posebnu igru unutraš¬ 
njeg rada, a ne baš sanjarenja. A profesor Musić, starosjedilac škole, danas mu 
dolazi: 

— Moj mladi profesore, bio si nemiran do zla boga. 

Da, sjeća se. Ali, ne; on nije bio nemiran. Da je bio nemiran, time bi se pono¬ 
sio, priznaje sam sebi. Nego je bio utučen i tražio je slamku spasa: pokušavao je 
drskosti, šale, da se opravda, da ga drugovi smatraju svojim, ali neuspješno; ogle¬ 
davao se nemirno: da mu se tko ne podruguje? 

1 sad je bio svijestan toga, da mu se na lice navukao starački mir, dosadno oče¬ 
kivanje ponavljanja života, kao pogled na pročitane novine. — A kako mrzi tipove 
koji lome ljude, mrzi ili smrtno, ili barem kao stare novine. 

Ali eto, on kao i Brkan: kostur i mišice naprežu se da ovo tjelesine održe vi¬ 
soko, nadu veno. A gdje je sadržina, koja bi ih držala? Nema ni prodirna ljudskog 
pogleda često, koji će ih isključiti iz računa... 

Nego, osvjedočeni su, temeljito osvjedočeni; ne proziru činjenice, ne osjećaju 
ideju čovječnu. 

Eto samo kako su daleko od toga da shvate, da on nije bio nemiran. On je re¬ 
kao preko volje i u upitnom obliku: 

— Vi mislite, da je škola mjesto, gdje se treba proslaviti, nanizati »odlične«? 
Vi je shvaćate kao integralnu, samostalnu pojavu, bez veze s onim vani izvan zi¬ 
dova, izvan karata, knjiga, zbiraka, kabineta... Za vas je ona, izgleda, zatvoren 
blok, koji se uvali u torbu zapečaćen maturom, koncentriran u svjedodžbu, di¬ 
plomu — pa hajd u svijet s diplomom u torbi? 

Jakov je sjedio dakle u direktorovu predsoblju. Poslužnik mu je rekao, da će 
direktor sad doći iz razreda. 

On je dakle profesor na školi, na kojoj je i sam učio. Tu je činjenicu ponav¬ 
ljao, ali u njoj nije nalazio ništa neobično. Uzalud se trudio, da joj ulije neko zna¬ 
čenje. Ali ne, život je sitan. Čovjek je nejak, da običnim, i pogotovu još mrtvim 
stvarima ulije veličinu. Veličina je skrivena, kao srce. 

Okuša se: 

Ušao je u razred. Učenici se s poštovanjem i ispitljivim pogledima dižu. On se 
bori za prirodno držanje. Ali očito ne uspijeva. 

— Nije znao ništa, ovaj ... da ... 

Što? Što činim? 

Sitni smo dakle na zemlji, idemo u krugu kao zvijer u kavezu i sukobljavamo 
se s vlastitom sjenom. Škola nije problem. Problem je ljudsko u čovjeku. 

Vrata se otvore. Suh štropot. Ispražnjenje svijesti. — Uđe direktor. On se 
osjeti hladan. Osjeti, da se kreće i govori prazno kao lutka, da je kao predmet u 
bujici rijeke, bačen u život. Plivati će tako u ograničenom prostoru kao riba u 
akvariju — a iza stakla je svijet: Tko će probiti ljusku? 

Eto, kako su ljudi kadri da se zatvore, ograniče. 

(Odlomak) VJEKOSLAV KALEB 







DVIJE PJESME 

U SPOMENAR 


Uminu sjaj prve mladosti, 

Prorijediše se naše radosti. 

Sastanemo se kadikad, pismima glasimo, 
Da sjaj mladosti svoje spasimo. 

A dani ko dani protječu i hlape. 

Za njima prazne naše ruke vape 
Da se još jednom povrate i sinu 
Makar samo u snu — ii pri vinu. 

I nekad se desi, i nekad se desi, 

Da nam se oko radošću zakrijesi 
I sjaj mladosti javi se u snima 
U pijanoj noći, u kolutima dima. 

A1 stvarnost jutra iluzije skine 
Ispred nas — kao veo paučine — 

I iza noći što nam prošlost svježi 
Dan osvane nujniji i teži. 


PRVI SNIJEG 

Široka bijela tišina, zvone zvjezdice lečane, 

Pale se sunčane zrake 
Nevine, crvene, svečane 
I sve blista i gori, sjaji se i žari, 

O kako divno i tiho umiru mrtve stvari; 

I otkinuta grana i polomljena trava 
I šuma i cesta. 

Daleka, čežnjiva, plava 

O, sve je umrlo noćas i sve u snijegu nesta. 

Na sprovodu stvari u pobožnoj tišini 
Slomljen idem, a tako mi se čini 
Da bi to bio čas radosti drag, 

Kad bih i sam nešto u bjelini, 

A1 tko da zbriše crni blatan trag 
Što ostaviše moje mračne stope, 

Gdje umiru zvijezde i umiruć se tope. 

MARIJAN MATIJAŠEVIĆ 






MICHELANGELO 

Veličina duše nema ništa romantično u sebi. 

I nažalost bas ništa milokrvno. (Nietzsche) 

(Svršetak) 

Svaka kultura ima svoju ideju vodilju kao nit, koja se provlači kroz sve izreke 
i sva djela, svaka ima svoj oblik u kome je najjasnija; a da se neke grane govora 
podređuju jačima i osnovnim, dobar je dokaz Nietzscheov, gdje izvodi promjene 
grčkog jezika iz slikarskog u muzički (od epa do dionizija). 

Zakoni plastike trebaju plastičnu lucidnost takove duše, i nikako se ne može 
govoriti o plastici i lirici uporedo, jer neke kulture nose sa sobom oblik, a neke 
neodređenost zvuka, pa ma kako se trzali da dokažemo paralelizam (osjeća se 
samo podređenost, tako da čak možemo reći: ovo je slikarski pisano). 

Velika umjetnička djela nastaju iz potrebe izricanja svih težnja ili pogleda 
neke organske cjeline, kao rase, kulturnog bazena ili još uže — naroda, a volja 
za njih mora biti oprobana iskrenom vjernošću crtanja duševnih stanja, koja se 
penju u beskonačnost svojom jačinom, upornošću i bistrinom. Doživljaj plastike 
sam po sebi je zatvoren unutar jednog i jedinog čula i prerasta ga u asocijacije, 
koje su pristupačne svima, više ili manje, ali na koncu ostaje doživljaj plastike i 
ništa više, neopisiv svim drugim oblicima govora kulturna čovjeka. 

Tako stoji s bojom, tonom i riječi. 

Riječ se po svom obliku lako pretvara u pamflet, dvoboj i hvalospjev, a da i 
ne dobija svoju posebnu širinu i određenost riječi koja govori o nutarnjem. Zato 
je od svih umjetnosti, pisana, najprije uspatila od preogromne erudicije (jer ko¬ 
načno i psiholog govori a da nije umjetnik, i sociolog i jurist), koja je stečenim 
ukusom i dobrom logikom postala oštra kao nit, ali lako oslobođena nutarnjeg 
stila i veličine. 

Govoriti o prasnagama, o osnovi svakog čina, o Volji, može se samo homer- 
skim riječima jednostavnim i jasnim, a nikako cerebralno istančanim rječnikom 
Voltairea ili Gidea, koji je izgubio svaku vezu s Početkom. 

Zato nam on govori snagom, oblikom i dušom mita, koji je ostao djelotvoran 
do kraja i koji je našao u Michelangelu pravog tumača. 

Jedan mali, pastirski narod, predstavljao je sebi nebo, Jehovu, Mojsiju, prvi 
grijeh, Kaina i Abela, i te je svoje predstave kršćanstvom prenio na čitavu zajed¬ 
nicu naroda, što su potiho sanjarili o Otkupitelju i dobroti onoga, koji svojim 
životom otvara opet nebo, o krvi Boga prolivenoj za sve, i te predstave (kao o ispla^ 
ćivanju grijeha, otkupljenju), karakterne za te zajednice i postavljene u osnovu 
njihova morala, umjetnosti, pa čak i spekulativne filozofije, čekale su ljude, koji 
su ih mogli formulirati najjasnije, koji su upravo rođeni da ih iznesu. 

Tko danas može predstaviti Mojsiju drugačije nego ga je Michelangelo na¬ 
činio? 

Tko može zamisliti Krista ili Judu ili Sv. Petra drugačije nego što ih je Leo- 
nardo stvorio? 

v Ezekijela, Jeremiju, Jonu? Prvoga čovjeka? Boga, koji jednom riječi iz haosa 
stvara nebo i zemlju; ili dodirom svoga prsta unosi dušu u materijalnog čovjeka. 

HRVATSKA REVIJA 


Da se to sve vidi, treba imati genijalno predviđanje, jasno zapažanje i oštar 
nož, kojim se luči istina od neistine. Kao da je predvidio, da će vjekovima doći 
ljudi, koji će moći naučiti sve, koji će o svakom svome djelu moći iznijeti masu 
teorija, objašnjenja i dokaza, ali ga ne će načiniti (Hamlet). Ljudi, u kojima će 
biti mozak toliko dominantan, da će sve druge funkcije zapuštati, a kompliciranost 
intelektualnog života dovest će ih do profinjenog propadanja kao vrste i kao 
visokih pojedinaca (rijetki veliki ljudi ostavljaju potomke). Da će doći vrijeme, 
kada će se moći dokazati za svaku stvar, da jeste i nije na prerazne načine, kada 
će se upravo s pomoću lažne pretpostavke otkriti istinit rezultat (krug je poli¬ 
gon . ..). Ne zaboravimo da je Michelangelo živio istodobno s velikim Leonardom, 
koji je bio naučenjak, naučenjak i naučen jak, i da su se oni sukobili. 

Ako ovako pogledamo stvari, šta nam pada sve na pamet, kad stanemo pred 
figure Dan, Noć, Jutro i Veće? Zar nam nije on o tome govorio? Pogledajmo Dan, 
to surovo, aktivno, realno, djelotvorno tijelo, koje je moglo svoju Volju za rad 
izraziti samo ovako napetim kontrapostom. Jer Dan je pun zasjeda, zloba, borbi, 
opsjena, dan je nastavak prašume u nama svima, on je onaj koji radi i koji misli 
samo zato jer hoće da radi, i samo toliko koliko mu je potrebno za njegovu aktiv¬ 
nost; ne odviše riječi, već preobilje djela. Zar se to ne čita s njegovog (reklo bi se?) 
nedovršenog lica. Taj barbar niska čela, prodorna pogleda ostao je kao vezica, 
koja nas spaja sa odavnim rodom, od koga svi potekosmo. 

To je rečeno tako čistim jezikom i ta istina mora zaokupiti svakoga. 

Veče, zar ne liči na umorne starce svih kultura, svih prezrelih? 

Ogromna glava, visoka široka čela, još uvijek dosta snažna torza, puna, pre- 
krcata znanja, ali tako ojađena, izmučena svim onim, što u sebi nosi. Kao da nam 
priča svoju tužnu povijest od prilike kao svi starci što govore: »Nekad nije bilo 
tako; bacite pogled na onoga, što me gleda tako surovo, tako borbeno, tako ve¬ 
dro ... eto to sam bio ja... a vidite šta je od mene postalo.« 

Noć i Jutro su nijanse divno izvedene, ali lako bi se i kod njih mogla čuti ista 
disharmonija, koja nas prati sve dok ne odemo od onih figura. 

Tu je Michelangelo prerastao plastika, jer je počeo govoriti i o sebi. Sjetimo 
se, kako nećaku Lionardu stalno u listovima naglašava, neka se ženi, da se ne zatre 
pleme Buonarotti, i kad se ženi, nije važno da li je žena lijepa, nego da li je dobra, 
kakova će biti mati... i mnogo briga, koje nam postaju razumljive. 

Oj, mi ljudi, koji sve prikazujemo našim likom, zar možemo drugačije za¬ 
misliti Noć? 

La notte, che tu vedi in si dolce atti 
Dormire, fu da un Angelo scolpita 
In questo sasso; e, perche dorme, ha vita 
Destala, se no’l credi, e parleratti. 

A šta nam govore Leonardove one plemenite glave Mona Liže, Sv. Ane, Ma- 
done u spilji, ako ne o kontemplaciji, kontemplaciji i još jedamput o njoj. 

Ta naučno dobivena dubina lic a i dubin a s a mog predmet i poz a dine u treću 
dimenziju, nesagledanu, zar to nije početak već some večeri? 

Kako mnogo razlika između t a dvfi čovjeka! 

Pogledajmo sva. lica Michelangelova, koja se tako dionizijski kidaju u boli 
koja dolazi od trošenja snaga; u boli od kratkoće svih naših napora, koji su na 
koncu dragocjeni i poželjivi! 

A sa Leonardovih lica govori bol, ali bol od pretjeranog gledanja, prevelikog 
poznavanja! 

Reklo bi se: temperament i mir; ali kako su krhke riječi kada govore o ve¬ 
likoj stvari. 

Pogledajmo crteže za Leonardovu Posljednju večeru! A pogledajmo crteže 
(koji su do nas stigli) za Michelangelove proroke, Sibile i mladiće! 

Njegov duh je tražio, tražio i skupljao, promatrao, radio, i iz puke imitacije 
pronašao ono, što je čovjek u stvari, kakav je on uopće, kakav bi mu bio najviši 
tip; odakle dolazi i kuda nestaje. 

Kao što postoji kategorički imperativ u moralnom odnosu ljudi, tako bi po¬ 
stojao kanon u govoru tijela. 

Ka ili od modela? 

Iz svega onoga, što na nas djeluje kao ideal, struji čudna snaga i proširuje 
našu volju nesvijesno i silno; djeluje na nas, da radimo više i snažnije, unosi od¬ 
lučnost i snagu, potvrđuje naše najskrovitije afirmacije života i stavlja ga pred 
nas kao nešto najpoželjnije i divno. 

v g° vora kamena i spleta mišičja, žila, kose i prekritih kosti postaje govor 
naše volje; kako? — mi to ne znamo, kao što ne znamo kako se vitalnost diže slu' 
šajući rusku romancu ili Bachovu fugu. Ali darovatelji su znali. 

On je skupljao sve što je bilo tip na čovjeku, koga je dobro poznavao i davao 
ga sublimno bez nepotrebnog i časovitog. To dobro promatranje, to divno imiti¬ 
ran je najsretnijeg slučaja jeste najbožanstvenije primanje života kakav jest. 

Kako otužno djeluju svi naši izvori, od impresionizma, kubizma, futurizma, 
dadavizma — kad se odavde baci oko na njih! 

Nategnuti, mozgovni, prepametni ali nemoćni (kao Veće), baštinici velikog 
ukusa svih epoha, posjednici nikakvog stila — nikakvog stila. Kao Euripid-Sokrat 
proti Eshil-Sofokla. Logika je uništila muziku, i drama je propala ... a da se na¬ 
trag ne može, dokaz je ocean tinte, proliven da se spasi stanje u kome se danas 
nalazimo — a ipak pored svega smo svi jesni, da sva Cezanneova ili Van Gogova 
platna nisu vrijedna crteža ruke za Michelangelova Ahasfera. Nestao je mit kao 
opća svojina i kao opće po sebi. Kao Euripid plačemo u teatru ovih događaja, 
mudri za sve, nemoćni za najmanju iskrenu riječ ili potez kistom. Kvantitet našeg 
znanja ubio je kvalitet najneposrednijeg. Zar nisu jednostavne riječi Eshila ljepše 
nego divno mudre riječi Maupassanta ili Flauberta? 

* 

U najvišem usponu je obojao krov Sikstine i učinio nacrte za Biblioteku Lau- 
renzianu. 

Ulje kao nearhitektonsko, nevezano i nemonumentalno bilo mu je strano. Ki¬ 
parstvo kao arhitektura i slikarstvo kao arhitektura (freska) ostalo mu je jedino, 
jer samo arhitektura može sve reći; ona je opći jezik i nosi sa sobom sve; on je 
htio prostor dobiti, a ne prikazati ga perspektivno. Tu se već prelazi na najčistiji 
jezik, u kojem se ništa ne može naučiti, nego osjetiti. On, bezličan, koji nikoga ni¬ 
kada nije portretirao, kao Grci, zar nije bio rođeni arhitekt? Mojsije, četiri doba, 
novi David, dječak što kleči (u Petrogradu), nove Madonne — samo su dokaz nje¬ 
gove još uvijek visoke vitalnosti. 

1534. godine dobije posljednju po njegov život važnu slikarsku narudžbu. Pa- 
vao III. mu preda da na prednji zid naslika Posljednji Sud. 

To mu je bilo i posljednje veliko slikarsko djelo. Svi su čekali s užasnim po¬ 
vjerenjem, šta će on sada učiniti. A on je šutio i radio 7 godina. 

Misao, koja ga je zaokupljala dugo, konačno se mogla ostvariti. 

Pogledamo li Signorellijev Posljednji Sud (Orvieto), a pogledamo li Michel- 
angelov, u prvi mah se osjeća, da tu nema dekorativnih lomatanja krila đavola 
(kao da plaše djecu), nego da je tu čovjek, čovjek i samo čovjek. 

Kao što se na Posljednjoj Večeri sve perspektivne linije upućuju na čelo Kri¬ 
sta, ovdje sva grupna raspodjela, pogledi i ona živa upravijenost kretnja kao tan¬ 
kom niti sve vezuje za centar u Kristu. Deset grupa, svaka sa svojom radnjom, 
nedjeljivana ničim nego prostorom, što je naročito ovdje savršeno ništa, možemo 
reći da svaka od tih grupa stoji u prvom planu. Iza značajne i najvažnije figure 
Krista ne samo što vijori plašt, koji privlači pogled (mjesto aureola oko glave), 
nego slobodan prostor i nevažnost najbližih likova, koji su u sjeni, gube se sve 
dalje gomile, ma da ne po zakonima perspektive. Adam ili Sv. Petar su prosto 
uvećani, i tako nas sile da bacimo oko na njih. 

Krist je bio udarac za sve. Kako je mogao njega onako snažnog, onako ma¬ 
terijalnog, upravo samo ljudskog stvoriti, kada se je do tada Krist prikazivao 
uvijek više duhom nego tijelom? Kako je mogao Kristu oduzeti svako božanstvo 
geste, pa čak mu ni oči nije upro u nas, da bar tamo nađemo dušu? 

A taj Krist je zapravo bio zadnje i najjasnije, što je pravi Michelangelo rekao 
svijetu. Bog-čovjek, antički prikazan Bog, koji je u stvari samo najviši tip čovjeka 
i zaista kao takav afirmacija života, pravi sudac i pravi putokaz. Zar bi išta drugo 
imalo da kaže ono snažno tijelo, koje je toliko nedopadljivo, ono realno tijelo koje 
sudi sve, jer može sve. Kako se sve to protivilo kršćanskom poimanju Suda; i ne 
samo golotinja, nego i sam duh stvarao je prigovore, dok konačno nije odlučeno, 
da se figure obuku u siječnju 1564.; taj glas nije do njega stigao, jer je nepun 
mjesec poslije umro. 

Kako se duboko osjeća razlika između njega, antika, plastika (konačno da ka¬ 
žemo: u krivo doba postavljenog) i čitave linije Giotto-Leonardo ? Ne samo po 
formi, nego po moralu, po smislu, po sposobnosti gledanja, po intuiciji! 

On stoji sam. U doba, koje se je obmanjivalo da je promijenilo duh, da je 
probudilo staru mitologiju, Venuse i gozbe, ali istovremeno i obnovilo turnire, 
kasnogotski stil sasvim otvoreno (Gozzoli, Fra Angelico), on je jedini koji je go- 

vorio o antici njenim jezikom, i najjasniji je kad govori upravo njenim jezikom. 
Sve se je pretvaralo u muziku, t. j. sve je već bilo muzika, i slikarstvo i arhitek¬ 
tura, a on je jedini stajao prkosno, jer drugačije nije mogao, nego glavom kroza 
zid. U današnje doba, kada se sve »može« objasniti, ipak ovo ostaje neprotumačivo 
sociološki, uopće znanstveno, kao što je neprotumačivo zašto neko može a neko 
ne može shvatiti matematiku ili zašto je Goethe mogao napisati Fausta, a Kranj- 
čević to, recimo, ne bi mogao (i nije mogao). 

* 

Poslije Strašnog Suda njegova je vitalnost padala. Sve je više odlazio od svog 
istrajnog, jedinog puta. Lea, Rahel, slabi kipovi kao i Raspinjanje Petra na križ 
ili obraćenje Pavla (Slike). Sve više se upušta u ono, što je uvijek prezirao, u du¬ 
binu, pozadinu i slikarsko rješavanje, i upravo 1550., kada to svršava, daje se na 
najkatastrofalnije, što je stvorio: Pieta i Polaganje Krista u grob. Sve, što je kao 
zdravi realist učinio, porečeno je. Zašto? Da li se to moralo njemu dogoditi kao 
prototipu cijele kulture? Rio sam silno žalostan, kad sam kod njega, jedinog, za 
mene i jedinstvenog, pronašao ono, od čega sam s užasnim strahom bježao. I po¬ 
navlja se priča Večeri: »Gledaj onoga, što je upro oči u mene, tako surovo, tako 
borbeno, tako vedro ... i ja sam nekad bio takav ... a vidite šta je od mene postalo.« 

* 

Doživio je duboku starost: osamdeset i devet godina; pod konac života je bio 
vrlo sklon suzama, i tužio se, da ne zna, kud je bacio svoj život. Sve skromniji, 
sve bolji, sve blaži. Ali ipak je radio do kraja. Pišu o njemu učenici (Condivi), da 
je o ljubavi govorio nježno, da nikada nije ispustio gadnu riječ, da je bio pleme- 
nit i uzvišen. 

Jezici čitave Italije zabavljali su se pričama o njegovoj nenormalnosti, o 
gadnim odnosima s učenicima i nekim mladićima, ali to je sve ostalo samo kao 
dokument ne vremena, nego vječnog zakona, da dok postoje veliki, postojat će 
i mali, koji će ih prljati svojom šugavosti. 

Svakodnevno se bio, kidao i davao, jer je previše znao, previše vidio i naslutio. 
Nemoćan da ne čini, da se odupre nagonima, patio se, jer je sve samo gubljenje 
u životu. Stari paradoks se ponovio: da najviše daju životu oni, koji od njega naj¬ 
manje imaju. On je podizao druge, dok je sam padao. 

Ohime, Ohime, oh i’son tradito 
Da giorni mie fugaci e dallo spechio, 

Che ’l ver diče a ciascun, che fisso’l guarda! 

Cosi n’avien, chi troppo al fin ritarda, 

Com ’o fact’io, che’l tempo m’e fuggito, 

Si trova come me’n un giorno vecchio. 

Ne mi posso pentir ne m’apparechio 
Ne mi consiglio con la morte appresso. 

Nemico di me stesso, 

Inutilmente i pianti e sospir verso. 

Che non e danno pari al tempo perso. 

Ohime, ohime, pur reiterando 

Vol mio passato tempo e non ritruovo 

In tucto un giorno che sia stato mio! 

Le fallaci speranze e’l van desio, 

Piangendo, amando, ardendo e sospirando — 
Ch affetto alcun mortal non mi e piu nuovo — 
M anno tenuto, ond il conosco e pruovo: 
Lontan certo dal vero, 

Or, com periglio pero. 


ili 

Beata l’alma, ove non corre tempo! 

Slikar, kipar, pjesnik, arhitekt — bio je iskreno predan svemu. Kako teško 
zvuči Eklezijastova rečenica: »Koja nam korist od svega truda pod suncem?«, iz¬ 
rečena ustima ovakvog čovjeka! 

Ali ne! Sav život je njegov govorio protiv nje. On je dao i odviše; ali on je i 
mogao dati. 

1 irentinci su mu se divno zahvalili. Noću je ukradeno njegovo tijelo iz Rima 
i dovezeno umotano kao roba u Firenzu. Sve je trebalo biti tiho izvedeno, jer su 
znali, da bi masa svijeta zatvorila prolaze do grobnice. Ipak je šapat obletio cijeli 
grad, i za tren sve je bilo puno, i svak je htio da se dotakne barem lijesa, da se 
čitav život može hvaliti, da je Njegov lijes dotaknuo (Vašari). Žene su plakale, 
djeca su plakala, i mnogim ljudima bilo je teško uzdržati suze. A on, dvadeset 
šesti dan nakon svoje smrti otvoren, ležao je isti, bez ikakvih znakova tjelesnog 
propadanja... 

Sada, kada je mrtav, dati ćemo mu u usta pjesmu Zaratustre, koja bi upravo 
njegova bila: 

»Noć je: čuj kako glasno žubore sad potoci i vodoskoci. A i duša je moja vo- 
doskok koji žubori. 

Noć je: sad se tek bude ljubavne pjesme zaljubljenih. 

A i duša je moja ljubavna pjesma zaljubljenog. 

Nešto nezasićeno, nezasitljivo na dnu je moje duše; i hoće da progovori. Silna 
žud za ljubavlju nakupila se u meni i progovara jezikom ljubavi. 

Ja sam svjetlost: o, kad bih bio noć! Ali u tome i jeste moja usamljenost, što 
sam okružen svjetlošću. 

O, kad bih bio mračan i taman kao noć! Kako bih šišajući ležao na grudima 
svjetlosti!... v 

Ali ja živim u svom vlastitom sjaju, ja upijam ponovo u sebe plamenove 
koji iz mene biju. 

Ja ne znam za sreću onoga koji uzima! 

Glad niče iz moje ljepote. 

O da grdne gladi posred sitosti! 

SUUCa kruže v u Pastom prostoru: za sve što je mračno govore ona svojom 
svjetlošću — za mene šute. J 

To je neprijateljstvo svjetlosti prema onome što sjaji: nemilosrdno ode ona 
svojim putovima. 

Kao oluja prelijeću sunca svoje putove, takav je njihov hod. Ona idu za svojom 
neumoljivom voljom; to je njihova hladnoća. 

O, tek vi, vi tamna bića i mračna kao noć, tek vi stvarate toplotu iz onog što 
S t a ' ’ tek V! napajate se, i krijepite mlijekom iz vimena svjetlosti! 

„ Ah ’ led oko mene > 1 m °i a će ruka izgorjeti od leda! Ah, žeđ je u meni kota 
čezne i vene za vašom žeđi! I osama!«*) ’ J 

v Nes ^ iu Z J UCi Zaratustrine pjesme, gubi se pjevač, mi gledamo za njim i vi¬ 
čemo: »Do viđenja! Vrati se još jednom.« 

B. RUŽ1Ć 

*) Nietzsche F., Tako je govorio Zaratustra. Fragmenti iz Pjesme u noći. 


MJESEČINA 

Mjesečina 
grli mekše 
od žene. 

Tiše od vjetra. 

Blaže od snijega. 

Oblina brijega 
meko ko dojka 
u mjesečini spava. 

Mjesečina 
otvara vrata 
u tajne. 

Katedrale stare 

otvaraju trokrilne oltare. 

Monstrance sjajne, 

križevi, 

kaleži zlatni 

u mjesečini 

bliješte. 















Mjesečina 
ulazi tiho 
u staklenike. 

Visoke ljiljane 
u staklo pretvara. 

Crvene ruže 
ko rane rastvara. 

Ponosne palme 
u san ljulja. 

Ko tisuće srebrnih metulja 
legla je po krovu staklenika. 

Mjesečina 
šulja se blago 
u mračne sobe. 

Po tipkama glasovira 
širi svoje bijele ruke. 

Stare sonate 
zaječe burno. 

Beethoven plače. 

A ormar rastače crv. 

Ej, sve je prolazno 
i žena, ljubav i krv. 

A1 iznad blata 

vječno ko vijenac od suza 

blista 

Mondscheinsonata! 

Mjesečina 
grli mekše 
od žene. 

Tiše od vjetra. 

Blaže od snijega. 

Oblina brijega 
meko ko dojka 
u mjesečini spava. 


VJEKOSLAV MAJER 




PROZA STJEPANA MIHALIĆA 

Novelist i dramatik Stjepan Mihalić pripada onoj generaciji mlađih hrvatskih 
književnika, koja se afirmirala u poslijeratnom »Vijencu«. U toj, neko vrijeme 
jedinoj književnoj smotri, Mihalić je objavio svoje prve veće novele (»Zapaljena 
krv«, »Bratić Mirski«, »Jagoda na križnom putu« i dr.), otkuda ih je kasnije, pre¬ 
rađene ili neprerađene, preštampao u posebne knjige. »Zapaljena krv« objavljena 
je pred nekoliko godina s još dvije kraće (ne naročito značajne) novele među edi¬ 
cijama Matice Hrvatske, ali u njoj nije bilo bitnih promjena, koje bi dale drugi 
karakter ili kolorit radnji. Naprotiv je novela »Bratić Mirski«, koju je autor izdao 
u vlastitoj nakladi u Karlovcu pod naslovom »Neprijatelji«, posve prerađena, pa 
joj je čak dodan i optimistički svršetak po uzoru starije ruske književnosti, što je 
dakako išlo samo na štetu njezine umjetničke vrijednosti, jer je time razvodnjena 
i banalizirana snažna koncepcija, puna naturalistickih slika i evokacija, tempera¬ 
menta, života i stvaralačke dinamike. U zbirci »Novele«, koja je također izašla u 
piščevu izdanju, sabrane su kraće i manje značajne radnje. Bez obzira na to, što su 
to prve Mihalićeve stvari, napisane u mladim godinama, kad pisac nije mogao imati 
današnjega književnog znanja i iskustva (iako se kod nas budalasto misli obratno, 
činjenica je, koju nitko pametan ne može negirati, da svaki pisac sve bolje piše, 
što dulje piše, ako njegov rad dolazi ozbiljno u obzir), ja mislim, da je to ono naj¬ 
bolje, što je Mihalić dosada napisao, i da njegove posljednje stvari ili variraju i 
ponavljaju stare teme i evokacije, ili odlaze u konstrukciju i u često vrlo vidljivo 
oponašanje drugih boljih i originalnijih pisaca. Tako u »Zapaljenoj krvi«, koja 
zajedno s Humovim »Grozdaninim kikotom« i Sudetinim »Morom« tvori poseban 
genre u našoj književnosti (pod utjecajem Hamsuna i Kellermanna, a vjerojatno i 
Matoševe idilične lirske pripovijetke »Nekad bilo, sad se spominjalo«), ima lirskih 
odlomaka, pisanih temperamentnim stilom, punim sočnog, bogatog kolorita i iskre¬ 
nog zanosa, koji ostaju nenatkriljeni u našoj književnosti ove vrste. To vrijedi u 
istoj mjeri za neke fragmente iz »Neprijatelja« i »Jagode na križnom putu«, pogo¬ 
tovo posljednje novele, koja i u kompoziciji ima nešto osobito, svoje, skoro sasvim 
nepoznato. »Neprijatelji« mnogo sjećaju na Krležu, naročito na njegovu ratnu^ i 
ranu poslijeratnu poeziju, pa je vjerojatno također po Krležinu uzoru (jer Krleža 
voli obrađivati svoje teme paralelno u noveli i drami) pisac isti sadržaj obradio u 
jednoj drami (»Atrakcije cirkusa Borov«), no uza sve to je ta novela siguran hr¬ 
vatski književni uspjeh. Iz nje progovara nešto sirovo, ne prerađeno u autorovoj 
stvaralačkoj retorti, nego dano iz sebe u primarnom obliku, u grču, tvrdo i jako; 
oglašuje se krvavi i zvjerski dnevni život, koji gazi malog čovjeka u malom gradu, 
gdje sitne, zavidne duše truju i guše jedna drugu u borbi za egzistenciju i ništavnu, 
balavu karijeru. Kao primjer Mihaliceva stila i novelisticke kompozicije citiram 
ovaj početak jednoga od posljednjih poglavlja njegove nesumnjivo dosada naj- 
superiornije novele, »Zapaljena krv«, koju nije mogao umjetnički prestići ni jed¬ 
nim svojim poznijim djelom, bez obzira na sadržaj: 

»... Daj mi svoju bijelu ružu, daj mi svoju prekrasnu bijelu ružu, Gavanova 
Ševo! Saloma pleše na mojim prsima sa sedam milijuna krvavih koprena, a dolje 
u dragi ludo vrišti glava Svetoga Ivana! ... 


\ 

Kuku ... Kuku ... 

Tko to kuka, Lacika? 

Hej, haj! 

Udri jace, Gavane! Da pukne živo zemljino srce, udari nogom, čuj! Leti kolo 
uokolo krijesa, prskaju zvijezde u Ševinim očima, propni se, srce, jecaj, plači, na¬ 
puni krvlju do vrha krvožednu jarugu! ... 

Hej, ovamo, sluge! 

Ovamo, sluge i sluškinje! 

Lebde kola ružama ispletena, vuku ih braća, leptiri s ruba šume! Zvonite, 
zvona, orite, rogovi, igrajte, frule, eno mladenka domahuje zlatnom koprenom! 
Pjevajte, sluge, kličite, sluškinje, pospite staze bijelim cvijećem, navucite svečanu 
odjeću! Pjevajte, kličite, igrajte, zvonite, dan je velik i blag! Sve vam svoje dajem, 
braćo i sestre! Vaša je kula s resama srebrnim, vaše su haljine dragim kamenjem 
posute! Moja nevjesta pozdravlja koprenom i ništa više ne trebam... 

Natoči čašu, Lacika! ^ 

Daj mi, da ispijeni sunčanu suzu do dna!« 

Novija zbirka novela, »Knjiga o Mlakaru i drugima«, koja je pred dvije go¬ 
dine izašla među edicijama Suvremene knjižnice Matice Hrvatske, ne znači napre¬ 
dak i uspjeh nakon spomenutih prvih knjiga. Među pet novela, koliko ih se nalazi 
u knjizi (»Igra nad Dobrom«, »Jutro na vodopadima«, »Meteori«, »Badnjak u Ja- 
zavčarima« i »Novela o medvjedima«), nema organske veze, jer su nastale u raz- 
ličnim vremenskim odsjecima i s različnim umjetničkim intencijama. Prve dvije, 
»Igra nad Dobrom« i »Jutro na vodopadima«, tvore cjelinu; one se nastavljaju na 
stariju prozu svoga pisca, naročito na »Zapaljenu krv«, kojoj su i inače srodne po 
načinu obradbe i po temi, koju obrađuju, ali umjetnički zaostaju za njom, iako bi 
je po logici razvoja (jer su nastale poslije nje) morale natkriliti, u dubljinu ili u 
širinu. Ipak treba konstatirati, da je u njima Mihalić sažetiji i jednostavniji, da mu 
je i izraz naravniji, prirodniji, bez mnogih, često, suvišnih riječi i slika. Činjenica, 
da Mihalić u tekstu i u dijalozima svoje pjesničke proze polemizira s Hamsunovim 
načinom pisanja i shvaćanjem ljudi, osobito s poručnikom Glahnom iz »Pana«, ne 
znači, da on zaista i kreira suprotno od Hamsuna, nego samo da bi htio upozoriti, 
kako u njegovim novelama ne žive Hamsunovi, nego njegovi, Mihalićevi ljudi (što 
je uostalom točno). Hamsun je na nj vrlo blagotvorno djelovao, i nesamo na nj, no 
Mihalić je odviše jak talent i odviše umjetnik, da ne bi taj utjecaj apsorbirao. 
Treća novela u zbirci, »Meteori«, čini prijelaz prema četvrtoj i petoj, »Badnjak u 
Jazavčarima« i »Novela o medvjedima«, koje su srodnije »Bratiću Mirskom«, od¬ 
nosno »Neprijateljima«; ali danas je, poslije izlaska prvoga i jedinog dosadašnjeg 
Mihalićeva romana, »Rakovac u Vinovrhu«, jasno, da te dvije novele, kao uostalom 
i »Meteori«, tvore zapravo nacrt za pozniji roman, koji je konačno i napisan. Gle¬ 
dan kroz tu prizmu, Mihalićev rad daje dojam stanovita sistematiziranja i plani¬ 
ranja, što može samo dobro djelovati na kvalitet njegovih književnih radova. Ipak 
od toga sistematskog i ozbiljnog rada nema onih rezultata, koji bi se mogli očeki- 

vati, jer se Mihalić sve više ponavlja (tragično za pisca, koji tek ulazi u svoje naj- 
zreli je kreativne godine); sve se češće služi tuđim realizacijama, što se može opro¬ 
stiti književnom početniku, ali ne piscu, koji je napisao nekoliko knjiga; sve više 
odlazi u šablonu, pa kad ne može problem, koji je načeo, sam riješiti, rado posiže 
za tuđim metodama i rezultatima. To se osjeća jednako u novijim novelama kao i u 
dramama (od prve originalne i smiono koncipirane »Grbavice«, koja je zaista bila 
njegova, iako je u njoj bilo nevještih scena i nedokumentiranih obrata, do po- 
sjednje drame »Pred dan«, koja je napisana pod intenzivnim utjecajem Leonida 
Andrejeva), ali se najviše osjeća u romanu »Rakovac u Vinovrhu«, o kome je ovdje 
u prvom redu govor. Kad bih ulazio dublje u razloge, kako je do toga došlo, morao 
bih istaknuti teške životne uvjete, pod kojima živi jedan vrlo daroviti pisac u ma¬ 
lom provincijskom gradiću (Karlovcu), gdje su mu diletanti izvodili drame, i gdje 
je sam štampao i rasprodavao svoje knjige; morao bih upozoriti na ograničenu, 
gotovo minimalnu mogućnost razvoja u skučenim okvirima, u vječnoj borbi s laja- 
vom, zavidnom i zlobnom malogradskom okolinom, u sukobu sa svime natražnim 
oko sebe i sentimentalnim, povodljivim u sebi, zbog čega se čovjek i nesvijesno za¬ 
ustavlja na putu i vraća natrag, iako je zapravo tek krenuo punom parom; mjenice 
i dugovi, jesenje magle i kiše nad žutom, mutnom Kupom i Koranom, u kojoj se 
utopio Vjekoslav Karaš, memljive uredske prostorije, uvijek iste ulice, kuće i ljud¬ 
ske glave, uvijek iste novine i knjige, među kojima malo dobrih, uvijek jednaka 
sredina, koja dobrim dijelom odgovara za preranu smrt i skrhani talenat jednoga 
drugog karlovačkog pisca, Milana Vrbanića. Dakako da su to sasvim druge per¬ 
spektive i drugi uvjeti za stvaralački rad, koji iziskuje cijelog čovjeka i cijeli je¬ 
dan umjetnički život. 

Posljednja knjiga »Rakovac u Vinovrhu«,*) po fabuli i događajima, koje je pi¬ 
sac u njoj nastojao obuhvatiti, zacijelo ima pretenzije aktuelnoga političkog ro¬ 
mana, koji analizira društvo i otkriva njegovo naličje; po načinu obradbe i po 
umjetničkom zahvatu materijala ta je knjiga međutim ostala veća novela, u koju 
je uvedeno nepotrebno mnogo novih osoba, karaktera i sudbina, i koja jednako 
nema svršetka, kao što nema i početka, iako je talentirano i smiono pisana. Djelo, 
koje bi (kao prvi roman novelista, koji je oduvijek težio k romanu) trebalo biti 
neke vrste sinteza svih pozitivnih, konstruktivnih nastojanja i rezultata svoga 
pisca, pa odraziti u sebi sav njegov kreativni potencijal i intenzitet, kako se u prvi 
mah i činilo da će biti, ostalo je negdje na sredini između novele i međusobno ne¬ 
vezanih romanskih fragmenata, neke vrste pripovjedački torzo, u kome se rijetko 
koje mjesto osobito izdiže ili pada; sve je na određenoj prosječnoj visini, koja ne 
znači nikakav novi uspjeh, nego bi se prije moglo govoriti o neuspjehu, uzme li se 
u obzir, koliko se očekivalo od Mihalića kao pripovjedača. Glavno lice Rakovac, 
oko kojega se kreće cjelokupna radnja i događaji u djelu, dato je dosta neizra- 
đeno i blijedo, ma da je pisac od njega nastojao napraviti junaka u pravom smislu 

*) U ocjeni književne vrijednosti Mihalićeva romana urednik se ne slaže s piscem ovoga eseja; ipak mu 
daje mjesta u »H. R.« po načelu slobodne kritike. 









254 


HRVATSKA REVIJA 


riječi. Uzalud ga kasnije uvodi u neprestano nove autoanalize, borbe, sukobe, po¬ 
raze i pobjede, da ga prikaže u odnosu prema događajima i činjenicama, on ostaje 
fatalno neodređen i iskonstruiran, kao što je uglavnom neodređena i cijela knjiga. 
Može se dogoditi, da Stjepan Mihalić zaista opisuje ljude naše sredine, štaviše, da 
opisuje neke konkretne događaje i političke skandale, kojima tako obilujemo (ja 
to ne znam, a i nisam imao namjeru istraživati), ali njegova knjiga visi u zraku 
negdje između konstrukcije i umjetničke istine bez obzira na mnogobrojne advo¬ 
kate, industrijalce, šumare, kotarske predstojnike, suce, revolucionarce, komedio¬ 
grafe i nezadovoljene djevojke ili žene, koje pisac oživljuje i kojima je uostalom 
pridao odviše važnosti. Ja sam već imao prilike nekoliko puta pisati povodom raz- 
ličnih knjiga boljih i gorih od ove, kako naši pisci precjenjuju značenje tih smiješ¬ 
nih i bijednih malogradskih činovničkih magnata stvarajući od njih heroje u do¬ 
brom ili u lošem smislu, dok su oni zapravo sitni kućni glodavci i stjenice, koje se 
gube s prvim izborima i prvim državnim potresom. Što vrijedi autoru »Rakovca u 
Vinovrhu« (uostalom vrlo nesretan i nekarakterističan naslov), da su lica, koja opi¬ 
suje, možda zaista živjela i još danas žive, kad ne žive umjetnički, kao što žive Ja- 
rilo i Ševa iz »Zapaljene krvi« ili Iva iz »Neprijatelja« ? Scene između Rakovca i 
Trešnje posve su namještene, iako su na mjestima artistički vrlo dotjerane, a isto 
su tako namješteni i iskonstruirani likovi seljaka, koji su trebali biti pendant 
Krležinim i Hegedušićevim satiričkim umjetničkim realizacijama seljaka, a postali 
su samo neuvjerljiva kopija bez grotesknog i pamfletističkog elementa, koji je po¬ 
gotovu kod Krleže bitan. Pijana večera u Ribićevu dvorcu nije nova u Mihalićevoj 
prozi, a u ovim ju je okvirima dao prije njega jedan mlađi pisac, koji je pokušao 
analizirati i satirizirati malogradski život tražeći njegovu najranjaviju i najbolniju 
stranu, u isto vrijeme i najkomičniju. Dok Kovač pripovijeda, kako je iz zasjede 
ubio na fronti mladog neprijateljskog poručnika, koji se sunčao ništa ne sluteći, 
onda su reminiscencije na Krležin »Povratak Filipa Latinovicza« toliko očite, da 
to i nije potrebno konstatirati. Nemamo mnogo romana, s kojima bi se »Rakovac 
u Vinovrhu« mogao komparirati, ali po piščevim intencijama’ i političkoj analizi 
društva djelo je ipak najbliže »Kaljuži« Zvonimira Šubića, jačoj u analizi i kritici, 
a slabijoj u umjetničkoj obradbi, iako se tu radi o dvije različne sredine i dvije 
međusobno odijeljene hrvatske pokrajine. Kao i Mihalić, Šubić živi u provinciji (u 
Bosni); kao i Mihalić, ni Šubić se nije mogao oteti zaraznoj snazi provincijske 
čame i klasične gluposti, koja kao magla i zrak lebdi nad svakom ljudskom riječju 
i svakom mišlju. Šubić, iako Hrvat, zbog toga, da ne izgubi kruh, a možda i zaista, 
gravitira prema Srbiji; Mihalić oštro i direktno naglašuje hrvatski karakter svoga 
rada. Jedan i drugi nisu dali ono, što je od njih očekivano i što su dužni dati s ob¬ 
zirom na svoj talent i umjetničke pretenzije. Mihalić je dakako bolji, čedniji i raz¬ 
noliki ji. Matica Hrvatska, koja u svojim redovnim izdanjima svake godine nastoji 
dati bar jedno beletrističko djelo iz aktuelne hrvatske društvene i političke stvar¬ 
nosti ili neposredne prošlosti (Bonifačićeva »Krv majke zemlje« i »Mladice«, Bu- 
dakov »Direktor Križanić«, Softini »Dani jada i glada«), nije uspjela dati Miliali- 
ćevim »Rakovcem u Vinovrhu« djelo u isto vrijeme književno vrijedno i politički 

aktuelno kao što joj to uostalom nije u cijelosti uspjelo ni kod spomenutih prošlih 
izdanja, jer ili je politički i socijalno-kritički dio išao nauštrb umjetničkog, ili se 
dogodilo obratno. To međutim ne može ni u koliko umanjiti vrijednost intencija 
Matičina odbora, da baš u redovnim izdanjima, koja dolaze u ruke i najširim kru¬ 
govima čitalačke publike, odrazi ove naše uznemirene i mračne dane, kad je od čo¬ 
vjeka bolji vuk i kad se naslućuje apokaliptička vizija općeg ratnog požara i 
užasa, koji stoji pred našim vratima. 

Ostaje formalna strana romana, njegove dinamične ljubavne i lirske scene, u 
kojima je Mihalić apsolutno najjači i zaista svoj. Pisac »Rakovca u Vino vrhu« piše 
relativno mnogo i dobro, ima svoj specifični živi stil i rječnik, rečenice su mu poe¬ 
tične, kratke i odmjerene, opisi plastični i bogati, ali ne kićeni i barokni. Kolorit 
mu je često raskošan, kad opisuje prirodu, i tada je uvijek istinit i uvjerljiv. Vrlo 
mnogo vode, vjetra, planina i prirodnih stihija daje toj prozi neki poseban ton, kao 
da sve oko pisca živi zajedno s njim i sudjeluje u njegovoj radosti i žalosti. Voda 
se talasa preko »Rakovca u Vinovrhu«, kao što je plavila »Zapaljenu krv« ili »Jutro 
na vodopadima«, teče kroz događaje i vrijeme u modru prugu horizonta, koja je 
pokušala omeđiti bezgranični, nepojamni prostor. Uz to mnogo iskrenih patriotskih 
i socijalnih tirada, koje bi bile plastičnije i življe, da nisu toliko naglašene, ljubavi 
prema čovjeku i novom čovječanstvu, otvorenosti i hrabrosti. To je najbolji dokaz, 
da »Rakovac u Vinovrhu« sigurno nije posljednja Mihalićeva riječ u književnosti, 
nego samo jedna razvojna karika u lancu, koji još dugo ne će biti zatvoren. 

Dostojevski je rekao u »Bjesovima«, da će ljepota spasiti svijet, a Gide je 
mnogo kasnije u svome »Povratku« naglasio, kako s vremenom osjeća »sve manje 
interesa za pejsaže, pa bili oni ne znam kako lijepi, ali za to sve više i više za 
ljude«. Između te dvije skrajnosti, koje možda i nisu skrajnosti, čini se, da vijuga 
književni put Stjepana Mihalića. Ide prema istini, prema kojoj su uvijek bili 
usmjereni svi pozitivniji hrvatski napori i ostvarenja. 


IVO KOZARČANIN 












TRI PJESME 


P AVA N A 

U nama živi slika drage žene 
odzvuk njena glasa nikako ne vene 
u uhu našem. 

A mišljasmo, već davno, da sjećanje drijema 

na one kojih kraj nas nema, 

da nešto novo, bodro u pohode se sprema. 

O, kako sami sebi mi smo krišom lagali 
u sama sebe mi nade smo polagali. 

O, kako je kruto za izvjesno znati, 
da će jednom doći oni teški sati, 
kad diraju nas tuđi glasovi izvana 
opet se otvara naša stara rana, 

jer glasovi mnogi sjećaju nas trena, 
kad svaka je sjena njena sjena 
i nikoga nema da nam blago reče, 
da će možda doći jedno dobro veće. 


ZAPIS ZA JESEN 

Dan je, da sve u nama uspomenom živi 
i djetinjstvo i krajevi nedosanjani, sivi. 

U toplom vihru meke jugovine 
pradavna i stara uspomena pline. 

Pladanj blijedog sunca nenadano sine. 

U nama miris gnjile jugovine, 
sve se stvari, ljudi bolesnima čine. 

Ko djevojka blijeda što svijetom sama ide 
ti dani svima sjećanjima bride. 

I kome kazat tugu rad takvog jednog dana, 
kad vani jesen diše sunčana i rana? 

Pisac za stolom 





















KIŠA 


Kiša, kiša, kiša, cijeloga dana pada 
na naše pognute glave, na tmurne dane jada. 

U poplavi teških misli naše žalosti teku 
jecaji naši davni, suze naše peku. 

Nije dobro biti mnogo sam sa samim sobom, 
biti strašno sam ko sa dragim grobom, 
jer otužno zvoni u nama jedna riječ, a ta je: tuga, 
mišljasmo prošla su popodneva duga, 
kad žalost, žalost u nama prebiva, 
u kretnjama, u pogledu, u riječima sniva. 

OTO ŠOLC 


TUGA U SUTON 

Pođi, seko, sa mnom niz obronak, pođi 
Gle kako rudi šuma: tugom će ocvasti veče. 

U polju sutonski vjetrovi visoku češljaju travu. 

Mrak će upaliti krijesnice i s nama u selo doći. 
Zar se ne bojiš, seko, zar se ne bojiš noći? 

Pođi sa mnom niz obronak, pođi. 

Eno, kako se sunce dugo bolno rastaje 
od sazrelog vinograda kraj šume borove 
i kako je tiho još jednom domahnulo 
malenoj klijeti na brijegu. 


ZVONIMIR KAT ALENlć 











OKO HRVATSKOGA JEZIKA 


PRIMJERI NAŠE HUDE SUDBINE 

Venceslav Juraj Dunder izdao je u Beču 
1836. o. A. Kačić-Miošića »Razgovor ugodni 
naroda slovinskoga«, a na i. listu stoji: 
»Serbsko-dalmatinske viteške narodne« po 
onom krivom mjerilu Dobrovskoga i Šafa- 
rika, po kojem je hrvatski (horvatski) bio 
ograničen na kajkavštinu 3 županija, a dal¬ 
matinsku je štokavštinu neko okrstio srpsko- 
dalmatinskom, možda po tom, što su pravo¬ 
slavni god. 1836. počeli izdavati »Srbsko-dal- 
matinski magazin«. I P. J. Šafarik u Gesch. 
der slav. Liter. 1826. naziva štokavsko narje¬ 
čje srpskodalmatinskim. 

U »Obćem zagrebačkom koledaru za pro¬ 
stu godinu 1850.« donosi se članak »Srbi svi 
i svuda« (str. 50—61), a da se ne kaže, od ko¬ 
ga je. Urednik je bio koledaru Vladislav 
Vežić Hrvat iz Selina, općina Obrovac (Dal¬ 
macija). Članak je preštampan bez ikakve 
urednikove bilješke, napomene ili popravka 
iz zlokobnog Vukova članka od g. 1836., a 
štampana u »Kovčežiću« g. 1849. 1 ) Po tome 
Vuk prisvaja za Srbe one, koji govore što ili 
šta, a Hrvatima ostavlja čakavce, a treći su 
Slovenci ili Kranjci, koji mjesto što govore 
kaj. »Među Slovence idu današnji Hrvati u 
varmeđi zagrepskoj, varaždinskoj i križeva- 
čkoj, kojijeh je jezik kao prijelaz iz kranj¬ 
skoga u srbski, ali je za čudo, otkud oni on¬ 
dje, gdje su sad?« 2 ) Ovo ću još navesti, što 
Vuk piše: »Mnogi stariji spisatelji ove braće 
naše zakona Rimskoga pisali su Srpski či¬ 
stije od našijeh ne samo svojega vremena 
nego od mnogijeh i sadašnjega. Evo na to ne¬ 
koliko primjera: Satir Reljkovića , DoŠen , Ka- 
nižlić i fra Petar Knežević u Dalmaciji«. 3 ) 

Od g. 1895. počele su izlaziti u Ljubljani 
»Slovenske narodne pesmi« uredil dr. K. 
Štrekelj, izdala Matica Slovenska. U privre¬ 
menom predgovoru nalaze se ovi hrvatski 
izvori: Fraz, Narodne pesni ilirske, Kukulje- 
vic Pesme, Valjavec Narodne pripoviedke u 
Varaždinu 1858, u Zagrebu 1891; Plohl-Herd- 
vigov: Hrv. nar- pjesme i pripoviedke u Va- 

*) V. S. K. Kovčežić za istoriju, jezik i običaje 
Srba sva tri zakona. I. U Beču 1849. »Srbi svi i 
svuda« str. 1 —27. 

2 ) Kovčežić str. 23, Ob. zag. Koledar za 1850. 
str. 60 

3 ) Kovčežić str. 24—27, Koledar 60—61. 


raždinu 1868, Kuhaćeve Južnoslovj. nar. po- 
pievke, Program varaždinske gimnazije za 
g. 1858. U slovensku su zbirku uzete, kaže 
se, također kajkavske (hrvatske) nar. pjes¬ 
me, jer se bilo bojati, da bi se tim pjesmama 
moglo u velikoj zbirci, koju pripravljaju u 
Zagrebu, dogoditi tako, kako leksikalnom 
blagu kajkavskom u akademijskom rječniku. 
U prva tri sveska 1895, koja su mi pri ruci, 
nalazimo 52 hrvatske pjesme, i to iz varaž¬ 
dinske županije (15 na broj), iz Križevačke 
(2), iz Hrvatskog zagorja (11), iz Međimurja 
(2), Marije Bistrice (3), Krašića (2), Samobo¬ 
ra (2), Stubice (1), iz Torčeca blizu Kopriv¬ 
nice na Hrvatskem (2), Vrbovca (9), Zamla- 
dinca (3), Zlatara (218), s hrvatske međe (3), 
belokranjske iz Adlešićev (6), među njima 
»Veseli se, zemlja Bosna ravna« iz Kačićeve 
pjesmarice, jednu iz polanskog narječja u 
Belih Kranjcih (čisto hrvatska ikavska), kaj¬ 
kavsku 1 i t. d. 

Te pjesme imaju osobine hrvatskih narje¬ 
čja, a najveći dio su ih u zbirkama objelo¬ 
danili pod narodnim imenom hrvatskim 
Plohi, Kukuljević i dr., te nijesu smjele ući 
pod naslov »Slovenske narodne pesmi« ni 
pod kakvom izlikom. Suum cuique! 

Godine 1901. izašla su dva debela sveska 
»Rječnika hrvatskoga jezika«. Skupili i 
obradili dr. Franjo Iveković i dr. Ivan Broz. 
U predgovoru se kaže odmah na početku, da 
su oni građu za taj rječnik skupljali iz svih 
književnih djela Vuka Karadžića i Đure Da- 
ničića, t. j. iz onih, koje su oni sami napisali, 
i iz onih, koja su samo izdali na svijet, kao 
na pr. narodne pripovijetke, pjesme, poslo¬ 
vice i t. d. 

Navedeni su potanko i izvori tih hrvat¬ 
skih leksikografa: Osim pomoćnih rječnika 
staroslov., madž. tal. i tur. te B. Šuleka 
Deuts.-kroatisches Worterbuch Zagreb I-II 
1860 koji se gdješto spominje tu se navode 
64 ili 65 izvora , a to su sve samo djela Vukova 
i Daničićeva, ne samo krupna nego i sitna i 
najsitnija: dodatci, pismo, Opit (ruska ri¬ 
ječ!), odgovor, Odbrana, recenzija, predava¬ 
nje, zatim i starija srpska djela (kao Domen- 
tijan, Žitije i dr.), samo ako su izdana od Vu¬ 
ka i Daničića, dalje djela Milana Đ. Miliće- 
vića, P. Petrovića Njegoša; od hrvatskih iz¬ 
vora: Hrvatske narodne pjesme u izd. Matice 
Hrvatske; od »Starina« i »Rada« samo par 

knjiga, u kojima se nalazi nešto napisana od 
Vuka i Daničića; Stari pisci hrvatski samo 
knjiga IV. i V. (popratili Jagić, Kaznačić i 
Đ. Daničić); zagrebački »Književnik« samo 
god. III. (1867-) — bez sumnje radi članaka 
i ocjena Đ. Daničića; od rječnika samo Štu- 
lić (Stulli) Rječosložje, i akademijski rječnik, 
Vukov dakako; od časopisa samo Javor (srp¬ 
ski), Stražilovo (srpsko). Od hrvatskih pi¬ 
saca, časopisa, rječnika od najstarijih pa do 
najnovijih pod Bogom ništa! Skandal, kul¬ 
turna sramota, blamaža, koju ne ćemo nikad 
preživjeti! Krađa, plagijat, krivotvorina u 
naslovu! Ovako ti naša dva kajkavska Hr¬ 
vata grobnim mukom prijeđoše, pregaziše 
sve ne samo starije i novije i suvremene hr¬ 
vatske knjige i pisce i časopise najmanje re¬ 
čeno XV.—XIX. vijeka, sve hrvatske govore 
od kajkavštine i čakavštine, nego i pleme¬ 
nitu čistu uzornu ikavsku štokavštinu bo¬ 
sansku, dalmatinsku i slavonsku i ličku i bu¬ 
njevačku. Najveći testimonium paupertatis, 
nesvijest narodna, neponos. 

Isti dr. Francisko Iveković izdaje »Čita¬ 
nja i evanđelja« za sve nedjelje i praznike 
Gospodnje i za neke dane svetačke«, on pre¬ 
veo, a na trošak Zbora duhovne mladeži za¬ 
grebačke, III izd. u Zagrebu 1912. Iveković 
se ugleda u Daničić-Vukov prijevod Biblije, 
izdanje Britanskoga i inostranoga Bibl. dru¬ 
štva. Tako Iveković piše Stefan (mj. hrvat¬ 
skoga Stjepan, ikavski Štipan), sunder (mj. 
spužva), vijeću (mj. vijeće), prosipa (mj. pro¬ 
lijeva — pomast), sudija, posljednji, nasljed¬ 
nik i t. d- Tako Iveković mukom prelazi pre¬ 
ko nepregledna niza hrvatskih lekcionara i 
evanđelistara, brojeći najmanje od prvog 
štampanog splitskog 1495. godine preko toli¬ 
ko hrvatskih katoličkih prijevoda cijele bi¬ 
blije (spomenimo samo novije: M. P. Katan- 
čića, 1831. i Ivana Mati ja Škorića u 12 de¬ 
belih svezaka s komentarima, u Beču, 1858.- 
1861.) i utječe se jeftinom izdanju protestan- 
skoga društva, samo da se ne dotakne hrvat¬ 
skih prijevoda, a njih se morao držati, ako 
ni s čega drugoga, a to zbog svetinje staro¬ 
ga, tradicionalnog bogoslužbenog jezika, što 
pripada među »arcana sacri«. 

God. 1899. u Zagrebu izdao je dr. T. Ma- 
retić, kr. sveuč. profesor, »Gramatiku i sti¬ 
listiku hrvatskoga ili srpskoga književnoga 
jezika«; drugo popravljeno izdanje g. 1931. 


Djela, iz kojih je uzimana građa za ovu 
knjigu: I. Vukova djela; II. Daničićeva dje¬ 
la; III. Narodne umotvorine: sve same srp¬ 
ske narodne pjesme, poslovice, pripovijetke 
koje je skupio i na svijet izdao Vuk Stef. 
Karadžić. Knjige, iz kojih je uzimana građa 
za »Gramatiku« (1931. u Zagrebu!): I. Djela 
Vuka Stef. Karadžića (3 više nego u 1. iz¬ 
danju, među njima i Odgovor, Odbrana, Si¬ 
tnija Vukova djela); II. Djela Daničićeva. 
III. Drugi pisci: djela: M. Đ. Milićevića Mi- 
lorada P. Šapčanina; »Koran« Miće Ljubi- 
bratića, Nodilova Historija, Ivekovićevi »Ži¬ 
voti svetaca i svetica Božjih«; IV. Narodne 
umotvorine, sve srpske, osim Jukić-Marti- 
ćeve zbirke. U Osijeku 1858. V. Rječnici 
(osim Vukova još akad. rječnik, i Broz-Ive- 
kovićev rječnik). 

Ubinani gentium (terrarum) sumus? Hr¬ 
vatski sveučilišni dugogodišnji profesor nije 
bio kadar samostalno napisati sastaviti gra¬ 
matiku po hrvatskim novijim i najnovijim 
piscima, ili još bolje po narodnom živom ne¬ 
patvorenom prvoizvornom materijalu. Mare- 
tić u Zagrebu nije upotrebio niti jednoga 
hrvatskoga pisca ni starijega ni novijega ni 
najnovijeg, niti jedne hrvatske knjige. Kao 
da je to naše sve cigansko! Kad se uoči ta 
strašna činjenica, kad se konstatira mjerilo 
suda sastavljačeva, njegov kriterij, njegovo 
stanovište, dosta je, da se može prosuditi Ma- 
retićeva Gramatika s načelnog stajališta. 
Knjiga mu je plod kabinetske učenosti. Okru¬ 
žen u biblioteci djelima srpskih pisaca od 
nazad 50—80 godina stavio se marljivo, vrlo 
marljivo na posao bez obzira na svoju živu 
okolinu, na »pusti« narod naš, bez obzira na 
hrvatske književnike, pjesme i pripovijetke, 
i što je najviše, na živi narodni govor, bez 
konsultacije govora, iako različnih narječja, 
hrvatskoga naroda. Imao je vremena da po¬ 
broji sva pojedina slova u Vuka, da dozna 
koliko puta dolaze između 10.000 glasova, 
imao je vremena da prouči i pobroji i naj¬ 
manje riječi u Vuka, ali nije imao vremena 
da pogleda bar u novije hrvatske pisce, koji 
žive uvijek u nama među nama, kojima se 
duševno hrane naši naraštaji, na pr. Botića, 
Jurkovića, Kovačića, Kozarca, Kumičića, 
Leskovca, Martića, Markovića, Okrugića, 
Perkovca, Mi jata Stojanovića, Šenou, Miška- 
tovića, Pavlinovića, Tomiea, Tordinca, Trn- 

skoga, Vodopića, Kurelca, Vebera, Smičiklasa, 
Starčevića i nebrojenih drugih. U najmanju 
ruku okrstio bih taj postupak osobnom bes- 
pomoćnošću osobnom udobnošću: lakše je 
proučiti i prikazati jezik jednoga ili dvaju 
pisaca, nego njih više; lakše je s jezikom 
nekoliko knjiga, nego sa živim govorom, koji 
se mora opažati u 4—5 pokrajina. Kod Ma- 
retića nije vrhovni sudac u jeziku živi na¬ 
rod, nego dva mrtva pisca. Ni makac ne mo¬ 
že dalje ni drukčije nego kako je u Vuka; 
nema li u Vuka potvrde, ne zna ni on, ne 
zna se pomoći ni okrenuti. Ne će on pogle¬ 
dati u druge pisce, recimo možda i u hrvat¬ 
ske, ali ne će ni što je najglavnije, najsigur¬ 
nije, najpouzdanije: konsultirati narod hr¬ 
vatski. 

Maretić piše: »Niko neka ne prekorava 
Vuka tim, što se sasvim onako kako, je on 
pisao, nigdje u narodu ne govori; to je istina, 
i t. d.« Ako ta konstatacija stoji, onda je tre¬ 
balo ozbiljno svojski zasukati rukave i sam 
učiti i sastaviti slovnicu narodnoga jezika, 
jer bar je kod nas vrhovno načelo: Piši, ka¬ 
ko narod govori! 

T. Maretiću određuje vukovština jezični 
pravac i kriterij. U »Jezičnom savjetniku« 
(Zagreb 1924.) s. 160. ima: ubojica Miirder, t. 
j. ubilac; Ivekovićev rječnik nema u tom zna¬ 
čenju, odnosno nema u Vuka, ali ima Mrka¬ 
lja, Dellabella, Voltiggi i Stulli, pa može i 
danas podnijeti — Ubojstvo t. j. ubijstvo ne¬ 
ma Iv., ali imaju gornji rječnici, pa može i 
danas podnijeti. Maretić sumnja u vjekovima 
poznate i isključivo narodne hrvatske riječi 
ubojica i ubojstvo zato što ih nema Vuk i Ive- 
ković i zato Što Srbi upotrebljavaju ubica i 
ubistvo (to prema staroslovjenskom i ruskom 
jeziku), ali još milošću tek mogu proći. Mi 
moramo izbaciti iz našega rječnika sve riječi, 
koje nijesu domaće, endemične na hrvatskom 
tlu od starine, kao na pr. zašto da nije bolje 
staro, starinsko hrvatsko Juraj, Jure, Jurić, 
Jurica, Jur-ina, -etić, -ković, -aković nego 
Đurad (s. 40), ili mučati (muk, mučaljiv, pre- 
mučati) ili šutjeti od provincijalnog ćutjeti, 
što hrvatski znači također osjećati? Ne treba 
nam mnogo nenarodnih riječi, koje su se uvu¬ 
kle u hrvatske novine (na pr. bjekstvo, nauč¬ 
nik u značenju učenjak, čas u značenju sat, 
obazriv, neophodan, rješenje, riješiti se, os- 
trov, neminovan, neprikosnoven, podozrenje, 


sopstven, trpeljivost i t. d. — da tako samo 
par primjera istaknem). 

POVIJEST HRVATSKOG JEZIKA 

Gosp. A. Belić u Beogradu s pravom piše 
za srpski jezik: »Naš književni jezik živi već 
više od 100 godina. U različnim središtima 
naše zemlje pojavile su se tokom toga vre¬ 
mena knjige pisane dobrim književnim jezi¬ 
kom na osnovici, koju je Vuk dao«. (Naš je¬ 
zik II, 1934. s. 259). To ni najmanje ne vri¬ 
jedi za hrvatski jezik. Povijest hrvatskoga je¬ 
zika, ne samo govornoga nego i književnoga, 
mora se posve lučiti od povijesti književnoga 
srpskoga jezika. Srbi su — osim pojedinih, 
kao Obradović dijelom, u 18. vijeku — tek u 
19. vijeku, i to s Vukom od 1814. i s Daniči- 
ćem (1847.), dobili svoj književni jezik. Srbi 
su se našli na istoj liniji s Hrvatima tek 28. 
ožujka 1850. po književnom dogovoru u Beču 
nekih književnika (Kukuljevića, Demetra, I. 
Mažuranića, V. Pacela; Fr. Miklošića Sloven¬ 
ca i Srba Vuka Karadžića, Pejakovića i Đ. 
Daničića i objelodanjenim u »Narodnim no¬ 
vinama« 1850. br. 76. i u vladinom Pravo¬ 
slovnom rječniku) i zatim po »Hrvatskom 
pravopisu« po određenju kr. zem. vlade, 
odjela za bogoštovlje i nastavu od dr. Ivana 
Broza. U Zagrebu, 1893. 

Hrvatski književni jezik nije počeo, kao 
srpski književni u 19. vijeku s Vukom (1814) 
i konačno s Daničićem (1847), pa ni s Hrva¬ 
tom Gajem (1830, 1855), nego je počeo naj¬ 
manje rečeno, sudeći po hrvatskim književ¬ 
nim spomenicima, u 13. vijeku (por. Vino¬ 
dolski zakon 1280.) ili u 14. v. (1545. najsta¬ 
rije hrvatsko prozno djelo latinicom pisano). 
Hrvati imaju najmanje šest-sedam vjekova 
povijesti hrvatskoga književnoga, da ne ka¬ 
žemo i govornoga jezika, prije Vukove re¬ 
forme slavenosrpskoga jezika, odnosno 6 
vjekova hrvatske pisane književnosti s či¬ 
stim narodnim jezikom, u kojemu se razdob¬ 
lja samostalnoga, ni o kome zavisnoga or¬ 
ganskoga razvoja mogu pratiti od naj¬ 
starije čakavštine i ikavštine do najnovije 
ikavske i djelomično jekavske štokavštine 
do kraja 18. vijeka, a da i ne trebamo tek 
ući u 19. v. Dok su se Srbi vjekovima služili 
prije crkvenoslovjenskim, a zatim od 18. v. 
slavenosrpskim jezikom, i na taj jezik pre¬ 
nosili i prevodili hrvatska ikavskoŠtokavska 

djela, Hrvati su već 7 vjekova prije njih 
imali i gojili u književnosti živi i čisti na¬ 
rodni jezik, i na tom jeziku imaju vrlo obil¬ 
nu i odličnu književnost, pače svoje zlatno 
doba ikavskoštokavske književnosti u 17. i 
18. vijeku s golemim opsežnim djelima sva¬ 
kovrsna sadržaja: pjesničkoga, pripovjeda¬ 
čkoga, povjesničkoga, pravničkoga, leksikal- 
noga i slovničkoga. 

Hrvati su imali više svojih slovnica (Ka- 
čic 1604, J. Križanic, A. Dellabella 1728, 
Relković 1767, Lanosović 1778 i druge) i rje¬ 
čnika (Vrančić 1595, Mikalja 1649, Dellabella 
1728, Habđelic 1670, Belostenec 1740, Jam- 
brešić 1742, Stulli 1801, 1806, 1810 i t. d.) sve 
prije Vuka. Kopitar je, potičući u Beču Vu¬ 
ka na narodni jezik, uputio ga upravo na hr¬ 
vatske (»ilirske«) leksikone i uvalio mu na 
putu u domovinu hrvatske rječnike u torbak, 
da po njima sakuplja, a negovorene riječi 
u njima briše. Tako je došlo do Vukova rje¬ 
čnika (1818). Vuk je sam upućivao svoje Sr¬ 
be na zagrebačke »Ilirce«, da poprime na¬ 
rodni jezik. A zagrebački, provincijalni Hr¬ 
vati, odrekavši se svoga zagorskoga narje¬ 
čja, prigrlili su opći narodni hrvatski jezik 
prema starijim dalmatinskim, bosanskim, 
dubrovačkim i slavonskim književnicima, i 
to sve prije nego je Vuku pošlo za rukom 
nagovoriti Srbe, da uzmu narodni jezik. To 
je činjenica, a Ignacu Al. Beliću bilo je kri¬ 
vo, što su Hrvati na čelu s onima u Zagrebu 
počeli tražiti jezičnu čistoću kod starih Du¬ 
brovčana, »jer misle, da se tim više pribli- 
žuju Česima, Slovacima i dr., a i to je zna¬ 
čajka zagrebačkih »Ilira« u obrazovanju za¬ 
jedničkog hrv. kn jiževnoga jezika (Gramma- 
tik der illyrischen Sprache, Agram III izd. 
1850. S. XI.). 

Grof Janko Drašković, predsjednik »Ma¬ 
tice Ilirske«, reče g. 1842: Najpoglavitija 
svrha društva našega jest: nauka i književ- 
stvo u našem narodnom jeziku razprostra- 
njivati... Mi imademo mnogo starih i gla¬ 
sovitih djela iz 16. i 17. vijeka — kad još nje¬ 
mačka literatura u zibci bijaše — Čubrano- 
vića, Ranjinu, Zlatarića, Gundulića, Palmo- 
tića, Gjorgjića i mnoge ine. Ove dakle našim 
organičkim (glasoshodnim) pravopisom pre- 
štampati želja je jednodušna ... (Spomen- 
knjiga Matice Hrvatske. U Zagrebu 1892. s. 
10 ). 


Hrvatski pjesnik Kačić-Miošić bio je 
Mentorom u učenju hrvatskoga jezika i Vu¬ 
ku i zagrebačkim Hrvatima, i braći Mažura- 
nićima i Petru Preradoviću, Botiću, Pavlino- 
viću, Vladislavu Vežiću i mnogim drugima. 

Ni spominjati ne treba, kako se zagreba¬ 
čka škola hrvatskoga književnog jezika 
upravo dugo i uporno borila, da očuva či¬ 
stoću i samostalnost razvoja hrvatskoga je¬ 
zika držeći se u svemu umjerena stava, sred¬ 
njega puta, konservativna smjera. 

Velika je zabluda i zlonamjerno iskri vi ji- 
vanje povijesne činjenice, kad se kaže, da su 
se Hrvati u književnosti odrekli svoga na¬ 
rječja, a prigrlili drugo, nego je pravo reći, 
da se samo jedan dio Hrvata, i to najmanji 
— onaj u tri zagorske županije, dakle najma¬ 
nji dio, za ljubav književne i jezične sloge 
odrekao u književnosti svoga pokrajinskog 
narječja, ali ostali Hrvati ikavci štokavci u 
Lici, Dalmaciji, Bosni, Hercegovini, Bačkoj 
i Banatu, zatim Hrvati jekavci (hrvatski ka¬ 
tolici) južno od rijeke Neretve, dubrovačke 
krajine i Boke Kotorske, nijesu se odrekli, a 
nije im se ni trebalo odricati, nego su i da¬ 
lje upotrebljavali, kako u svojem govoru, ta- 
'ko i u književnosti svoj materinski čisti go¬ 
vorni i književni jezik hrvatski. 

Još bi se za Hrvate čakavce moglo reći, 
da su za ljubav sloge i narodnosti hrvatske 
pregorjeli svoj rođeni čakavski dijalekat. 
Pristaše hrvatskog preporoda Babukić, Br- 
lić, Čevapović, Mihanović, Preradović, Tor- 
dinac, Topalović, Trnski, Utješenović; Ju- 
kić, Martić, Nedić i Šunjić (iz Bosne); Ivi- 
ćević, Kaznačić, M. Pucić, Kazali, Pavlino- 
vić, Vodopić nijesu se odrekli svoga rođenog 
materinskog narječja štokavskog, i nije ni 
trebalo. Ikavsko narječje stoji u istoj liniji 
s jekavskim i ekavskim, jer je i isto tako re¬ 
fleks i zamjena staroslovj. jat kao e i je. Svi 
ikavci štokavci učestvuju u štokavskom 
književnom jeziku s jednom promjenom: 
i mj. e (ili je); i njihovo je narječje književ¬ 
no, a kao središnje hrvatsko narječje iznosi 
najveći broj hrvatskih književnika. U njemu 
su spjevane nesravnjive, najljepše hrvatske 
narodne pjesme, počevši od najglasovitije 
»Hasan-aginice« do pjesama o Mi jatu To- 
miću. 

U svom materinskom hrvatskom jeziku 
i dalje su pisali pisci u Dalmaciji i urednici 

zadarskog lista »Zora Dalmatinska«, Ante 
Kuzmanić, Šime Starčević, Nodilo, Pavlinović, 
Botić, Buzolić, Despot i Šimić, svi urednici 
i suradnici »Narodnoga lista« u Zadru, »Na¬ 
roda« u Splitu i tako dalje po Dalmaciji, 
Bosni i Hercegovini, Slavoniji i Srijemu i Ba¬ 
natu. Svi pisci hrvatski pišu u tim kraje¬ 
vima svojim rođenim materinskim narodnim 
jezikom, za razliku od Broza, Ivekovića, Ja- 
gića i dr., koji su u školi i iz knjiga naučili 
štokavsko narječje. Uvijek sam osobno osje¬ 
ćao kao najveću nepravdu, podvalu, igno¬ 
ranciju onih, koji su podmetali, da smo mi 
Hrvati, rođeni Hrvati iz Dalmacije, Bosne i 
Hercegovine i Slavonije, primili tuđe narje¬ 
čje kao književni jezik. 

Ako uzmemo, da ikavski govor u stvari 
zaista sačinjava književni, iako ne formalno 
upotrebijen, jezik, onda nije temeljita reče¬ 
nica A. Leskiena u njegovoj Grammatik der 
serbo-kroatischen Sprache, Heidelberg 1914. 
S. XX (prevedeno): »K tomu dolazi, da su u 
19. stoljeću stanovnici čitavog jezičnog po¬ 
dručja primili kao književni jezik jedno u 
užem smislu srpsko narječje«. Tko može igda 
s pravom reći, da ikavski štokavac, pa i ka¬ 
tolički jekavski štokavac govore jednim srp¬ 
skim narječjem? Ako su ikavci štokavci i 
katolički jekavci po etnologiji, po starini, po 
tradiciji, po rođenju i po svijesti Hrvati, on¬ 
da se njihov jezik mora, i ne smije se nikako 
drukčije, nazivati nego hrvatskim. To mo¬ 
raju uvažiti i poštivati i domaći i strani fi¬ 
lolozi. Inače ise teško ogrešuju i upadaju u 
apsurdnost priznavajući Slovacima, Sloven¬ 
cima, Bugarima, i svakom, da govore svo¬ 
jim materinskim jezikom slovenskim, slova¬ 
čkim, bugarskim i t. đ., samo ne Hrvatima, 
da govore i pišu svojim materinskim hrvat¬ 
skim jezikom. 

»Ah nepomnjo i nehaju jezika hrvačko¬ 
ga! Znam, da Hrvat mojih ne jedan ali dva, 
da (nego) množi mudri i naučeni jesu, ki se¬ 
bi i jazik svoj zadovoljno pohvaliti, prosla¬ 
viti i naresiti umili bi; da (nego) vidi mi se, 
da se manom (vilom Hrvaticom), pačeli so¬ 
bom sramu ju i stide; ... da (ali) jino ni, 
znaj, neg nepomnja od kriposti. Tako malo- 
vridnost u narav se stvori, i jedan drugoga 
gledajući svi praznu ju i tašćine«. — Te se 
riječi rodoljubnoga hrvatskog pjesnika Pe¬ 
tra Zoranića iz g. 1536. mogu s punim pra¬ 


vom na naša vremena i na naše ljude pri¬ 
mijeniti. Da su rođeni i pravi Hrvati usta¬ 
jali na obranu svoga hrvatskog jezika, da 
su oni, koji su bili postavljeni na stražu, bra¬ 
nili i štitili svoj jezik, njegovu čast, njegovo 
ime i opseg, njegovu samostalnost i čistoću, 
ne bi se događalo, da na stranim jezicima 
pišu za hrvatski književni jezik serbisch , 
serbe , a ako citiraju katkada kr., kroat., on¬ 
da se misli Kristijanovićev, Mikloušićev i dr. 
provincijalni kajkavski dijalekt. Hrvati iz¬ 
daju svoja djela, pjesme, pripovijetke i dru¬ 
go pod svojim imenom, dolazi V. Jagić, va¬ 
raždinski Hrvat, pa u Archivu u recenzija¬ 
ma i referatima prekrštava i popraćuje u 
drugo ime (serbisch). Nepojmljivo je i ne¬ 
moguće je’bilo Jagićevo stanovište, kad je 
Matica Hrvatska g. 1887. odlučila izdavati 
Hrvatske narodne pjesme — Jagić kaže ne¬ 
kakve hrv. n. pjesme. On se odao, misleći »da 
se ne bi smjelo suviše isticati hrvatsko ime, 
jer, što je bilo nekoć hrvatskih motiva, čini 
se, da je propalo pod navalom novih sujeta, 
koji su dolazili s Turcima s istoka. Za to ja 
bih i tu bio za krpež, te bih pjesme nazvao 
hrvatsko-srpskima ili srpsko-hrvatskima, ili 
bi ih štampao ćirilicom«. Kako je u tom bio 
slab, tako i u drugim pitanjima, koja se tiču 
hrvatskoga jezika. Kao član gospodske kuće 
u Beču, a kao delegat u Budimpešti branio 
je i propagirao naziv bosanski jezik služeći 
tadanjem zajedničkom financ. ministru Ka¬ 
laju, vrhovnomu upravljaču Bosne i Herce¬ 
govine. 

Razvoj hrvatskoga jezika nije doživio ni¬ 
kakav buntovni preokret odozdo kao srpski, 
nije iz jednoga stadija crkvenoslovjenskoga, 
zatim slavenosrpskoga naglo skočio na sta¬ 
jalište isključivo prostonarodnog jezika, ® 
kojim je Vuk tek uz stotinu neprilika pro¬ 
dro u dugoj borbi od 1814. do 1847. ili bolje 
do 1868., kad su Vukove knjige bile dopu¬ 
štene u kneževini Srbiji. Hrvatski jezik nije 
prekidao s književnom tradicijom, nego je 
težio da ide svojim povijesnim razvojem. U 
svojoj konservativnosti hrvatski se jezik ra¬ 
do drži nasljedstva starine, ne kida s knji¬ 
ževnom prošlošću, nego se na nju obazire i 
upire, na pr. zagrebačka književna škola, 
na čelu s Veberom, oslanjala se na jezik du¬ 
brovačke i dalmatinske književnosti prošlih 
vjekova i htjela je sačuvati stare oblike, iako 

se dandanas ne upotrebljavaju, držala se 
umjerenoga etimologičnog pravopisa. 

Hrvatski jezik zazire od nepotrebnih tu¬ 
đih riječi (turskih, ruskih i dr.). Nije ni 
mogao tako lako prekidati s prošlošću i sta¬ 
rinom, kada ima svoju dugu, polaganu, raz¬ 
vojnu povijest književnoga, istodobno narod¬ 
noga jezika, bar od 13. v. naprijed. Po odre¬ 
đenjima kr. zem. vlade odjela za bogoštov¬ 
lje i nastavu u Zagrebu naređivao se u ško¬ 
lama novi (od g. 1892.) pravopis, ali je za¬ 
nimljivo, da ga se nijesu držala hrvatska 
književna društva ni hrvatski književni li¬ 
stovi ni novine, ili su ga primali tek iza više 
godina. I danas opažamo, da se društva i li¬ 
stovi i općinstvo drži jednog pravopisa, a 
škole drugoga. To znači, da rodoljubna knji¬ 
ževna društva i rodoljubno općinstvo i da¬ 
nas očekuje uređenje hrvatskoga pravopisa 
prema nutarnjim potrebama i književnoj 
tradiciji. 

Što nam treba? Treba da hrvatski filolozi 
revindiciraju hrvatskom imenu njegovo pra¬ 
vo mjesto, njegov historijski posjed, a ne da 
kr. znači u inostranstvu »provinzialkroa- 
tisch«, kajkavsko hrvatski. Treba staviti sve 
na svoje pravo mjesto. 

Hrvatsku slovnicu treba bazirati na hr¬ 
vatskim suvremenim piscima uvijek se osla¬ 


njajući na narodni govor. Ako se ne će stu¬ 
dirati jezik po pokrajinama, može se na 
osnovu zapisa i rasprava u zagreb. »Zborni¬ 
ku za nar. život i običaje« 

Trebalo bi proučavati narječja sakuplja¬ 
jući u njima lijepe i zgodne stare hrvatske 
riječi, da jezik obogaćujemo i usavršujemo 
svojim vlastitim blagom, a ne pozajmlju¬ 
jemo strane riječi. Treba nam njegovati hr¬ 
vatski književni jezik učeći ga od svojega 
naroda, pa govorio on štokavski, čakavski, 
kajkavski — ne isključujući dijalekata, a či- 
steći iz njega riječi iz turskoga, ruskoga, 
bugarizme, barbarizme i t. d. 

God 1864. s izdavanjem »Književnika* 
kao pripremom za izdanja akademijskih 
djela, počeo se i kod Hrvata znanstveni rad, 
ali na žalost još nemamo historijske slov¬ 
nice hrvatskoga jezika, ni slovnice čisto hr¬ 
vatskoga jezika, ni priručnog rječnika hr¬ 
vatskog govornog i književnog jezika da bi 
se njim mogli služiti gimnazijalci i prepa- 
randisti, takav, koji bi ukratko rastumačio 
riječ hrvatskim jezikom; nemamo ni vrlo po¬ 
trebnog rječnika sinonima. Držim, da bi nam 
trebalo najozbiljnije zasukati rukave, orga¬ 
nizirati posao i spremnima porazdijeliti rad. 

Dr. Marijan Stojković 


S V. L U C I J I 

Luče Sveta, drvarice draga, 

Najdraža mi od svetica sviju! 

Strofe moje i za Te se viju, 

Jer još na me svjetlost Tvoja blaga 
Sa nebeskih silazi visina 
Prenoseć’ me u vremena sretna, 

Kad uživah s osmijeha joj cvjetna, 

I ostalih nježnih svih milina! 

Da, Svetice, Lucija se zvala 
Majka moja koje nemam više, « 

Groba mraci davno mi je skriše... •• '.j, 

Sveđ je ona ljubavlju mi sjala, — 

Sveta Luče, za nju ja Te molim, 

I pjevajući ja Vas obje volim! 


Jakov Carić 

PISMO FELJTONISTI 

O feljtonista, ti čekaš i čezneš, pišeš i patiš, 
sanjaš i sumnjaš, a nad tobom lete spokojne ptice 
i nespokojni aeroplani, godine odmiču od tebe 
brže od brzih rasvijetljenih vlakova, a tvoja sje¬ 
ta postaje sve veća i veća. 

Koliko je sunca procurilo kroz tvoje prste 
poput zlatnog pijeska i nestalo u blatu, a da te 
ni ogrijalo nije. 

Koliko ljetnih popodneva prošumjelo je kraj 
tebe poput raskošnih, svim bogatstvima natova¬ 
renih lađa, i nestalo u vlažnim, večernjim šuma¬ 
ma, a ti si ostao siromašan i sam poput kamena 
sveca na raskršću, kojega biju bure i kiše, pa 
kada ga osvijetli munja, ugledaš njegovo pre¬ 
stravljeno i od duge samoće sivo i sumorno lice. 

Koliko proljetnih jutara bliještilo je i laštilo 
se pred spuštenim zavjesama tvoje sobe, dok si 
ti ležao u tešku snu izmoren od probdjevene 
noći, a nekoliko sunčanih zraka prokralo se u 
sobu i plesalo nemirno u polutmini poput žit¬ 
nih vlati, kada ih vjetar njiše. 

_ O feljtonisto, ti bludiš i bli jediš, kuneš i ko¬ 
riš, zoveš i zuriš u maglu, koja sve gušće ma 
zemlju pada i uskoro će u njoj nestati svi pu¬ 
tovi, koji vode od čovjeka k čovjeku, i zemlja 
će opet biti kao na prapočetku šutljiva, mrka i 
puna goleme, neutješne samoće. Spušta se magla 
na ljude i stvari, i svi razgovori zvuče tajan¬ 
stveno i pridušeno kao šaptaji zavjerenika, koji 
se pripremaju na pokolj, požare i posljednje ve¬ 
liko uništenje. A zvona lupaju prazno, kao da 
im batovi tuku po lubanjama, koje su obješene 
u zvonu i koje se nacerene njišu, dok golubovi 
u tornju muklo guču, kao da su im bure raz- 
rušile sva gnijezda, pa sada praznina u srcu 
tuži turobno i tupo. 

O feljton isto, ti goriš i gineš, toneš i tužiš, 
ljubiš i ljuljaš ljuljačku svoga života, koja je 
obješena o oblak, pa se ljulja zajedno s tobom 
nad mračnim šumama, na kojima leže sjene; 
nad zelenim bakrenim kupolama, koje strše iz 
velegrada; nad rijekama, koje su svijetlom odre 
od proljeća, i nad bujnim parkovima, u kojima 
blistaju staklenici, k nebu jurišaju vodoskoci, a 
bijelim stazama prolaze nepregledne povorke 
šetača. 

U ljuljački tvoga života, koja visi s oblaka, 
ljuljaš se ti nad zemljom i smiješ se i plačeš u 
isti čas, jer si već odavno uvidio, da nakon ve¬ 
selja dolazi bol, nakon radosnih riječi rug, a 
nakon dugih poljubaca praznina. 

O feljtonisto, ti snivaš i snuješ, šetaš i šutiš, 
slušaš i slutiš, da se iza mudre, modre zavjese 
neba krije voće tajna, i tko ga ubere, saznat će 
budućnost našu i na njegovu dušu pasti će ve¬ 
liki mir kao tanka jesenska magla na večernje 
oranice. Jer pjesnici slute buduća zbivanja, i 
sva njihova čula vječno su u drhtanju poput 
telegrafskih žica, koja stalno bruje od radosnih 
i tužnih vijesti, i nikada se njihova drhtanja 
posve ne smire. 


Pjesnici često poput ptica pjevica navješćuju 
proljeće i život, a često opet poput gavranova na¬ 
vješćuju zimu i smrt. 

Čudni su i vijugavi putovi pjesnika poput us¬ 
kih staza u visokim planinama, gdje ne smiješ 
pogledati ispod sebe u dubinu, jer bi ti se lako 
moglo zamagliti, i ti bi se mogao sunovrati ti u 
ponor. Pjesnika možeš proosjetiti, ali ga ne mo¬ 
žeš prezreti. Jer njegova duša tako brzo putuje 
od jedne stvari do druge, iz jednoga života u 
drugi, da ga možeš slijediti samo kratko vrijeme 
kao let ptica, koje brzo plove preko golema ne¬ 
ba, da za čas već nestanu za blagu oblinu bri¬ 
jega. 

O feljtonisto, ti čekaš i čezneš, sanjaš i sum¬ 
njaš, patiš i pišeš sam sebi pismo, jer samoća 
oko tebe šumi poput jesenskog mora u magli, 
i ti si samo pusti otok, kojega se šljunak hladno 
prelijeva u kiši, a kroz rijetka, gola stabla zuje 
turobne trompete vjetrova. Beskrajna tuga vla¬ 
da u tvojoj duši, jer ljudi nisu ljudi, proljeće 
nije proljeće, i sve je pusto, ukočeno i nijemo, 
kao da je debela, ledena kora pokrila čitavu 
zemlju. Tek gdjegdje vide se u toj pustoši bli¬ 
jedom žicaste mrlje. To se iz leda stidljivo po¬ 
dižu probuđene krošnje kajsija i dršću plaho 
i čekaju sunce, koje je još daleko, daleko. Pro¬ 
ljeće i nade! Mladost i čežnje! Sumnje i vjera 
u beskrajne, mirisne i bujne bašte budućnosti. 

I zato ti feljtonisto, pišeš i patiš, sanjaš i 
sumnjaš, čezneš i čekaš, strpljivo čekaš, a po 
tvome licu i rukama pada divno, duboko mo¬ 
dro svijetlo, i ti zadivljeno pitaš, otkuda ono 
teče na tebe. A svijetlo šušti i šapće: 

»Dolazim iz golema cvjetnjaka budućnosti, 
gdje cvijeće u svim bojama šumi i sanja, miriše 
i uzdiše, bliješti i dršće i čeka, da na golemoj 
splavi vremena otplovi k ispaćenom čovječan¬ 
stvu.« 

Bliješti cvijeće, šušti duboko modro svijetlo 
i pljušti, feljtonisto, po tvome licu i rukama i 
tebi se čini, da te neke nevidljive sile podižu 
visoko, i ti lagan, lagan poput oblaka ploviš u 
susret b u diićn o st i. 

Vjekoslao M a j e r 

LIKOVNA KRONIKA 

Nakon kolektivne likovne manifestacije Hr¬ 
vatskih Umjetnika u Domu Likovnih Umjetnosti, 
otvorena je sredinom mjeseca studenoga u sta¬ 
rom Umjetničkom Paviljonu izložba druge sku¬ 
pine likovnih radnika, koji nastupaju pod istim 
imenom i također hoće da provedu realizaciju 
ideologije »nacionalnog izraza«, kako ju je u 
glavnom teoretski postavio i razradio Ljubo Ba- 
bić. 

Publika, koja obično pridaje veliku važnost 
vanjskim momentima i nazivima, bila je povo¬ 
dom druge istoimene priredbe malo zbunjena ne 
znajući, koja je »prava«, pogotovu nakon izjava 
i interviewa glavnih članova jedne i druge gru¬ 
pe, kad se, iako skriveno i uvijeno, moglo među 





265 


recima naslutiti neko svojatanje primata toga 
naslova. 

Istraživati i određivati, ikojoj od spomenu tili 
grupa s većim pravom pripada to ime, ili poku¬ 
šati poredbom rezultata obiju izložaba utvrditi, 
koja je u stvari jasnije zacrtala smjernice ide¬ 
ologije, bio bi prilično jalov i uzaludan posao. 

Ponajprije, . svi umjetnici, koji konstruktivno 
i aktivno sudjeluju u našem suvremenom likov¬ 
nom životu, a nisu i ne osjećaju se strancima, 
bez sumnje su u širem smislu hrvatski umjetnici 
bez obzira na vrstu njihovih umjetničkih težnja 
i ciljeva. Zato isticanje te činjenice nema samo 
po sebi baš nikakve veze s umjetničkom kvali¬ 
tetom i nije dokaz visokog nivoa. Što se pak tiče 
samog ostvarenja nacionalnog izraza, ono je na¬ 
žalost još uvijek muzika budućnosti. Zato je pre¬ 
uranjeno i pokušati klasificirati i ocijeniti samo 
u smislu »nacionalnog« ta prva nastojanja i tra¬ 
ženja. Previranje se nije još dovoljno ni razma- 
halo, a kamoli izživjelo, staložilo i razbistrilo. Do¬ 
bro je da ima eksperimenata; ukoliko su oni oz¬ 
biljni, pošteni i zaista umjetničkog značaja, za¬ 
služuju uvijek punu pažnju. Makar i ne dovodili 
do definitivnih ostvarenja, oni su korisni, jer uka¬ 
zuju na nove mogućnosti i određuju novu širinu 
granica. Ali dosadašnji uspjesi naših slikara još 
nikako ne mogu uvjerljivo i potpuno reprezenti¬ 
rati specifično našu umjetnost, — već umjetnost, 
u kojoj se ukrštavaju i miješaju rezultati evrop¬ 
skog slikarstva s temperamentom i sklonostima 
Slavena. Ne treba *e obmanjivati nikakvim kri¬ 
laticama. Hrvatski barjak naslikan na platnu ne 
čini sliku hrvatskom, kao što nije dosta da na pa¬ 
piru postoje definicije i programi, ako oni ne 
nalaze u likovnom djelu svoju stvarnu potvrdu. 
Osim toga, treba uočiti, da su velike ličnosti, uko¬ 
liko su teoretski raspravljale i pisale o svojoj 
umjetnosti, uvijek jasnije i uvjerljivije izrazile 
svoju formulaciju samim likovnim djelom, nego 
što su je mogli izraziti riječima. Riječi i teoret¬ 
ska razmatranja služe tek kao neka dopuna 
stvaralačkom djelu, ali glavno rješavanje zadat¬ 
ka treiba ostvariti na platnu. Jer to i jeste, kona¬ 
čno, posao slikara. 

Sastav ove grupe prilično je heterogen. Kako 
je vođa ovog društva sam Ljubo Babić, ne treba 
dakako, sumnjati u njihovu ideologiju, ali po 
izloženim objektima i nekim imenima čini se, da 
je ta ideologija ponešto proširena, ukoliko nije i 
malo izmijenjena. Ovdje se danas nalaze slikari 
(na primjer članovi nekadašnje grupe »Zemlja«), 
za koje se ne bi moglo reći, da su ikad bili po¬ 
klonici i sljedbenici Babićevih postulata. Ideolo¬ 
gija, koju je zastupala »Zemlja« već od svog po¬ 
stanka g. 1929., bila je upravo oprečna Babiće- 
voj težnji, da se stvara isključivo na likovnoj 
platformi. Babić je i svojim radom jasno poka¬ 
zao, da je protiv programatske, literarno obo¬ 
jene socijalne umjetnosti, da ima svoj stav, a nje¬ 
gova teoretska tumačenja i težnja za formulaci¬ 
jom osnovnih zasada nacionalnog izraza imaju 
ipak svoju vrijednost i značenje. 

Možda brojni novi sljedbenici Babićeve ide¬ 
ologije samo prividno nisu promijenili svoje pri¬ 


jašnje umjetničke nazore; možda su i bez ika¬ 
kvog idejnog ustupka pristali da sudjeluju ina iz¬ 
ložbi, koja je organizirana na »osnovi vrsnoće i 
selekcije«, a možda je popuštanjem s jedne i 
druge strane postignut savršen unutrašnji kom¬ 
promis, — no po ovoj se izložbi još ne može ni¬ 
šta odrediti, a niti se po izloženim radnjama 
dade utvrditi neka, kakva-takva idejna homo¬ 
genost. 

Babićeo artizam nije ovog puta došao do pu¬ 
nog izražaja. Ponajprije slike iz g. 1919. mogao 
je izostaviti, jer one za sadašnjeg Babica nemaju 
što da kažu. »Autoportret« (1939.) je neuspjela, 
neuvjerljiva slika, a crteži »Iz putne bilježnice« 
znatno su slabiji od prijašnjih radova ove vrste. 
Tehničko ekperimentiranje sa štrcan jem boje 
osjetljivo umanjuje neposrednost impresije tih 
»osjećajnih putovanja« i narušava uvjerljivost 
doživljaja, koji je bio uvijek tako fino istaknut 
u nekadašnjim njegovim talijanskim i španjol¬ 
skim dojmovima. Djelo slikara Babića u protu¬ 
slovlju je s teoretikom Babićem, i to ne samo u 
artističkim platnima, već i u »Studijama sa hr¬ 
vatske seljačke smotre«, a »Kolo« (Panneaux de- 
coratifs) predstavlja čisti folklor kako su ga tre¬ 
tirali Tišov i Bužan. Ostaje lijepo »Cvijeće«, fi¬ 
no tonirani »Jaglaci« i jedan prozračan i dobro 
iigođen ipejsaž. 

U radovima Krste Hegedušića prevladavaju 
sve više elementi ilustracije. Likovne vrednote, 
ukoliko ih još ima, igraju posve nesamostalnu i 
konačno krivu ulogu: jače naglašavaju karakter 
ilustracije. Dok su male crtane ilustracije sna¬ 
žne, uvjerljive, pune kondenziranih opservacija 
i sintetičkih linija i najbolje pokazuju, gdje bi 
talenat Hegedušića mogao doći do puna izražaja, 
slikane ilustracije djeluju mrtvo. Kad postaju 
tako velikog formata kao što je »Legenda«, gube 
potpuno svoj raison d etre. Upravo se neugodno 
osjeća prenatrpanost, heterogenost sastavnih dije¬ 
lova i nepovezanost cjeline. Dojam je negativan: 
ne osjeća se djelo, koje je nastalo pod diktatom 
unutarnjeg imperativa, kao plod inspiracije i vla¬ 
stitog gledanja i osjećanja, već se osjeća kon¬ 
strukcija izvještačene tvorevine. Veliki njema¬ 
čki slikari-ilustratori Klinger, Toma, Boeklin stva¬ 
rali su na štetu likovnog, ali su bar dali impre¬ 
sivne ugođaje cjeline, idilu, pa su tako pružili ne¬ 
ku naknadu za svoje slabije slikarske osobine. 
Hegedušić doduše ne traži ni te kvalitete, već 
hoće svoje kompozicije da prožme duhom akti- 
vizma, da odrazi dinamiku masa u službi soci¬ 
jalne kritike — ali postizava nežive grupe figura 
i odaje fabulista prilično slabe mašte. 

Iako je Generalić izašao iz škole Hegedušića 
i prihvatio njegova izražajna sredstva prijašnjeg 
načina, ipak se taj seljak-slikar već donekle iz¬ 
gradio, našao samog sebe i postao relativno sa¬ 
mostalniji. Tu, istina, još ima dosta Hegedušića, 
ali još više Generalića. Njegova primarnost, koju 
je dosad maskirala naučena shema, dolazi sve 
više do izražaja. Izvanredan dar opažanja, kolo¬ 
ristička svježina i neposrednost stavlja ova ulja 
na staklu, koja su stvarana s radošću i zanosom 

pravog slikara bez svake nasilne primjese so¬ 
cijalne tendencije i gradskog rezonirnnja, među 
najuspjelije objekte ove izložbe. 

Ali najbolji dojam ostavljaju bez sumnje pla¬ 
tna Gabrijela Stupice jednostavno radi toga, jer 
donose nešto eminentno likovno i jer ne će da 
budu ništa drugo nego dobro slikarstvo. Ovo no¬ 
vo i nepoznato ime postat će, po svim znacima, 
s vremenom zvonko. Već sad se mladi Stupica 
afirmirao kao talentiran slikar, koji zna što ho¬ 
će, ali i uviđa dobro, što za sada može. Nema 
kod njega prenemaganja, nema namještenosti ni 
»genijalnih« gesta. Pristupa trijezno objektu i 
želi neposredno ostvariti ono, što vidi (a on do¬ 
sta toga vidi), ne zatajivši nigdje sebe ni svoju 
osobnost, koja ga čini izrazitim impresionistom 
s velikim afinitetom za francusku lakoću i ni- 
jansiranost. No zato ipak u njegovu oblikovanju 
nema traga imitacije bilo koje od brojnih manira 
ili »velikih stilova«, a zamah, koji je mjestimice 
uočljiv, nije ni površna improvizacija ni prazna 
spretnost kista. Kako je Gabrijel Stupica na pra¬ 
gu, na prvom usponu svoga poziva, možemo ovaj 
sretni nastup shvatiti kao veliko obećanje, koje 
bi on u ime svoje umjetničke savjesti morao za¬ 
ista ispuniti. 

Posve druge vrste je impresionizam Nevelike 
Tomašević-Đorđević. Ona se u svojim slikama 
mnogo više udaljila od temeljne linije razvoja 
francuskog impresionizma, pa ipak one još uvi¬ 
jek predstavljaju neki derivat toga stila. U njenu 
tretiranju ima dosta traženih efekata, a mjesti¬ 
mično i neke izvještačenosti, i to uvelike naru¬ 
šava i onemogućuje onu spontanost oblikovanja, 
koja je tako značajna za ovaj smjer. Unošenjem 
dominantnog kolorističkog akcenta postigla je do¬ 
bru ravnotežu, povezanost i jedinstvenu tonova- 
nost cjeline. Za nju i njen smjer najznačajnije 
je ulje »Stari Zagreb«. 

Još sudjeluju ovi likovni radnici: Željko He- 
dusić , Edo Kouačević, Zoran Mušić , Van ja Ra - 
dauš, Vilim Soečnjak, Ernest Tomašević, Marta 
Tompa-Erlich, Kamilo Tompa i Fedor Vaić. 

U sklopu ove priredbe izloženi su i crteži se¬ 
ljačke i gradske djece od 6—15 godina. Sam na¬ 
čin prikaza ovog inače vrlo zanimljivog materi¬ 
jala za upoznavanje psihe, gledanja i doživlja¬ 
vanja malodobnih, nije bio naročito sretan ni 
pregledan, a niti se odlikovao stručnjačkim 
aranžmanom. 

U starom Umjetničkom Paviljonu imao je 
(listopađ-studeni) kolektivnu izložbu Vilim Sveč~ 
njak. Izložio je oko trideset ulja i isto toliko gra¬ 
fike. Stvari po stilu i vrijednosti veoma nejed¬ 
nake, pretežno slabe i uglavnom bezlične. 

U svojoj famoznoj konferansi »O utjecajima 
u književnosti« odredio je već odavna precizno 
slavni Andre Gide vrijednost i značaj utjecaja 
stranih pisaca, koji u nama mogu da probude i 
pokrenu nepoznate skrivene snage i da nas na¬ 
dah nu i oplode. Neke temeljne principe i zaklju¬ 
čke ovog izlaganja o utjecajima možemo do neke 
granice primijeniti i na slikarstvo, gdje su dobri 
utjecaji također plodonosni, ukoliko su prera¬ 


đeni u nove vrednote, prekaljeni u nove cjeline 
i prožeti duhom nove ličnosti. 

Tuđi elementi izražaja, koje nalazimo na sli¬ 
kama Svečnjaka, ponajčešće su jednostavno po¬ 
suđeni, i to ne uvijek od najboljih slikara. Ova¬ 
kvim se »pabirčenjem«, dakako, ne stvara ni 
svoja tehnika ni personalni stil. On se može 
ostvariti intenzivnim radom, borbom i materijom 
i iskrenim traganjem za bitnim sadržajem svoga 
cilja. 

Iako se ta neorganska povezanost utjecaja 
manje osjeća u grafici, ipak ni tu nema ni veće 
samostalnosti ni snažnijeg stvaralaštva. A kad 
netko kao znak svoje inap rodnosti stereotipno ka¬ 
rikira ugojene svećenike, onda se to danas doim¬ 
lje kao duhovitost pripovjedača starih viceva, a 
ne kao socijalna kritika. Zato je po ovoj izložbi 
teško stvoriti sud o mogućnostima nekog razvoja 
ovog slikara, ili bolje, grafičara. 

U Ullrichovu Salonu bio je od početka sezone 
do danas već lijep niz priredaba. Mirko Uzorinac 
izložio je (studeni) svoje svježe i neposredne, iako 
malo tvrde akvarele i nekoliko portreta u ulju, 
u kojima vjerno slijedi principe akademskog re¬ 
alizma. Kao slab slikar prikazao se Karlo Mijić, 
i o njegovim pejsažima nema mnogo toga da se 
kaže, najmanje u pozitivnom smislu, ali njegovi 
crteži su uspjeliji, iskreni, uvjerljivi i dobri. 

Van ja Radauš teži u svojim skulpturama, koje 
smo vidjeli na njegovoj kolektivnoj izložbi (stu¬ 
deni), pretežno za fiksiranjem živog pokreta, za 
izrazom dinamike, napete snage i naglašenog za¬ 
maha geste. To mu u glavnom izvrsno polazi za 
rukom, iako kadikad na račun umjetničke isti¬ 
ne, pa i same kvalitete. Ostajući u granicama 
realizma, izbjegavajući svaku stilizaciju, Radauš 
postizava traženo djelovanje samo jakim akcen¬ 
tima, ali pri tome obično zanemaruje anatomiju, 
i sve na račun snažnog izraza stvara često pre¬ 
tjerano samovoljne proporcije, utriranu musku¬ 
laturu i nemoguće relacije. Ipak treba naglasiti, 
da se Radauš toliko osamostalio, da je već vrlo 
bliz svom izrazito ličnom izrazu, da radi ozbiljno 
i da oblikuje neobičnom lakoćom. Njegovi boja- 
đisani sadreni portreti, pomalo mondeni i artisti¬ 
čki, nisu, baš radi svojih živih, oštrih boja uku¬ 
sni i ne djeluju uopće skulp tonski. Čudnovato je, 
da su baš ti šareni objekti, uz sasvim statički po¬ 
stavljenog »Prosjaka«, koji je sam po sebi dobar, 
ali je najmanje izraz Radauševe kreatorske snage, 
postigli kod publike najveći uspjeh. Drugi por¬ 
treti odlikuju se finom karakterizacijom lično¬ 
sti, solidno su modelirani, smireni i produhov¬ 
ljeni. Dok svojim crtežima, naročito nekim akto- 
vima nije mogao uvjeriti o većem ortačkom zna¬ 
nju, iznenadio je svojim odličnim temperama. 

Današnji pejsaži Marijana Trepše (studeni) 
mnogo su bolje povezani od prijašnjih; koloristi¬ 
čke rastrganosti nema više, kontrasti su uravno¬ 
teženi, cjelina je jasnija, dolazi do jačeg izražaja, 
a sve ostavlja dojam nekog smirenja. Uglavnom 
je to oslobođenje od prijašnjega načina koncep.- 
cije i približavanje realističkom gledanju, ali ta 
platna još uvijek ne žive pravim likovnim živo¬ 
tom i ne mogu da uvjere o istinskom doživljaju 

prirode. U figuralnom ima po koja partija, koja 
je na zamjernoj tehničkoj visini, pa je šteta, da 
se uvijek nalazi uz površnosti i praznine. 

Izložba Ante Motike (siječanj), tako bogata sli¬ 
kama, motivima i tehnikama, ne znači za izla¬ 
gača uspon. U nekom smislu ona znači spušta¬ 
nje na niže, pad, ali ne treba zaboraviti, da ima 
padanja, koja mogu biti priprema za snažniji uz¬ 
let. Tko će odrediti njegov pravi smisao u slu¬ 
čaju slikara Motike? Tako je raznolik i toliko ne- 
konzekventan u načinu stvaranja, da treba če¬ 
kati ili temeljitu metamorfozu stila ili priklanja¬ 
li je jednom od svojih tretmana, da bi se uzmogli 
izreći definitivniji sudovi o njegovu slikarstvu. 
Ono nekoliko dobrih slika, koje smo vidjeli, ne 
može izraziti u potpunosti ličnost. 

Služi se sredstvima izražaja, koja se među¬ 
sobno potpuno isključuju. Na jednoj slici on je 
nježan do bolesne osjećajnosti, a na drugoj go¬ 
tovo sirov. Na jednoj strani zadnja suptilnost bo¬ 
je, koja se u svojoj prevelikoj nijansiranosti već 
raspada i nestaje, a na drugoj, na plohama, koje 
riikazuju zidove kuća, debele naslage sadre: Sli- 
arstvo na vrhuncu lirske ekspresije i sasvim ne- 
slikarski eksperiment. Poplava svjetlosti, koja 
kupa predmete i daje im lakoću prozračne nema¬ 
terijalne impresije — i ružna smeđa, mrtva boja 
krovova nad kvadratima sadre! Kako se ta dva 
shvaćanja uopće mogu premostiti? Gdje je rješe¬ 
nje? Ima li mogućnosti neke preobrazbe ili čak 
sinteze? Na to će nam fini lirik boje Motika sva¬ 
kako najbolje sam odgovoriti svojom slijedećom 
izložbom. 

Slikar J. Crnobori pokazao nam je svojom pr¬ 
vom izložbom (Salom Ullrich, prosinac 1937.) za¬ 
ista lijepu nadarenost i izrazit smisao za tonsko 
rješavanje, i ja sam povodom toga nastupa pisao 
u »Savremeniku« pohvalni je nego što običavam 
pisati o debutantima. Prošlo je više od dvije go¬ 
dine od spomenute izložbe, i Crnobori nam se 
danas (Dom Likovnih Umjetnika, siječanj) prika¬ 
zuje u novom stanju razvoja, koje, nadajmo se, 
nije i zadnje. Crnobori nanosi boju s više sigur¬ 
nosti, barata okretnije kistom, vješto oblikuje, 
uglavnom ima dosta rutine i tehničke spretnosti, 
a upravo izvrsno zna postaviti temeljni tonsko- 
koloristički akord za sliku. Ove su konstatacije 
svakako pozitivne za slikara, ali... Na osnovu 
te okretnosti i vještine on spretno improvizira 
sliku za slikom, to jest postavivši dobre relacije 
tonova nagovijesti jasnije najvažnije partije, za¬ 
muti druge, naglasi centralni dio i sve to poveže. 
Posao od nekoliko sati, to je očito. I sad, kad bi 
se trebao tek početi studij objekta i stvaranje 
prave umjetnosti, preobraženje platna u sliku, 
Crnoborija više ne zanima ni objekt ni platno. 
Možda će Crnobori nakon dvadeset godina strplji¬ 
vog i sistematskog rada i moći tako brzo stvarati 
prave slike, danas on stvara uglavnom improvi¬ 
zacije. One su često puta izvrsne i rafinirane, kao 
što je »Dama u crnom«, ali ipak samo improvi¬ 
zacije. Pogledajte malo pozornije neke detalje, na 
primjer oči — ina svim su slikama iste; ruke, na 
svim slikama iste i uvijek vrlo loše. A to sve sku¬ 
pa je početak svršetka, koji se zove shema. Te 


slabosti improvizacije i improvizatorske vještine 
ne osjećaju se u pejzažu, koji može biti i samo 
odraz trenutačnog raspoloženja, pa su zato neki 
pejzaži s mora, osobito »Kolodvor«, možda umjet¬ 
nički najbolje, što smo vidjeli na toj izložbi. 

Od svih slikara-amateura, koji su u zadnje 
vrijeme izlagali u Zagrebu, najviše se približio 
pravoj umjetnosti Lovro Pavelić (Dom Likovnih 
Umjetnosti, siječanj). Možda je učinio pogrešku, 
što je toliko stvari izložio (oko sedamdeset), pa 
su neke, radi sličnosti palete i tretmana, slabile 
utisak i stvarale monotoniju. Naročito su dobri 
njegovi crteži, koji su inspirirani Van Goghom, 
ali ipak prožeti ličnom notom i doživljajem. 

Izložba Marijana Detonija (Dom Likovnih 
Umjetnosti, ožujak) uglavnom jako zapanjuje. 
Ponajprije ogromnim brojem slika (oko dvije sto¬ 
tine i četrdeset), a zatim svojom bizarnošću mo¬ 
tiva, neobičnošću koncepcije i izraza. Obilazeći 
te nizove slika javljaju se u nama čudna i tmur¬ 
na pitanja, na koja nema odgovora; javljaju se 
zamršene i teške misli o toj našoj umjetnosti, o 
njenim putovima i o nama svima, koji u ovom tu¬ 
žnom vremenu težimo za boljim i svjetlijim živo¬ 
tom. Kakva je to moćna sila, koja tjera Detonija, 
da se tako grozničavim tempom izražava, da vr¬ 
toglavom brzinom zamišlja i stvara slike? Zašto 
ne stane časak pred svojim vlastitim platnima i 
ne potraži smireniji i jasniji izraz, zašto ne iz¬ 
govori bojom do kraja sve ono, što ga muči ili 
zaokuplja? Jer čini se, da čim on nešto započne 
likovno formulirati, već ga napastuje stotinu no¬ 
vih misli, pa nikako ne dospijeva da ih složi u 
suvisle slikarske rečenice. Niže tek neke raski¬ 
dane mračne riječi u govor, koji može dati na¬ 
slutiti misao i nedorečenu ideju, ali je ne pribli¬ 
žava gledaocu. Sad se nameće pitanje: gdje je 
uistinu pravi Detoni? Gdje je njegova ličnost u 
svoj punini izražena? U variran ju socijalne te¬ 
matike tendencioznog slikarstva, iz kojeg je u 
stvari izašao taj slikar i koje još i danas zauzima 
znatno mjesto u njegovu nastojanju? U onim ne¬ 
realnim, apstraktnim, nadrealnim »Bjegovima« s 
ekspresionističkim prizvukom, koji ne samo da 
nisu na liniji socijalnog slikarstva, nego su pro¬ 
tiv njega? Ili one ensorovske fantazije oblaka, 
koje su pitoreskne, ali nejasne u svojoj bili, i svo¬ 
jom simbolikom ne otkrivaju ništa? Možda u de¬ 
korativno postavljenom folkloru? 

To, vjerojatno, ne može sa sigurnošću odre¬ 
diti ni sam slikar, a kamoli gledalac. Ali ima tu 
nekoliko koloristički koncipiranih pejzaža, koji 
su uza sve bučno šarenilo imali, u relaciji spram 
ostalih slika, najviše likovnih vrednota u sebi i 
bili očitim dokazom, kako najznatniji dio Deto- 
nijeve energije nije dobro upotrebljen, nego upra¬ 
vo utrošen ma lutanje i eksperimentiranje. 

Da je Likan na najboljem putu, koji će ga 
doskora dovesti do pune koncentracije snaga, 
uvjerila je njegova IV. izložba (Dom Likovnih 
Umjetnosti, ožujak). Nakon kaotičnog šarenila i 
anarhije Detonijevih slika, Likanova izložba dje¬ 
luje malo starinski. Već u prvi mah bi se reklo: 
Koliko tradicije! Odmah dodajem, da to znači 
lijep kompliment za mladog slikara, jer se u tra- 

diciji nalaze najveće kulturne i umjetničke vre¬ 
dnote. Ta ona je čuvarica kulture. Heterogeni 
utjecaji, koji su se do nedavna ukrštavali u Lika- 
novim slikama i činili ih pomalo bezličnima, iz¬ 
gubili su se. Sve ,se jasnije formira profil umjet¬ 
nika, koji hoće svojim radom da premosti proš¬ 
lost i sadašnjost, i želi da izgrađuje, a ne da ruši. 

Zanimljivo je konstatirati, da je Likam baš ta¬ 
mo najbolji, gdje je najtješnje povezan s tradici¬ 
jom. Najbolja ilustracija za ovu tvrdnju jesu por¬ 
treti. Dok je na pr. »Autoportret sa psom« dosta 
površna improvizacija (naši bi kritici rekli: su¬ 
vremenije slikan), a »Portret G.«, slobodno rađen 
s naglašenom dopadljivošću i traženom eleganci¬ 
jom, skoro najslabiji, dotle su »Barbara i Bonco« 
i još neki portreti, rađeni ili tonskim načinom 
ili u stilu zdravog realizma, pomno prostudirani 
i zaokruženi, najbolje slike ove izložbe. Pejzaži 
su mu zaliveni finim zlaćano-žutim tonom, odaju 
veliki smisao za ugođaj, a mrtve prirode spretno 
postavljene i nijansirane. Kao ostatak onih poku¬ 
šaja s groteskno dekorativnim kompozicijama, 
koji je Likana prije zaokupljao, može se nave¬ 
sti kompozicija »Poklade«, koja je u stvari sa¬ 
mo dobar umjetnički plakat. Vladislao Kušan 

KAZALIŠTE 

Jeana Racine-a » Britanik« 

Nakon što je Narodno Kazalište već 20. XII. 
1939. proslavilo akademijom tristogodišnjicu ro¬ 
đenja Jeana Racine-a (rodio se 21. XII. 1639.) pra¬ 
va je proslava uslijedila tek premijerom njegove 
tragedije »Britanik«. To je ujedno njegovo prvo 
djelo, koje se u uspjelom prijevodu kod nas pri¬ 
kazuje. S prijevodima Racine-ovih klasičnih sti¬ 
hova bilo je vazda neprilike, koje je tek svladao 
novi prijevod »Britanika« od Tomislava Prpića. Ma 
da je nedavno Comedie-Frangaise iznijela na na¬ 
šoj pozornici u nenatkriljivoj interpretaciji Raci- 
neovu »Andromahu«, Račine nije smio izostati iz 
našeg klasičnog repertoara. Njegove tragedije bez 
obzira na golemi utjecaj, što su ga kroz stoljeća 
vršile na svjetsku dramsku produkciju, zapre¬ 
maju posebno mjesto u pjesničkoj umjetnosti. 
Ako je ljepota po Croce-u naprosto izražaj, Ra- 
cine-ove su tragedije jedan takav nenatkriljivo 
savršeni izražaj: one su neke vrste destilati du¬ 
boko duševnih tragičnih zbivanja. Kroz njihove 
kristalne stihove prosijevaju intenzivno nutarnja 
gibanja i čuje se posebna dialektika skrovitoga 
čuvstvenoga života stravičnom jasnoćom. Razu¬ 
mljivo je, da dojmu Racine-ovih tragedija nisu 
smetale stege jedinstva mjesta i vremena, na¬ 
protiv, one su ga značajno pojačale. Konstruktiv¬ 
nost i shodno smišljena akcija nisu mogli sma¬ 
njiti i oslabiti realizam nutarnjega zbivanja u 
tom savršenstvu umjetnosti. 

Historijsko ruho: rimski carski dvor i po¬ 
znate ličnosti kao car Nero, Agripina i Britanik 
— inače pretpostavka ,za druge akcije, u Racine- 
ovoj tragediji i taj je sjajni amibijenat samo nuz- 
gredno sredstvo, kako bi još intenzivnije došla do 
izražaja tragedija Britanikova. Nero kao ljubav¬ 
ni takmac u nježnoj ljubavi Britanika -i Junije 


ulazi u njihovu sudbinu kao kruti prirodni ele- 
menat i čini je neminovno tragičnom. 

Naša se je predstava svake hvale vrijednom 
ambicijom dala na mučni posao da interpretira 
Racine-ovu tragediju. Ako joj i nije do kraja us¬ 
pjelo potisnuti akcentiranje karakteristike po¬ 
jedinih lica u tok nutarnjih tragičnih zbivanja, 
ipak je konačni dojam bio jak. Zamjerna je bila 
suzdržljivost g. Dujšina, da ostane samo ljubav¬ 
nik Neron. Osjećalo se, da mu zato dosta ju bo¬ 
gata izražajna sredstva. Takav uspjeh nije bio 
toliko neprijeporan kod gđe Kernic kao Agripine 
i g. Afrića kao Britanika. Međutim treba priznati, 
da i ulogu Agripine ne apsorbiraju posvema tra¬ 
gična zbivanja. Britanik g. Afrića nije bio bez 
scenskog efekta. Međutim ta uloga bogata emo¬ 
cijama mogla bi se zamisliti kao sjajni scenski 
prikaz izvanrednog glumačkog umijeća. Juniju 
izdigla je naročito svojim ugodnim organom gđa 
Grahor. Bez banalnih pomagala iznio je lik in- 
t riga na Narcisa g. Rakušu. U maloj ulozi Albine 
istakla se gđa Mila Popović-Mosinger. 

Carla Goldoni-a »Lažac « 

»Lažac« Carla Goldonija, ma da kasnije djelo, 
bliži je komediji del* arte od njegovih djela, što 
su ih kod nas prikazivali venecijanski gosti. Nje- „ 
govo reformatorstvo u onim je dramama vidlji¬ 
vije, nego u »Lašcu«. Shema komedije del’ arte 
i njezine stalne figure zamijenili su ondje ži¬ 
vot i zbiljski ljudi. »Lažac« demonstrira samo po¬ 
četak tog procesa. Figure iz komedije del’ arte 
tu su ostale na sceni. Dok su njegove druge iz¬ 
vrsne drame vjerni prikazi talijanskog života u 
18. vijeku, »Lažac« je vjerniji prikaz onodobnog 
teatra. Zbog toga, pak, kad se u našem »Lašcu« 
uopće radilo o preradbi (Antona Hamika), nije 
bilo baš nužno potrebno, da se »Lažac« iznese 
na našoj pozornici unatoč uspjeha na stranim 
pozornicama. 

Sigurno je, da je i »Lažac« djelo velikog dra¬ 
matičara. Život i pokretnost scene, laka poveza¬ 
nost radnje, okretan i duhovit dialog, humor i 
svježina komike, dosjetljivost i bezazlenost — sve 
su to vrline, koje čine Goldonijev teatar atrak¬ 
tivnim i u našim danima. Ali da on bude pot¬ 
puni uspjeh potrebna je osobita pažnja u insce¬ 
naciji. Cio niz komičnih figura traži kemičare, 
koji su uistinu umjetnici-komi čari koji stvaraju 
iz sebe i imađu smisao za stil, kako bi bio nji¬ 
hov prikaz i skladan i pun života. Nijedno lice 
ne smije da zataji. Kad se to dogodi kao u na¬ 
šoj predstavi, ne može biti pravog uspjeha. Taj 
zavisi više od sviju zajedno, nego od pojedinaca. 
Takvi dobri pojedinci kao gđa Dragman, gđica 
Herzberger i gg. Laurenčić i Jovanovic ne mogu 
uz svu dobru volju spasiti interesantnu staru 
komediju. 

Jubilej Milice Mihičić i Marka Prage 
»Zatvorena vrata « 

Pedesetgodišnji umjetnički rad Milice Mihičić 
pripada najboljim uspjesima Hrvatskog narod¬ 
nog kazališta. Njezino je mjesto na pozornici bilo 

od prvoga nastupa određeno i posebno obilje¬ 
ženo njezinom posve individualnom umjetnošću. 
Lica, šio ih je ona stvorila, daleko od svake ša¬ 
blone, usjecaju se nezaboravno u pamet kao no¬ 
vi, izvanredni i značajni ljudi, ljudi, koji u istinu 
znače pravi zbiljski život, a nikad samo privid. 
Njezino se stvaranje povodilo očito intelektom, 
ali je vazda sigurno ostajalo u granicama nje¬ 
zine lične umjetničke izražajnosti i u punoj is¬ 
krenosti njezinog bogatog čuvstvenog života. Sva¬ 
ko prenemaganje samo efekta radi bilo joj je va¬ 
zda strano. Tako duboko smirena u sebi djelo¬ 
vala su njezina lica vazda do kraja uvjerljivo 
prirodno i u najvišem stepenu umjetnički. To kao 
da je posljednja tajna uspjeha njezinih kreacija 
velikih poteza, a ne manje i tajna uspjeha njezi¬ 
nih 1. zv. malih uloga, kojima je prečesto umjela 
zasjeniti svoje drugove i iznenaditi svoju pu¬ 
bliku. 

Žene iz salona, koje se kreću neusiljeno kao 
i ona sama. Žene duhovite, koje fasciniraju su - 
periornošću svoga duha, žene, koje osjećaju žen¬ 
ski i povode se posebnom nepogrješivom logikom 
svoga ženskog čuvstvovanja, žene svijesne svojih 
zamamljivosti, budno i pronicljivo vodeći računa 
o svakom svom uspjehu i neuspjehu kod muška¬ 
raca, žene, kako ih život okrutno iz vraća u ka¬ 
rikaturu, — sve su to možda najznačajnije va¬ 
rijacije lica, što ih je Milica Mihičić neumorno 
iznosila na scenu nižući u beskraj svoje umjet¬ 
ničke uspjehe. 

Pedeset godina ona u tom umjetničkom dje¬ 
lovanju nije malaksala. To je siguran dokaz vi¬ 
talnosti i elana njezine umjetnosti, kojom je slu¬ 
žila našem teatru. Zanosna proslava njezinog ju¬ 
bileja doista samo je najmanji dio priznanja, 
što joj ga duguje hrvatski narod. 

Odabravši Praginu dramu »Zatvorena vrata« 
za jubilarnu predstavu podsjetila nas je nena¬ 
metljivo na časove, kad se je njezina umjetnost 
izdovoljavala u prikazu elementarnih ljudskih 
osjećaja. Kao nježna majka, Bianca, u nizu svo¬ 
jih majka ona nije bila najpotresnija od svih, 
koje smo prije gledali. Pragina drama samo je 
osrednje djelo jednog minulog teatra, koji je vje¬ 
što izgrađivao svoje efekte na sukobima, koji se 
danas javljaju otkupljeni našim načinom života s 
umanjenom oštrinom. Pogotovu nam se čini neu¬ 
mjesna opsežna argumentacija, koja danas ni¬ 
kako nije uvjerljiva za toliki broj ljudi kao ne¬ 
koć. Otkriće sina, da navodni otac, koga on ni¬ 
kako ne voli, i nije njegov pravi otac, teško da 
bi danas bilo toliko presudno kao u Praginoj dra¬ 
mi, gdje zbog njega strada i sin i majka. Ta sum¬ 
njiva atmosfera nije bila prikladna za razvija¬ 
nje duboko realistične Mihičićkine umjetnosti. 
Inače su druga lica, manje više zanimljivi karak¬ 
teri, zgodni okvir dramskom zbivanju. Taj ne 
suviše teški zadatak zgodno su riješili gospoda 
Dragman, i gospoda Dujšin, Nučić, Afrić i Grko- 
vić. 

B. Liv adi ć 


HRVATSKE NARODNE PJESME 

Junačke narodne pjesme iz Imotske krajine. 
Skupio O. fra Silvestar Kutleša. Str. 200. Tiska¬ 
ra »Kačić«, Šibenik 1939. 

Kako se vidi po ovoj najnovijoj zbirci, pučka 
epika ne samo cvate u pojedinim krajevima, 
nego nalazi i obrazovanih ljubitelja, koji tek¬ 
stove zapisuju i izdaju. Ova zbirka sadržava za¬ 
nimljiv predgovor (str. 3—14), tekstove (str. 4 
do 195), rječnik nepoznatih riječi (196—199) i sa¬ 
držaj. Pjesme su četrdeset i tri sa više od petnaest 
tisuća versova. Najkraće pjesme imaju oko 170, 
najduže oko 1300 versova. Sakupljač ih je po¬ 
pisao od deset pjevača u svom rodnom kraju 
od godine 1936. do 1939. Svakoj pjesmi dodana 
je bilješka, koja kaže, koji je pjevač i kada ka¬ 
zivao pjesmu. Ne vidi se po kojem su načelu 
pjesme redane, i bolje bi bilo, da su sve pjesme 
jednoga pjevača na okupu, a ne raznizane po či¬ 
tavoj zbirci. Kod nas se naime još uvijek gleda 
na pučke pjesme kao na tvorevine ukupnog na¬ 
roda, dok je u istinu svaki pjevač i autor dotične 
pjesme, pa i onda, kad se radi o pjesmi, koju je 
on po vlastitom priznanju primio od drugoga 
i koja može biti stara dvjesta, trista godina. 

Pjesme pjevaju senjske, kotarske, dalmatin¬ 
ske i bosanske junake ponajviše XVII. stoljeća. 
Tekstovi, koje ćemo označiti brojevima 8, 9, 20, 
28, 35 i 40 pjevaju junačke sukobe i mejdane, 
druge, to jest šest sedmina tekstova, pričaju 
kakvu ljubavnu fabulu viteškoga doba kršćan- 
sko-tLirskoga. Zanimljivo je, da od pet pjesama, 
u kojima se priča, svaki put na drugi način, ro- 
mantička ženidba Komljena barjaktara, četiri 
potječu od istoga pjevača! U prvoj od tih vi¬ 
teških ljubavnih novela imađe vrlo uspjela hu- 
moristička epizoda o Komljenu, koji se zaodi- 
jeva u ovnujsku kožu i sa stadom ovaca, koje 
tjera čobanin Vid, uvuče se u dvor bega od Ko- 
princa, oca svoje ljubljene Begije. Zapisivač 
opravdano ističe sličnost ove priče sa starom 
klasičkom o Odiseju kod Polifema. Inače je 
maskiranje u životinjsku kožu omiljeli trik u 
pučkim kriomčarskim pripovijetkama. 

Nalazimo, da od šest ovdje priopćenih pje¬ 
sama tri potječu iz Karadžićeve, a tri iz Juki- 
ćeve zbirke. To su pjesme: 

I. Ženidba Milić-barjaktara, iz Karadžićeve 
III. knjige hr. 18 (Beč 1846). 

6. Ženidba Smiljanić-Ivana, iz Karadžica III. 
61. 72. Sestra Đurković-serđara. 

8. Zukan barjaktar i Džakula serdar, iz Ka¬ 
radžića III. br. 70. 

3. Ženidba i junaštvo Josipa Đulkovića, u 
Jukića, »Mejđan i ženidba Nikole Mrkonjića«. 

21. Pisma Smiljanić Ilije, u Jukića »Ženidba 
Ilije Smiljaniea.« 

II. Ženidba Filipa Šuljagića, u Jukića »Že¬ 
nidba Mijata Pivića«. 

Tekstovi ovih pjesama Kutlešinih poduda¬ 
raju se s navedenim izvorima njihovim gotovo 
od riječi do riječi, samo su gdješto imena promi¬ 
jenjena. Očito je, da su pjevači ili njihovi pret¬ 
hodnici slušali čitanje ili pjevanje tih pjesama 

iz tih zbiraka, od kojih za Jukićevu mogu reći 
iz iskustva, da je u Zagorju dalmatinskom mo¬ 
žda najomiljelija pjesmarica. Na moj pismeni 
upit radi tih pjesama odgovorio mi je mnogo 
poštovani sabirač, da je i sam znao, da je pet, 
šest njegovih pjesama prije pokupio Jukić i 
Karadžić, ali ih je uvrstio u svoj zbornik »ne 
samo kao varijantu poznatih pjesama, nego i 
zato da se znade, gdje je Vuk tražio i našao 
svoje pjesme.« No u predgovoru kaže za svoju 
zbirku: »Ove su pjesme većinom nove, dosad 
neštampane, ili su varijante iz drugih (moj kur¬ 
ziv) naših krajeva«. Pošto se tekstovi tih pjesa¬ 
ma slažu gotovo doslovce, ne može biti govora 
o varijantama nego o rapsodski vjernoj repro¬ 
dukciji štampanih tekstova. Pitanje pak, odakle 
potječu ona tri Karadžićeva teksta, nije riješeno 
tvrdnjom, da su te pjesme iz Imotske krajine. 

U dikciji ovih pjesama, kojima su autori ne¬ 
pismeni težaci, opaža se gdjegdje koji izraz knji¬ 
ževnoga hrvatskog jezika, nepoznat dosada ep¬ 
skom izražavanju, na pr.: 

istodobno ovce jalovice str. 29. 
u potribi da nam pomoć pruže. 65. 
te mu daje neizmirne dare. 65 
on pripozna (t. j. prepozna) Ilu Smiljanića. 
112 . 

ja ću tvoju želju ispuniti. 157. 
on je fati smrt orouzročio. 160 
Različna tamna mjesta u ovoj zbirci razjas¬ 
nio mi je sabirač opširnim pismom, kojega ću 
sadržaj objaviti u kojoj naučnoj publikaciji. 

Tiskara je učinila krivo sabiraču, što mu 
nije poslala prvih otisaka sloga na ispravak. 

I u ovoj knjizi nalazimo jedno neispravno 
mnijenje o Hasanaginici, za koju sabirač tvrdi, 
da ju je dala »ova (t. j. imotska) krajina«, stoga 
jer se u pjesmi spominje imotski kadija. Rekao 
sam u prošlom broju Hrvatske Revije, da je Ha- 
sanaginicu Fortis jamačno dobio od svoga split¬ 
skog prijatelja doktora Juli ja Bajamonti ja, 
koji je i sam zapisivao sebi za zabavu pučke 
romance. Ovdje ću dodati, da je Bajamonti po 
svoj prilici tekst Hasanaginice zapisao u svom 
rodnom gradu, gdje se još prije pola XIX. sto¬ 
ljeća živo gojila pučka pjesma, ženska i junač¬ 
ka. Služi na veliku čast Spljetu, da su njegova 
vlastela XVIII. stoljeća kojima je pripadao i 
enciklopedist Bajamonti, imala ukusa za care 
hrvatske Muze u pučkom »vlaškom« ruhu, da¬ 
vno prije romantizma, kad je to postalo velika 
moda. 

, Antun Š im č i k 

HRVATSKO KOLO 

» Hrvatsko kolo « književno-naučni zbornik , knji¬ 
ga XX. Uredili: Branimir Livadić i Franjo Je - 
lašić. Redovno izdanje Matice Hrvatske, Zagreb 
1939. 

U najnovijem »Kolu« (koje kao XX. knjiga 
Ima u neku ruku jubilarni karakter) najuspje¬ 
liji je eseistički dio s mnoštvom raznovrsnih čla¬ 
naka i rasprava pisanih više ili manje solidno, 
lUvijek s poznavanjem stvari i dokumentarno. 


Na uvodnom mjestu i ove godine nalazi se esej 
dra. Vinka Kriškovića »Nakon svršena boja«, pi¬ 
san poznatim njegovim stilom, hladno i objek¬ 
tivno. Raspravivši pojam demokracije, prelazi 
pisac na događaje u Europi nakon Versaillesa, 
da bi se naročito zadržao na odnosu Slavena 
prema zapadnim demokracijama i Njemačkoj, 
što je u naše dane osobito aktualno. 

U vrlo informativnoj raspravi Mirko Breper 
donosi dokumentaran prikaz »Iz života i o tra- 
ičnoj smrti Dubrovčanina Frana Marije Sagri- 
agroevića (1577.—1616.), osvjetljujući jedan 
malo poznat detalj iz naše kulturne povijesti. 
Antun Dabinović donosi interesantan i s mno¬ 
go pozjnavanja pisan esej »Dualizam u povijesti«, 
pobijajući linearni način opisivanja prošlosti, 
osnovan na principima ekonomskog materijali¬ 
zma i zaključujući objektivno, da je nužno is¬ 
pitati obje komponente i historički subjekt, t. j. 
pojedinca kao misaono biće, i historički objekt, 
situaciju, da bi prošlost bila prikazana u vjernoj 
slici. Sličnu temu obrađuje i dr. Vilko Rieger 
u članku »Pokretači povijesti«, iznoseći mnoge 
kontradikcije u Marxovoj nauci, a naročito u 
korekturama filozofije povijesti po Engelsu. 

Dr. Ernest Bauer zastupan je raspravom 
»Tragom Hrvata u 30-godišnjem ratu«, u kojoj 
iznosi nepoznate stvari o sudjelovanju Hrvata 
u 30-godišnjem ratu na temelju dokumenata iz 
grofovije Yseniburg-Biidnigen (Oberhessen). Ovo 
je značajan prilog povijesti Hrvata, koji su baš 
u tome ratu stupili pred evropsku javnost kao 
ratnici u najsurovijem obliku, na temelju čega 
je i pjesnik Schiller u nelijepom svijetlu prika¬ 
zao Hrvate u trilogiji »Wallenstein«, nazivajući 
ih palikućama i razbojnicima, nemajući tada na 
umu naše borbe s Turcima, a baš tim borbama 
ima Europa mnogo da zahvali. 

U nedovoljno osvijetljenu povijest zadro je 
dr. Rudolf Ilorvat člankom »Seljačke bune u 
Hrvatskoj Posavini, prikazavši vrlo informativ¬ 
no seljačku bunu kmetova grofa Mirka Erdida 
god. 1653. Na velikom imanju Novigrad (kod 
Ruča na Savi), zatim bunu iz god. 1633., kad se 
pobuniše kmetovi radi »štibre«, koju su morali 
davati Kaptolu, i bunu na kaptolskom imanju 
u Sisku, kojim se bunama mnogo pozabavio i 
hrvatski sabor. 

Veoma je vrijedan književni eseistički dio, 
u kojem je od većeg značenja rasprava Antuna 
Barca »Pripovijesti Adolfa Vebera Tkalčevića«. 
Barac svestrano analizira Tkalčevićeve pripovi¬ 
jesti zadržavajući se posebice na svakoj, izvla¬ 
čeći ruvijek ono, što je u njima bitno i za autora 
i za vrijeme, u kojemu piše, takova nam postaje 
veoma bliz i poznat pripovjedač Veber Tkalče- 
vić, čija su »Djela« prema njegovoj odluci bila 
štampana u svega dvadeset primjeraka. Veber 
Tkalčević je tipičan primjer pisca, koji ne piše 
po unutarnjem diktatu, već po vanjskim pobu¬ 
dama, u ono doba političkima, grmeći u »Da¬ 
nici«: »Pisati knjige! Knjige neka nam kao iz 
neba cure! Svako, tko ćuti u sebi snage, zasuči 
rukave pa škripi perom... Pišimo dakle, braćo, 
pišimo neumorno!« Pa ipak Barac u tome autoru 

otkriva istinsku umjetničku crtu. U doba, kad 
je novelistika bila prožeta fantastičnim i pseudo- 
nistorijskim elementima, Veber Tkalčević unosi 
crte svoga vremena oblikujući ga umjetničkim 
ruhom, koje za ondašnji književni razvoj ima 
određenu važnost. 

Albert Haler donosi jedan dio studije iz Sha- 
kespearea pozabavivši se problemom hamletov- 
štine, tema koja je već dobrano obrađena, no 
s različitih stajališta. Pobija važnost i kompe¬ 
tentnost kritičara s intelektualističko-praktičnim 
zanimanjima, podvlačeći sasvim ispravno, da k 
poeziji treba pristupati s pjesnički raspolože¬ 
nom dušom; inače se eteričke pjesničke kreacije 
srozavaju u kosture i karikature«. 

Interesantnu temu, o kojoj je bilo dosta pi¬ 
sano u dnevnoj štampi povodom izlaska anto¬ 
logije talijanske lirike, obrađuje i članak Vladi¬ 
mira Nazora »Michelangelo Buonarroti, Lodovi- 
co Beccadelli i Dubrovnik«. 

U manjoj studiji Ante Petravića »Nikola 
Tommaseo kao romanopisac« prikazao nam je 
autor književni rad Tommasea, sina naše zemlje, 
koji je za/uzimao veoma lijepo mjesto u talijan¬ 
skoj književnosti. 

Marko Čović u oduljem članku »Budakovi 
seljaci« analizira Budakova djela, odnosno gla¬ 
vna lica i tipove iz »Ognjišta«, »Opanaka dida 
Vidurine«, zbirke »Pod gorom« i dr., zadržava¬ 
jući se najviše na glavnim licima »Ognjišta«: 
Aneri, Lukanu i Blažiću. Članak je veoma is¬ 
crpan i pisan zagrijanim srcem za Budakovo 
stvaranje. 

Zanimljiv je referat Nikolaja Fedorova »Dje¬ 
čja književnost i dječje kazalište u Sovjetskoj 
Rusiji«, pisan s mnogo poznavanja i informativ¬ 
no, prikazujući odnos boljševizma prema odgoj- 
no-pedagoškim zadaćama. . 

Najzad dr. Artur Schneider s člankom »Stari 
majstori u grafičkoj zbirci sveučilišne knjižni¬ 
ce« i Vladislao Kušan člankom »Grafička zbir¬ 
ka sveučilišne knjižnice« upoznavaju nas s umje¬ 
tničkom zbirkom naše sveučilišne knjižnice, oda¬ 
kle je iz grafičke zbirke reproduciram) šesnaest 
odabranih listova u ovogodišnjem »Kolu«, dajući 
mu tako vrlo lijep ilustrativni prilog. Govoreći o 
grafičkoj zbirci, o njenoj prošlosti, postanku i 
sadržaju, Vlađislav Kušan osvrće se i na rad nje¬ 
zina upravitelja dra Artura Schneidera, prika¬ 
zujući s mnogo priznanja Schneiderove zasluge 
za hrvatsku kulturu. 

Time bih završio prikaz naučnog dijela »Hrv. 
Kola«, koji je veoma bogat, interesantan i razno¬ 
lik. 

Beletristikom je zastupano u svemu pet auto¬ 
ra, koji ne mogu u potpunosti reprezentirati našu 
suvremenu prozaistiku (Novak Simić, Ilija Ja- 
kovljević, Alija Nametak, Josip Tabak i Marko 
F otez). 

Najvredniji prozni prilog jest ulomak iz ro¬ 
mana Novaka Sirnica »Zid mladosti«, u kojemu 
s mnogo uvjerljivog psihološkog uronjavanja na¬ 
stoji prikazati stanje duše djevojke razočarane 
banalnošću života. Gledajući na svoj život re- 
trospektivno, Beba analizira ljude i događaje oko 


sebe i dolazi do gorke spoznaje: »Nigdje ničega 
dubljeg, ničega jačeg« i t. d., a »ja sam imala 
i dušu, ja je imam, nitko to nije htio, nitko se 
potrudio da je opazi.« Simić je time zašao na no¬ 
vo područje, mnogo zahvalnije ali i delikatnije; 
zalazeći u dubinu, otkrivajući nutarnje u čovje¬ 
ku mogao bi dati pozitivan prinos hrvatskoj knji¬ 
ževnosti, u kojoj ima odveć rječitosti a premalo 
psihološke analize. 

Ilija Jakovljević zastupan je novelom bez od¬ 
ređene radnje, pod sladunjavim naslovom »Pro¬ 
ljetne melodije«. S mnogo lirizma autor iznosi 
svoje impresije i opservacije nad ljudima i pro¬ 
ljećem, a naročito uspijeva iznoseći reakciju dje¬ 
teta na izvjesne pojave, no katkada previše na¬ 
ivno. 

Dah Bosne unosi u »Kolo« Alija Nametak 
vješto pisanom novelom »Inoča«, doduše s dosta 
radnje, ali prenaivno postavljene, i Josip Tabak 
svojim »Baksus Hodžom«, u kojemu s mnogo lo¬ 
kalnoga čaršijskoga kolorita iznosi borbu kon¬ 
zervativna čovjeka s novim vremenom. 

U »Bilješkama« Marka Foteža ima iskreno¬ 
sti originalnih opažanja, interesantno iznesena 
tema, ali premalo dubljeg umjetničkog smisla za 
oblikovanje stvarnosti. 

Lirikom je ovogodišnje »Kolo« i prebogato, 
pa ipak je teško naći dobru pjesmu, poeziju u 
višem smislu. Opći dojam djelomično ublažuje 
veliki Tin Ujević trima tipičnim ujevićevskm pje¬ 
smama: »Trideset godina putovanja«, »Pješače¬ 
nje fakira k dušama« i »Dozrijevanje ljepote«, 
od kojih je najznačajnija prva radi iskrenosti i 
filozofskog superiornog stava nad običnošću ži¬ 
vota: 

Ja nemam mreže, ja nemam veže, 

Ja gubim sebe desetljeća. 

Ima u meni pomama cvijeća, 

I još imam ravnoteže. 

Kobnu današnjicu najumjetničkije je odrazio 
Miroslav Feldman u pjesmi »Proljeće 1939«. Sva¬ 
koga dana možemo s njime ponavljati: 

Sve cvate i sve će zreti. 

U listopadu, tko bude živ 
Neka se tebe sjeti. 

Kušan je zastupan formalno vrlo uspjelom pje¬ 
smom »Balada promašenog života«, Simić s dvi¬ 
je dobre pjesme »Nismo ničiji« i »Rijeka«, Ko- 
zarčanin također s dvije tamno obojene, uspjele 
pjesme: »Jesensko pismo« i »Moja zemlja«, Ve¬ 
lebit s dva lirska suptilna štimunga: »Spoznaja« 
i »Osamljena«, Goran Kovačić ciklusom »Jake 
smrti«: »Vojnikova ruka«, »Oči Stjepana Radi¬ 
ća«, »Pali vuk«, »Smrt letača« i »Mrtvačko pro¬ 
ljeće«, u kojima se i pored izvjesne tvrdoće nađe 
plastična lirka slika, Delorko s dva nazorovska 
soneta: »Uspomena« i »Moć ljubavi«, Bozo Lo- 
vrić starinskim ugođajem pjeva o »Gospi Aven- 
tiri«, Vlaisavljević donosi dvije slabije pjesme 
»Pokojni otac« i »Crkva u noći«. Zatim slijedi 
niz osrednjih pjesama sa sličnom tematikom i 
umjetničkom vrijednošću: Jeronim Korner: »Po- 

komik se vraća k moru«, Vinko Nikolić: »Pijan¬ 
stvo zaborava« i »Naši školari«, Stjepan Banek: 
»U vinogradu«, loo Balentović: »Molitva za mla¬ 
dost«, Marko Fotez: »Berninijeva fontana u Ri¬ 
mu« i »Noćna vožnja kroz Švicarsku« Ivo Ladi- 
ka: »Jesenjin« i Z. Kuhar: »Mrtvi gradovi«. 

Konačno spominjem jednoga od naših najve¬ 
ćih pjesnika Vladimira Nazora, koji je u »Kolu« 
zastupan sa šest soneta: ' »Tajna«, »Ruka«, 
»Sviest«, »Vječno disanje«, »Starice u parku« i 
»Svibanj«. U pjesmama još uvijek jak i svjež, 
pjesnik koji smjelo zadire u Kozmos, meditati¬ 
van i smiren. Nazor izgleda hoće da prkosi ra¬ 
zvoju jezika i ustrajno pjeva jezikom minuloga 
stoljeća, pa ga zato i teže primamo osjećajući 
izvjesnu averziju prema ruhu, u koje on zaodijeva 
bisere svoje poezije. U svakom slučaju to smjelo 
opiranje vremenu znak je jake pjesnikove 
ličnosti. 

Stjepan Jakševac 


O ANĐELIMA 

U doba, od kojega ni ono ocjeli i mjedi ja¬ 
mačno ne bijaše rđavije i kruće, tko da misli na 
dobre nebesne duhove, ina blage svesrdne anđele. 
Proizvod dobra potisnuše demoni, zamračiše fan¬ 
tomi zla. Sve niče, razvija se iz suprotnosti, ko¬ 
bna dvojstva: i u toj borbi spomen na njih bli¬ 
jedi, a nostalgija za njima stani se tek u srcima 
krotkih, danas rijetkih. Žive oni i u teološkim 
knjigama, a Crkva im je posvetila jedan mjesec: 
listopad. Sve najbolje o njima doznati je iz sve- 
mudre knjige Akvinca, jer nitko ni prije ni po¬ 
slije njega o njima stručnije, znalačkije, i ne piša. 
O svecima objavljeno je more knjiga, hagiogra- 
fija, ako je ovdje dopušteno kazati, romansiranih 
biografija, kao primjerice Chestertonov Sv. Toma 
ili Sv. Franjo, Papinijev Sv. Augustin, itd. Pisa¬ 
ne su mnoge knjige čak i o Spasitelju, ali se o 
anđelima prilično slabo pisalo, a i onda stručno, 
teološki, sustavno. To je uostalom donekle i ra¬ 
zumljivo: svetac je heroj, točnije, više od heroja, 
jer tamo, gdje duhovni uzlet ovoga prestaje, ta¬ 
mo istom počinje svetac. Uza sve to, svetac je 
ipak čovjek (ili je to bio) čovjek sa svim svojim 
ljudskim značajkama, nadljudskim vrlinama, te 
je zato i bliži ljudima, dostižniji biografu, nego 
anđeo, eterično nadzemaljsko biće. 

O anđelima je malo pisano, a i ono potječe 
od velikih svetaca ili velikih pjesnika: sv. Toma 
Akvinski, sv. Tereza iz Avile, Dante, Milton, 
Lamartine, Moore, Andersen, W. Blake, a kod 
nas Preradović i Kranjčević. Ova djela, čestoput 
vizije mistika, olakšaše nam »viđenje« anđela i 
shvaćanje bitnosti toga pojma. 

Nedavno je oskudna književnost o anđelima 
ponovno obogaćena, ako ne znatnijim, a ono sva¬ 
kako zanimljivim prinosima. U Parizu je izdao 
Dom Vonier knjigu pod naslovom »Les anges« 
(Anđeli), ali je nesumnjivo vrednije djelo tali¬ 
janskog profesora Stanghettija, koje je u lijepu 
izvodu objavio i Osservatore Romano. Djelu ta¬ 
lijanskog učenjaka posvetio je čitavo poglavlje 


jedne od svojih posljednjih knjiga*) Adriano 
Tilgher. 

Dom Vonierovu knjigu pročitat će rado i sva¬ 
ki laik, jer je pisana istina lako, ali i bez većih 
pretenzija, dok je Stanghettijeva stručnjačka 
rasprava daleko teža i iziskuje poznavanje tonii- 
stike, jer se u bitnosti ipak temelji na Akvinče- 
vim zaključcima. 

Po autorovu mišljenju broj anđela je veći od 
broja ljudi, i to s jednostavna razloga, što je 
anđeo savršeniji, a Providnost želi, da je premoć¬ 
ni je i veće savršeno od nesavršenog. Tilgher u 
svojoj spomenutoj knjizi ovoj misli, daje ovu re¬ 
fleksiju: »Naprosto obradovala me je ova vijest 
kao sve što ponizuje oholost ove bešćutne rase 
(t. j. čovječanstva, op. člp.), koja više nego ika¬ 
da misli, da je središte Svemira. Istina je, da bi 
po istom načelu broj inteligentnih ljudi morao 
biti veći od broja glupih, dok je uistinu obratno, 
ali su možda kriteriji, kojih se drži Bog kod 
stvaranja ljudskih duša, različiti od onih, kojih 
se je držao, kad je stvarao anđeoske duhove.« 

Sredovječje je, po Stanghettiju, zlatno doba 
anđela. U to vrijeme raspravljaju o opstanku, 
bitnosti i svetosti anđela najumnije glave i u ta¬ 
kovoj atmosferi, divnoj nazočnosti nebesnih bića, 
protječe život ljudi. Anđeli, kojima se čovjek 
skrušeno molio, a kojih se plašio manje nego od 
Boga, anđeli krotki i blagi, anđeli čuvari, koji¬ 
ma posvećuju stihove i mnogo poslije Lamartine 
i Andersen, ti nevidljivi, neobuhvatni duhovi, 
koji ne bijahu zemaljski stanovnici poput sve¬ 
taca, bili su divni simboli čistoće, nevinosti, ideje, 
raja. U vedrini sunčana dana, u bjelini ljetnih 
oblačaka ili u sjenama jesenjeg sumraka tadašnji 
pobožni čovjek nazire anđeoske »likove«, a u 
šumu blaga vjetra ili šuštanju zavjesa bio je le- 
pet anđeoskih • krila. Današnji čovjek živi pod 
»đavoljim suncem« (Bernanos), i njegova su ne¬ 
besa beznadno prazna: odlepršaše lakokrila bo¬ 
žanska bića, i mjesto svilnog im lepeta krila, 
osluškuje kobni zuj aeroplana, novovjekih ptica, 
proizvoda mamona, djece demona. 

Ipak bilo bi možda i nepravedno tvrditi, da 
je jedino današnji čovjek protjerao anđele. Til¬ 
gher misli, da se je to započelo Descartesom. On 
je, kako je lijepo kazao Maritain, »poanđelio« 
čovjeka, a po zakonima teologije anđeo spozna¬ 
je ne razumom, nego običnom intuicijom, ne 
iskustvom ćutila, nego prirođenim idejama, ko¬ 
jima ga nadahnjuje Bog. Pošto je Descartes pre¬ 
rogative i svojstva anđela pridao čovjeku, ovaj 
je prestao misliti o anđelima. 

Empiristi su također pomogli u rušenju anđe¬ 
la, već time, što istakoše, zapravo povećaše zna¬ 
čaj ćutila za ljudsku spoznaju. Sve ono, što ne 
može biti predmetom ćutila, ne može biti ni spo¬ 
znato, pa ni anđeli. Osim toga, kad bi anđeli i 
postojali, kazaše emoiristi, oni su lišeni ćutila, 
t. j. spoznaje u ljudskom smislu riječi, a onda 
im uzalud i postojanje. 

*) Adriano Tilgher: Moralita. — Punti di vista 
sulla vita e sulP uomo. — Roma, Libreria di sci- 
enze e lettere, 1938-XYI. 

Poslije empirista istakoiše se kao prot jerivači 
anđela Hegelovci. Za njih je svijet djelo Duha 
(i to s velikim D) — veli Tilgher — a očituje se 
tijekom Povijesti (opet veliko P), sve dok nije 
došao i do mozga hegelovskog profesora. A zar 
je ovaj, pita Tilgher, mogao uopće i pretpostaviti 
opstojnost anđela ?! 

Prema razlaganjima profesora Stanghettija, 
koja ovdje potpuno usvaja i Tilgher, anđelima 
je odlučan udarac zadao evolucionizam. Doktri¬ 
na, ikoja je htjela, da je čovjek životinjskog pod¬ 
rijetla, bjelodano, nije mogla dopustiti ops to ja¬ 
nje neijelesnih bića poput anđela. Za evolucioni- 
ste bolje je biti savršen majmun, nego propali 
anđeo. 

Srednji vijek ostaje zlatno doba anđela, bi¬ 
jelih vjesnika i čistih nosilaca zemaljske i bo¬ 
žanske ljubavi. Zato srednji vijek nije samo doba 
anđela, nego i doba Ljubavi. 

Jedan moderan filozof bio je osobito zabri¬ 
nut, veli Tilgher činjenicom, da su ljudi izgubili 
vjeru u anđele: Auguste Comte. On je u svom 
djelu Religija čovječanstva, »zanimljivom poku¬ 
šaju laičke religije«, pokušao zamijeniti izgub¬ 
ljenu vjeru novim kultom anđela čuvara: majke, 
žene i kćeri. Ali pošto nije imao kćer, posvojio 
je služavku, a mjesto svoje žene, jedne bivše pro¬ 
stitutke, klanjao se tuđoj ženi. Tako gojaše^ on 
kult svojih anđela čuvara ... Ali, zaključuje 
Tilgher, Auguste Comte bio je prije toga u lud¬ 
nici. 

Tako možda opustješe nebesa. 

A. N izeteo 

IZ PRIJEVODNE KNJIŽEVNOSTI 

Hans Fallada: Sirotinjo — a što sada? 
Izdanje: Binoza-sujetski pisci, Zagreb, 1939. Pre¬ 
veo D. Bišćan. Str. 314. 

Hans Fallada pročuo se tek u zadnjem dece¬ 
niju svojim romanima iz socijalnog života, u ko¬ 
jima obrađuje teme momentano najaktualnije, 
najbliže širokim masama, a u vremenu kad je 
umirala versailleska Njemačka, počela dizati 
glavu suvremena nacionalsocijalistička Njema¬ 
čka, u vremenu previranja i borba između je¬ 
dnoga svijeta, koji nije bio na umoru, nego tek 
potisnut, dok se novi svijet polako, uporno gu¬ 
rao naprijed do svoje pobjede, do svojih zamaha 
i djelomičnog oživotvorenja svojih ideala. Borba 
je to između socijaldemokratske i nacionalsocija- 
lističke Njemačke. U romanu dolazi to previra¬ 
nje do izražaja, a da se gotovo ni jednom riječju 
ne spominje nijedna strana, ali vidljivo je iz či¬ 
tave postave romana. Diskretno se tu spominje 
»racionalizacija«, tek između redaka izbija po¬ 
znata panika, a čitav je roman uopće izgrađen 
na bazi zastrašenosti glavnoga junaka u prelaz- 
noj epohi, kad još socijalno pitanje u Njemačkoj 
nije bilo riješeno na današnji način. 

Vanjskom formom roman sliči na tetralogiju 
s natpisima: »Bezbrižnici« — »U malenom gra¬ 
du« — »U Berlinu« i »Epilog«. Prvi dio opisuje 
mladi još nevjenčani par trgovačkog pomoćnika 
Hansa Pinneberga i zaručnicu Emu Morschel, 


koji su se u svojoj bezbrižnosti i mladenačkom 
poletu zaletjeli — ljubav su svoju posvetili plo¬ 
dom. I početak romana je u znaku socijalnog 
previranja i konzultiranja: mladi par polazi k li¬ 
ječniku, vraća se od njega »na čistu« s time, da 
će Ema (nazvana Ovčica) roditi dijete i — što 
sada? Upoznavanje s njezinim roditeljima, scene 
u vezi s time, odlazak u mali grad, gdje Pinne- 
berg ima namještenje, prilično detaljan i dobar 
prikaz odnosa između poslodavaca i triju glav¬ 
nih namještenika (među njima Pinneberga), kao 
i mnoštva radnika, odvijanje posla u trgovini ži¬ 
tom, tračevi, zadirkivanja, ogovaranja, puzavost 
i plašljivost... Otkaz. Beskrajni optimizam Ov¬ 
čice! Na momente zahvaća autor izvrsno u dosa¬ 
dno zbivanje provincijalnog gradića. Očaj nakon 
otkaza, pismo Pinnebergove majke, stare kurti¬ 
zane, u kome ga obavješćuje, da mu je našla na¬ 
mještenje u Berlinu, dolazak u Berlin. Tu po¬ 
činje padanje niz strminu. Velegrad prikazan ta¬ 
mnim bojama, opis roditeljsko-prijateljskih odno¬ 
sa i zbilja namještenje, sada u velikoj pomodnoj 
kući Berlina. Ta velika trgovačka kuća i odnosi 
u njoj, tipovi namještenika, postupci gospodara, 
intervencije i t. d. sačinjava dobar majstorski dio 
romana, koji bi se na temelju toga, što mu je 
glavnim licem privatni namještenik, a pogotovo 
na temelju prikazanih odnosa privatnih namje¬ 
štenika, mogao nazvati romanom o privatnom 
namješteniku. 

U Berlinu se mladom bračnom paru rađa i 
sin. Uz svjetlost i radost javljaju se prvi traci 
mraka — počinje ista pripovijest s namještenjein, 
Pinneberg se vrti na ražnju privatnog namješte- 
ništva, nikad siguran, da ga ne će u vrlo kratkom 
otkaznom roku izbaciti napolje, jer... ima mno¬ 
go tih »jer«. Psihologija privatnog namještenika 
dolazi ovdje do potpunog izražaja. To je ujedno 
više-manje psihologija stotina tisuća malih ljudi, 
namještenih u modernim privatnim poduzećima, 
kojima su preplavljena gradska naselja diljem 
Evrope. Opet se događa — i u velikom gradu, 
kao i u malom — ono, od čega čitavog svog ži¬ 
vota strahuje mladi Pinneberg: otkazuju mu, jer 
nije mogao davati maksimum onoga, što se od 
njega tražilo, nije za svoje poslodavce izažeo sve, 
do najmanje kapljice, iako se pošteno i teško 
trsio, da zaradi kruh. 

Katastrofa je neminovna, Pinneberg mora se¬ 
liti na periferiju Berlina, u vrijeme dok mase 
radnika čekaju na posao i nad Njemačkom visi 
oblak socijalne revolucije, koji će za nekoliko 
godina rastjerati nacionalsocijalistička vojska. 
Propada. Bijedno se životari. Ovčica krpa imuć- 
nicima čarape, pokatkada kapne po koja marka. 
Iznuren već mjesecima patnje vraća se Pinne¬ 
berg noću iz grada, redari su ga istjerali, jer mo¬ 
ra imati nekakvu ogrlicu... i pada na pragu mi¬ 
zerne kućice oko vrata svoje Ovčice, da ga ona 
utješi svojim beskrajnim optimizmom i ljubavlju 
za nj i za sinčića. 

Optimistički završetak za roman sa socijal¬ 
nom problematikom. Međutim autor ne rješava 
te problematike, on samo iznosi — vrlo uspjelo, 
ako možda malo preopširno — život jednog pri- 

vatnog namještenika, iznoseći sve probleme n 
vezi s njegovim životom. I naizmjence: čas rado¬ 
sne, čas teške časove, tako da roman naliči čita¬ 
vom nizu valova, koji zapljuskuju život dvoje 
ljudi i njihove okoline. Na momente u viru teških 
svakodnevnih životnih pitanja, na momente opet 
daleko od te stvarnosti s prekrasnim lirsko-lju¬ 
bavnim štimungima, autor uspijeva dati roman, 
koji se čitaoca doimlje čas tmurno, čas radosno 
i neprestance drži u napetosti. Film života odvi¬ 
ja se tu vrlo zanimljivo, pa je potpuno razumlji¬ 
vo, da je roman preveden na osamnaest jezika, a 
dva je puta i filmovan. I što je vrlo značajno: u 
dva sasvim oprečna milieua. U Njemačkoj i u 
Americi. m. o. 

POSTANAK HRVATSKIH MUSLIMANA 

Mehmed Handžić: Islamizacija Bosne i Hercego¬ 
vine i porijeklo bosansko-hercegovackih muslima¬ 
na, Sarajevo 1940. 

Poznati sarajevski pisac i ravnatelj Husrev- 
begove knjižnice Mehmed Handžić štampao je 
prije kratkog vremena knjižicu pod natpisom 
»Islamizacija Bosne i Hercegovine i porijeklo 
bosansko-hercegovačkih muslimana«. Knjižica 
ima dva dijela. U prvom dijelu govori o vjeri u 
Bosni i Hercegovini prije Turaka, a u drugom 
dijelu govori o širenju islama u Bosni i Hercego¬ 
vini. 

U uvodu knjižice pisac ističe, da pitanje bo¬ 
sanske vjere prije dolaska Turaka i pitanje isla¬ 
mizacije Bosne i Hercegovine nije valjano obra¬ 
đeno, i to radi toga, što su oskudni historijski iz¬ 
vori. Možda bi više svijetla u ta pitanja unijeli 
turski izvori, možda bi se mogao naći lijep ma¬ 
terijal u istainbulskim arhivima. Kod nas su neki 
obrađivali ta pitanja ali uvijek tendenciozno'. 
Naročito se u tome istakla dva srpska pisca: dr. 
Božidar Petranović i Vaso Glušac. Oba su pisca 
za svoja djela nagrađena — Petranovićevo djelo 
od Srpskoga učenog društva u Beogradu, a G lu- 
ščevo od Zadužbine Nićifora Dučića. Oba djela 
imajm tendenciju, da dokažu, da je bosanska 
crkva bila pravoslavna. I dandanas ih imade 
mnogo, koji budnim okom prate sve, što se o tom 
pitanju napiše u pravcu, koji njima ne konve¬ 
nira, te onda ospu čitav niz uvreda protiv pisca. 

Nas, bez sumnje — kaže autor — treba da 
interesira naša prošlost i da znamo, kada i kako 
smo primili islam, kao i to, koji su uzroci do¬ 
veli do toga. Treba da nas interesira i šta smo 
prije toga bili. To naročito treba danas, kad se 
tendenciozno stvari prikazuju drukčije i kada se 
iz takvih pitanja izbija neki kapital. Stoga prije 
negoli prijeđemo na islamizaciju Bosne i Herce¬ 
govine, spomenut ćemo ukratko i o vjeri u Bo¬ 
sni prije toga. 

Vjera u Bosni i Hercegovini prije Turaka 

U turskim izvorima nema nikakvih opisa o 
vjerama, koje su bile zastupane u Bosni prije 
njihova dolaska. Radi toga, ta pitanja mogu ra¬ 


svijetliti za sada domaći, a naročito latinski 
izvori. 

Po latinskim izvorima vidi se, da je u dru¬ 
goj polovini 12. vijeka bilo rašireno bogomilstvo 
u Bosni i Hercegovini. Knez Vukan, mlađi sin 
Stjepana Neman je, piše 1199. godine pismo papi 
Inoeencu III., kako ne malo krivovjerstvo niče u 
Bosni i da je sam Kulin sa svojom ženom i se¬ 
strom i mnogim svojim rođacima u krivovjer¬ 
stvo zaveo preko deset tisuća kršćana. Na to je 
papa poslao pismo madžarskom kralju Mirku, u 
kojemu ga je upozorio na tu pojavu. Povodom 
toga i bosanski ban Kulin poslao je papi svoje 
poslanike, koji su ga opravdali kod Sv. Stolice. 
Papa pošalje u Bosnu splitskog arcibiskupa Ber¬ 
narda i svog dvorskog kapelana Ivana de Casa- 
maris. U Bosnu je stigao Casamaris i toliko 
uspio, da su se mnogi bosanski prvaci 1203. go¬ 
dine pismeno odrekli krivovjerstva. 

Nemanja je, da bi utvrdio pravoslavlje u svo¬ 
joj državi, energično iskorjenjivao bogumile. Go¬ 
nio ih je nemilosrdno, plijenio im je imanja, ka¬ 
žnjavao ih je, čak i spaljivao; njihovu učitelju 
je dao odrezati jezik. Uništavao je i njihove knji¬ 
ge. Gonjeni bogumili bježali su iz Srbije na sve 
strane, a najviše ih se spasilo u susjednu Bosnu. 
(VI. ćorović, Istori ja Jugoslavije, str. 98.). 

Jedni drže, da je glavna vjera bila bogumilska 
ili patarenska, a Bošnjaci su sebe nazivali »krst- 
janima«, smatrajući, da je njihova vjera jedina 
prava apostolska i Isusova vjera. Petranović i 
Glušac drže, da je u Bosni u glavnom vladalo 
pravoslavlje. Ovdje ćemo usput iznijeti i treće 
mišljenje, koje je nastojao poduprijeti dr. Jaro- 
slav Šidak, katolik Hrvat, u svojoj raspravi 
»Problem bosanske crkve u našoj historiografiji 
od Petranoviea do Glušca«. Šidak je donekle po¬ 
bio Gliuščevu tezu. On smatra, da bosanska crkva 
nije pravoslavna, a ne priznaje, da je bila bogu¬ 
milska. Po njegovu mišljenju bosanska je crkva 
prava kršćanska crkva, a ne heretička. Ona je u 
prvim vremenima bosanske državne samostal¬ 
nosti pripadala rimokatoličkoj crkvi. Ta je veza 
s rimokatoličkom crkvom bila slaba, te nije mo¬ 
gla izdržati vjersko narodni pokret u 12. i 13. 
vijeku; stoga je bosanska crkva postala potpuno 
nezavisna narodna crkva, bez ikakva stranog 
utjecaja. Dakle, po mišljenju Šidaka, bosanska 
crkva je ipak nešto samo bosansko; nije to ni 
pravoslavlje ni katoličanstvo, iako je u početku 
bila ogranak rimokatoličke vjere. Proto Sveti - 
slav Davidović je nastojao pobiti Šidakovu tvrd¬ 
nju i potvrditi Gluščevo mišljenje, ali bez stvar¬ 
nih argumenata, u »Bratstvu«, god. XIV., broj 
10.—12., koje se štampa u Sarajevu. (Poznato 
mi je, da je dr. Jaroslav Šidak pripremio za 
štampu i drugo svoje opsežno djelo o bosanskoj 
crkvi, koje bi bilo nastavak ili nadopuna prve 
njegove knjige, koju je izdala Jugoslavenska 
akademija u Zagrebu 1937. g., Rad, knj. 259. Tre¬ 
balo bi nastojati, da se i to djelo štampa.) 

Napokon na ovom mjestu treba spomenuti i 
interesantno mišljenje, koje je VI. Ćorović izre¬ 
kao o bogumilstvu: »Ovdje nije prilike, da o toj 
jeresi raspravljamo bliže; naglašavamo samo, da 

je .pogrešno i u suprotnosti s našim srpskim i pra¬ 
voslavnim izvorima mišljenje, kao da je bogu- 
milizam kod zapadnjaka krivo shvaćeno ili na¬ 
mjerno rđavo tumačeno pravoslavlje.« (Glasnik 
Jugo slovenskog prof. društva, knj. XVII., svezak 
11.—12., str. 877). 

Širenje islama u Bosni i Hercegovini 

Sultan Mehmed II. osvojio je čitavu Bosnu u 
mjesecu svibnju 1463. godine, što tvrdi fojnička 
kronika. Drugi neki izvori tvrde, da je Bosna 
pala za 25 dana u 1463. godini. 

Da se približno točno odgovori na pitanje, 
otkuda su i što su bosansko-hercegovački musli¬ 
mani, treba ustanoviti, koje su vjere bile zastu¬ 
pane i u kojoj brojčanoj snaži u Bosni i Herce¬ 
govini pred sam pad tih zemalja pod tursku 
vlast. Uz to treba promatrati seobu bosansko- 
horcegovačkog življa iz Bosne i Hercegovine i 
kolonizaciju stranog življa u Bosnu i Hercego¬ 
vinu. 

Katolička vjera bila je organizirana u Bosni 
i Hercegovini, postojale su biskupije, samostani 
i crkve. Moglo bi se reći, da je u to vrijeme u 
Bosni i Hercegovini bilo oko 30 posto katoličkog 
pučanstva. I posljednji bosanski kraljevi bili su 
katolici. 

Bogumilska vjera uizela je velikog maha u Bo¬ 
sni i Hercegovini, pa su i mnogi bosanski banovi 
i vladari bili bogumilske vjere. Može se reći, da 
je većina tadašnjeg (15. vijek) bosansko-hercego- 
vačkog pučanstva pripadala bogumilskoj herezi. 
Po svoj prilici oko 60 posto pučanstva priznavalo 
se bogumilima. 

Pravoslavne vjere niti autoritativne pravo¬ 
slavne crkvene organizacije u Bosni u to vrijeme 
nije bilo, što priznaje i VI. Čorović. I druga po¬ 
vijesna vrela utvrđuju činjenicu, da se o pravo¬ 
slavnoj crkvi u Bosni prije dolaska Turaka ne 
zna ništa. Da je zbilja tako, izlazi otud, što o 
njoj nema nikakvih glasova iz toga doba, dok o 
katolicima i bogumilima ima sva sila. Sudeći po 
tome, pravoslavnog pučanstva u Bosni prije pa¬ 
da bilo je možda tek oko 10 posto. 

Kad se znade, da su u Bosni prije dolaska Tu¬ 
raka bile zastupane u glavnom dvije vjere (bo¬ 
gumili i katolici), onda je sasvim razumljivo, da 
su današnji muslimani postali uglavnom od bo¬ 
gumila, i katolika, ali većim dijelom od bogu¬ 
mila, a to zato, što je bogumila bilo mnogo više. 
Nastojanjem ugarsko-hrvatskih kraljeva i Sv. 
Stolice vođene su u Bosni križarske vojne protiv 
bosanskih bogumila, što je napravilo još veći jaz 
između katolika i bogumila. Iz tih razloga bo¬ 
sanski bogumili su se upravo radovali Turcima, 
i zato su dobrovoljno prigrlili islam. Ističe se, 
da je samo 1463. godine u jednom danu primilo 
islam 36.000 bosanskih porodica. Islam je priman 
dobrovoljno i milom, što priznaju i hrvatski i 
objektivni srpski naučen jaci (dr. Ćiro Truhelka, 
VI. Skarić i dr.). 

Dok su bogumili primali islam, katolici su 
tražili od turskog osvajača, da im zajamči slo¬ 
bodu kretanja i vjeroispovijedanja, kako bi se 


spriječilo iseljavanje katoličkog elementa u hr- 
vatsko-đalmatinske krajeve. Zato je sultan Meh¬ 
med II. na povratku iz Bosne dao bosanskim 
franjevcima 28. svibnja 1463. poznatu povelju 
t. zv. »Ahdnamu« (savezni ugovor), u kojemu 
naređuje svakome u carstvu (od podanika pa do 
vezira), da se nitko ne smije miješati u stvari 
katolika i franjevaca (Crkve, imetak, njihov ži¬ 
vot), niti ih vrijeđati. Isto tako izričito naređuje 
u povelji: iz tuđine osobito u moju državu do¬ 
voditi ljude dozvoljava im se. 

Ovom ahdnamom (čuva se u fojničkom sa¬ 
mostanu) sultan je zagarantirao ličnu, imovin¬ 
sku i vjersku slobodu svojim katoličkim poda¬ 
nicima u Bosni. Ahdnama je najstariji i osnovni 
privilegij bosanskih franjevaca iz turskog vre¬ 
mena, nju su potvrđivali i svi kasniji turski sul¬ 
tani. 

I to je jedan dokaz, da je sultan Mehmed II., 
kad je osvojio Bosnu, zatekao pored bogumila 
u glavnom još i katolike. 

1389. godine, nakon Kosovske bitke, naselilo 
se nešto pravoslavaca u Bosni. Iz povelje bosan¬ 
skog kralja Stjepana Tomaševića vidi se, da je 
oko 1461. godine nastanjivao u svoju zemlju 
»Vlahe«. Iza pada Bosne Turci su nastanjivali 
pravoslavce u Bosni na napuštene zemlje bosan¬ 
skih katolika. Srpski učenjak VI. Skarić u svojoj 
radnji »Porijeklo pravoslavnog naroda u sjeve¬ 
rozapadnoj Bosni« piše: 

»Mi smo našli nesumnjivih znakova, da pra¬ 
voslavni narod, ako ne i sav, a ono dobrim dije¬ 
lom nije autohton u sjeverozapadnoj Bosni, već 
došljak s daleka juga... uočili smo pojavu veli¬ 
kih masa pravoslavnog naroda na dalmatinskim 
i hrvatskim granicama odmah, čim su Turci uzeli 
Bosnu. Znajući da pravoslavnog elementa nije 
bilo u tim krajevima, osim nešta Vlaha, koji se 
javljaju ranije, prirodno bi bilo misliti da se 
pravoslavni svijet pojavio u sjeverozapadnoj Bo¬ 
sni voljom i dozvolom Turaka.« 

Da je pravoslavni elemenat u Bosni danas 
tako jak, to se ima uglavnom pripisati turskoj 
kolonizatorskoj politici u onih 415 godina dok 
su vladali Bosnom (1463.—1878.). 

Pogrešno se do sad isticalo, da muslimanski 
elemenat živi većinom u gradovima. Naprotiv, 
statistički podaci utvrđuju, da više od dvije tre¬ 
ćine — a možda i tri četvrtine — muslimanskog 
elementa živi na selu. 

Mora se uzeti u obzir, da se ipak musliman¬ 
sko stanovništvo u Bosni i Hercegovini s vreme¬ 
nom smanjivalo i brojčano opadalo. Opadalo je, 
jer su baš muslimani mnogo stradali u razli onim 
vojnama, koje je vodila Turska. Pa i različite 
epidemije i kuge mnogo su kosile muslimansko 
stanovništvo. Osim toga iseljavanje iz Bosne 
smanjilo je broj muslimana. U seobama u Tur¬ 
sku u posljednjih 60 godina izgubili smo oko 
100.000 muslimanskog pučanstva u Bosni i Her¬ 
cegovini. 

Pisac Handžić završava ovim riječima: 

Bosansko-hercegovački muslimani su staro¬ 
sjedioci ove zemlje, a ne došljaci. Svojevoljno su 
napustili svoju staru bogumilsku vjeru i prigrlili 

uzvišeni islam iz opravdanih razloga. Bosansko- 
hercegovački muslimani vole svoju domovinu i 
svoj narod i za njih se bore, te su prema tome 
patrioti i nacionalni. Prigovori, da su muslimani 
anacionalan elemenat, nemaju nikakve osnove. 
Podloga tim prigovorima je to, što oni, koji ih 
iznose, razumijevaju pod nacionalizmom ono, 
što nikako ne spada u ovaj pojam. Krivica je, 
dakle, kod njih, a ne kod muslimana ponosne 
Bosne i kršne Hercegovine. K a s im G u j i ć 

STOGODIŠNJICA EMILA ZOLE 

2. IV. 1840. — 2. IV. 1940. 

Denise Leblond-Zola: Zola. Njegov život, njegovo 
djelo i njegova borba. Izd. Binoza-svjetski pisci. 

Zagreb, 1940. Str. 253. Preveo D. Klanjčec. 

Povodom stogodišnjice rođenja Emila Zole 
izdao je zagrebački nakladni zavod »Binoza-svjet¬ 
ski pisci« djelo Zoline nezakonite kćerke Denise 
o Zoli, a s posvetom nakladnika: »Prigodom sto¬ 
godišnjice rođenja velikog umjetnika«. To je za¬ 
cijelo prvi slučaj u povijesti hrvatskog naklađ- 
ništva, da se jedan nakladnik, pobuđen poštova¬ 
njem spram jednog velikana, našao ponukainim 
izdati djelo povodom velikanova jubileja. Među¬ 
tim taj nakladnik (Ante Velzek) obećava, da će 
u ovoj godini, godini stogodišnjice Zolina rođenja, 
izdati i najgrandioznije Zolino djelo »L’assommo- 
ir«, pod naslovom »Jazbina«, a u prijevodu Vje- 
koslava Pavešića i Ivana Gorana Kovačića. 

Knjiga Denise Leblond-Zola ima osamnaest 
poglavlja, u kojima autorica s dostojnim pietetom 
opisuje djetinjstvo, mladenačko doba i prve pa¬ 
riške godine svoga oca. Opisuje drugovanje s Ce- 
zanneom, Maupassantom, Flaubertom, Turgenje- 
vom i t. đ., početke literarnog rada, Zolinu borbu 
i uzđržljivost u velikoj bijedi, kojom se morao 
probijati, dok nije postao poznat. O svakome dje¬ 
lu svoga oca iznosi zanimljive podatke, sabirane 
s velikom pomnjom, iznosi način njegova života, 
slučaj Drevfus, progonstvo u Englesku, povra¬ 
tak i smrt. Knjizi je na koncu dodan tumač imena. 
Moglo bi se reći, da je ovo djelo vrlo zanimljiv 
pogled u radionicu velikoga majstora, kao i pro¬ 
fil unutrašnjeg mu života, jer uz mnoštvo zanim¬ 
ljivosti o pojedinim idejama, djelima — kako su 
nastala i kako su izrađivana — nalaizimo u knjizi 
i vrlo mnogo interesantnih partija o Zolinim 
prijateljima, kao i detaljno prikazanu dvostruku 
ljubav Zolinu. Može se reči: izvrsna biografija 
Zole, njegove borbe i njegovih djela. Kćerka je 
podigla spomenik svome velikom ocu i završivši 
ga napisala: »Zola je ljubio istinu. Sam je u svom 
progonstvu napisao: ljubav prema istini dovela 
ga je do ljubavi prema pravednosti. 

Genijalan mozak, toplo, osjećajno srce, — to 
je bio Emile Zola.« 

Potvrdila je samo riječi, što ih je izgovorio 
stari skeptik Anatol FTaince nad grobom njezina 
oca: 

»Neki su mu se divili, neki su ga hvalili, neki 
su ga kudili. Danas, kada možemo da pregle¬ 
damo njegovu gigantsku strukturu, postaje nam 
jasnim i duh, kojim je sve to prožeto. To je duh 
dobrote. Bio je iskreni realista i žarki idealista. 


Veličina se njegova djela može usporediti jedino 
s Tolstojem. Umjetnost obaju polova evropskog 
mišljenja podigla je dva golema idealna grada. 
To su gradovi velikodušja i mira; no Tolstoj je 
gradio grad odricanja, a Zola grad rada... Neka 
kažu, da li je ikada koji čovjek bio teže uvrije¬ 
đen, i da li ga je i na čas ostavila njegova silna 
dobrota, njegova muška sućut, njegova postoja¬ 
nost i pouzdanje... Zola je razotkrio kršenje za¬ 
kona. .. Poslužio je na čast svojoj domovini i ci¬ 
jelome svijetu — svojim orijaškim djelom i svo¬ 
jim velikim činom. Treba da mu zavidimo: nje¬ 
gov udes i njegovo vlastito srce pomogli su mu 
do grandioznog određenja: na jedan čas u nje¬ 
mu se utjelovila savjest čovječanstva«. 

Povodom izdanja hrvatskog prijevoda Zoline 
»Zemlje« napisao je o njem kratki referat prevo¬ 
dilac dr. Ivo Hergešić. Dobro je, da se sada — 
povodom stogodišnjice rođenja — iznese, što je 
sve prevedeno od Zole na hrvatski. Ova biblio¬ 
grafija nikako ne pretendira na iscrpnost, jer 
nisu pregledani časopisi, povremene publikacije 
i novine, nego treba da se uglavnom dade pregled 
zasebno izašlih prijevoda Zolinih djela. Bilo bi 
potrebno izraditi potpunu bibliografiju Zolinih 
prijevoda, da se vidi zanimanje hrvatskog općin¬ 
stva za velikog književnika. 

U sveučilišnoj knjižnici u Zagrebu nalazimo 
ovaj popis prijevoda Zolinih djela: 

Nais Micoulin, Zagreb, s. a. — Nais Micoulin, 
Sisak, 1931. Preveo Selim Rakošev. — Četiri da¬ 
na Jeana Gourdona, Zagreb, s. a. Preveo Viktor 
Fink (Salonska biblioteka, sv. 1.) Naslovnu stranu 
crtao Nikola Pirnat. — Germinal, Zagreb, 1923. 
Preveo Iso Velikanovi«, Moderna knjižnica. — 
Lurd, Zagreb, s. a. Preveo Ljubo Wiesner, Mo¬ 
derna knjižnica. — Rim, Zagreb 1925. Preveo Lju¬ 
bo Wiesner. Moderna knjižnica, — Slom, Zagreb, 
drugo izdanje 1919. Preveli V. i Z. Moderna knji¬ 
žnica. — Jacques Damour, Sisak, 1931. Preveo 
Branko Pekarić. — Noć ljubavi, Zagreb 1927. Mer- 
kurova zabavna knjižnica. — Novele (Smrt Oli¬ 
viera Becaillea, Veliki Mic'hu), Koprivnica 1920. 
Svjetska biblioteka. — Njegova Ekselencija Eugen 
Rougon, Zagreb, 1924. Preveo Zvonimir Doroghy. 
Zabavna biblioteka. — Rad. 3 knjige. Zagreb, 
1934. Preveo August Cesarec. Biblioteka sa vre¬ 
meniti pisaca. — San. Zagreb, 1924. Preveo V. T. 
B. Narodna knjižnica. — Tereza Raquinova. Za¬ 
greb, 1922. Preveo Božiđar Zajičić. Moderna knji¬ 
žnica. — Zemlja. 3 knjige. Preveo dr. Ivo Herge¬ 
šić. Zagreb, 1933. Biblioteka savremenih pisaca. 
— Svetkovina u Conquevilleu. Zagreb, 1935. Pre¬ 
veo D. A. (U kolekciji »1000 najljepših novela«). 
Prevedeno i u »Obzoru«. Prema ovome zagre¬ 
bačka Sveučilišna knjižnica nema prijevoda Zo- 
linog romana » Čovjek zvijer« izišlog u Andrićevoj 
Zabavnoj biblioteci i »Grijeha aibbea Moureta«, 
koji je izišao u Narodnoj knjižnici. Napominjemo, 
da je u hrvatskim mjesečnicima i novinama izi- 
šlo više Zolinih romana, koji nisu izdani u po¬ 
sebnoj knjizi, kao »Listić Ljubavi«, »Pariš« (u 
»Novostima«), »Novac«) u »Obzoru«), i t. d. O 
Zoli su pisali veće članke Cihlar-Nehajev, dr. 
Mirko Kus-Nikolajev, dr. Ivo Hergešić (i jedan 
separat), i t. đ. (m. o.) 





KULTURNA KRONIKA 


IZ HRVATSKOGA KULTURNOG ŽIVOTA 

DRAMATIZACIJA VODOPIĆEVE »TUŽNE 
JELE«. Poznata pripovijetka hrvatskoga književ¬ 
nika i pripovjedača Mata Vodopića (1816.—1893.) 
»Tužna Jele« objavljena je prvi put god. 1868. 
(u »Dubrovnik-Zabavnik Narodne Štedionice du¬ 
brovačke za godinu 1868«), a radi svoje popular¬ 
nosti u južnim našim krajevima doživjela je više 
izdanja. Zadnji put izdana je pred nekoliko go¬ 
dina u Dubrovniku s predgovorom dra. Alberta 
Halera. Prof. Antun Borozan, tajnik pododbora 
Matice Hrvatske u Dubrovniku i urednik kultur¬ 
no-političkog tjednika »Dubrava«, dramatizirao 
je »Tužnu Jelu«. Izvelo je pred nekoliko godina 
Dubrovačko Kazališno Društvo. Uspjeh je poka¬ 
zao i današnju popularnost Vodopićeve pripovi¬ 
jesti. Dramatizirati »Tužnu Jelu« nije inače lagan 
posao radi pomanjkanja žive radnje i dinamike 
u Vodopićevu djelu, koje se odlikuje štimungima. 
Borozan je zato svoju dramatizaciju još više obra¬ 
dio i dotjerao, pa je mogao nedavno s većim us¬ 
pjehom iznijeti na pozornicu. (m) 

OPORUKA IVANA LUČIĆA najvećeg hrvat¬ 
skog historičara starijeg vremena, nije bila dosad 
poznata. Uzalud su je tražili pisci, koji su prou¬ 
čavali Luciusa. Brunelli je iznio, da ta oporuka, 
pisama god. 1654., više ne postoji. U trogirskom 
sudskom arhivu, u indeksu sveske oporuka, Lu- 
cicevo je ime prekriženo s naznakom, da je tu 
nema više. Sada je to pitanje riješeno, jer je Lu- 
cićevu oporuku našao kustos splitskoga arheo¬ 
loškog muzeja dr. Cvito Fisković. On je u obitelj¬ 
skom arhivu splitskoga odvjetnika dra. Antuna 
Cerinea našao nekoliko dokumenata, koji se od¬ 
nose na Ivana Luciusa (Lučića) i njegovu obitelj. 
Tako je našao i autentične prijepise dviju Luci- 
ćevih oporuka, kao i prijepis oporuke tetke mu 
Jakob ine, koja je umrla god. 1646. Dr. A. 
Cerineo je potomak bračkih Cerimića, u koje se 
pretopio rod Lučića, pa su se tako u njegovu 
obiteljskom arhivu našli i spomenuti dokumenti. 
Dr. Fisković objavit će kritički u cijelosti sve te 
dokumente, a o svome nalasku napisao je u us¬ 
kršnjem broju splitskoga lista »Hrvatski Glasnik« 
informativni članak »Oporuka povjesničara Iva¬ 
na Lučića«. 

HISTORIJSKO-UMJETNIČKA IZLOŽBA U 
DUBROVNIKU održana je od 2. do 10. veljače 
ove godine u palači Sponza. Izložbu je uredio 
odbor na čelu s drom. Franom Kesterčanekom, 
koji je priredio i ukusni katalog s prilogom re¬ 
produkcije »Krštenja Isusova« od Mihajla Ham- 
zića, dubrovačkoga slikara krajem XV. i početkom 
XVI. stoljeća. Uspjeh i rezultate izložbe prikazao 
je sam dr. Kesterčanek u podlisku »Obzora« (broj 
od 19. veljače 1940.), a stručno je prikazao dr. 
Cvito Fisković u ožujskom broju časopisa »Ja¬ 
dranska Straža«. Dr. Kesterčanek dao je još za¬ 
nimljive i korisne preglede u članku »Retrospek- 
tivni pogled na historijsku i umjetničku izložbu u 
Dubrovniku...« (u uskršn jem prilogu »Hrvatsko¬ 
ga Dnevnika«, Zagreb 1940.) (m) 


HRVATSKI KNJIŽEVNICI U STRANIM 
JEZICIMA 

HRVATSKI PJESNICI U TALIJANSKOM 
PRIJEVODU. — U Milanu je na kraju prošle go¬ 
dine izišao u nakladi Garzanti zbornik lirike, koji 
obuhvaća oko 300 pjesnika iz tridesetak različitih 
književnosti, pod naslovom »Poeti del mondo-In- 
terpretazioni di lirici«. Zbornik je uredio poli- 
glotni prevodilac Massimo Spiritini. U 19. poglav¬ 
lju te antologije svjetske lirike, koja ima oko 600 
strana, zastupano je i hrvatsko pjesništvo. Pre¬ 
vedene su po jedna pjesma, Petra Preradovića 
(Su, giu per cielo), Dragutina Domjanića (Fi- 
gurine), Dohriše Cesarića »Na novu plovidbu« 
(La vecohia nave) i Dragutina Tadijanovića 
»Balada o zaklanim ovcama«. Na kraju knji¬ 
ge nalaze se kratke karakteristike pojedinih 
pjesnika. Tu se za Cesarića kaže, da je »vrlo mo¬ 
deran pjesnik, koji u nekoliko poteza znade na¬ 
slikati sugestivnu sličicu ili majstorski utvrditi 
živopisan izgled prirode«, a za Tadijanovića, da 
je »pjesnik socijalne i ljudske inspiracije te neo- 
romantik«. Osim navedena četiri Hrvata, tu su 
4 Slovenca (Maister, Kette, Župančič i Golar) i 3 
Srbina (Dučić, Ćurčin i Dragoljub Filipović), a 
dodana je i jedna narodna pjesma. 

PJESMA VINKA NIKOLIĆA U ČEŠKOM 
PRIJEVODU. Praški dnevnik »Češko slovo« do¬ 
nio je u svom broju od 28. siječnja o. g. u pri¬ 
jevodu dra. Vojteha Merke pjesmu Vinka Niko- 
lica »O tuzi moje majke«. Pjesma je ilustrirana 
fotografijom jedne starice i popraćena kratkom 
bilješkom. 

v HRVATSKA LIRIKA NA ČEŠKOM. Poznati 
češki kroatista dr. Vojtech Merka ražaslao je za 
ovogodišnji Uskrs svojim prijateljima i znancima, 
mjesto čestitaka, štampani sveščić prevedenih 
pjesama s popratnim riječima »Vesele velikonoce 
preje dr. Vojtech Merka, v Moravske Ostrove v 
brezinu 1940.« Od hrvatskih pjesnika zastupani 
su u tom djelcu: Sida Košutić, Vjekoslav Majer, 
Vera Luketić i Josip Velebit. Od Slovenaca su 
zastupani: Vida Taufer, Joža Lovrenčič, Milan 
Jare, France Bevk i Pavel Karlin, a od Srba Mi- 
loslav Jeliić. 

HRVATSKI KNJIŽEVNICI NA NJEMAČ¬ 
KOM. Zagrebački dnevnik »Morgenblatt« u svom 
književnom prilogu od 31. ožujka o. g. donio je 
u prijevodu Marte Šegulje i Đ. M. Eisena ove ra¬ 
dove hrvatskih pisaca: novelu Bože Lovrića »Tra¬ 
gična idila«, novelu Vlade Vlaisavljevića »Kći«, 
pjesmu Dobriše Cesarića »Šumi more« i pjesmu 
Vinka Kosa »Škropi rosa« iz zbirke »Vodopad«,, o 
kojoj se sva hrvatska kritika izrazila najpovolj¬ 
nije. 

STRANI GLASOVI O NAMA 

PARIŠKI TJEDNIK O IVANU MEŠTRO- 
VIĆU. Ilustrirani pariški tjednik »Paris-BaTkan«, 
u seriji članaka 6 istaknutim ličnostima jugo¬ 
istočne Europe, donio je iz pera svog urednika 
Pompilija Poltanea članak o hrvatskom kiparu 

Ivanu Meštrovieu. Pisac je prikazao život i rad 
umjetnika, nabrojio njegova najznačajnija djela 
i istaknuo njegovu popularnost u cijelom kul¬ 
turnom jsvijetu. Uz članak su dodane i reproduk¬ 
cije Meštrovićevih radova Majka s djecom, Pieta 
i Karijatide. 

ŠVEDI O NAMA. Uskrsni brojevi švedskih 
ženskih revija donijeli su članke sa slikama iz 
naše zemlje, koje je napisala književnica Margit 
Mmskat iz Stockholma. Ona je prije dvije godine 
proputovala našu zemlju, snimila mnoge krajeve 
i narodne nošnje i već pisala o nama u švedskim 
novinama i časopisima, osobito o Dalmaciji i Du¬ 
brovniku. 

VELIKI USPJEH OPERE »ERO S ONOGA 
SVIJETA« U BERLINU. Na prvoj njemačkoj 
opernoj pozornici, u berlinskoj Staatsoperi, odr¬ 
žana je dne 29. ožujka ov. god. premijera opere 
hrvatskog skladatelja Jakova Gotovca »Ero s 
onoga svijeta«, njemački »Ero der Schelm«. Pre¬ 
ma pisanju svih berlinskih dnevnika, Gotovčeva 
opera doživjela je veliki uspjeh. »Volkischer Beo- 
bachter« piše pod natpisom »Hrvatska legenda« 
između ostaloga: »Kakva mora biti jedna prava 
narodna opera, pokazuje na uvjerljiv način Go- 
tovčev »Ero der Schelm«. Narodna legendarna 
pojava hrvatskog svijeta spojena je u toj operi 
veoma spretno s uvjerljivom, stvarnom radnjom.. 
Gotovac je već nekoliko godina poznat u na¬ 
šim koncertnim dvoranama kao veoma sposobni 
skladatelj svoje zemlje. Uspjeh njegova »Sim¬ 
fonijskog kola« na glazbenoj svečanosti 1935. u 
Llamburgu jednim je mahom proslavio njegovo 
ime. Već kroz dvije godine izvode njemačke po¬ 
zornice njegovu operu »Ero der Schelm«, koja 
svuda nailazi na jednako srdačan odjek. Pjesma 
i ples njegove domovine stoje u središtu Gotov¬ 
čeva stvaranja«. »Berliner Morgenpost«: »Nakon 
što se u Staatsoperi kroz puna dva sata srdačno 
smijala nad dobrodušnim šaljivđžijom Erom, 
tim legendarnim nacionalnim vragoljanom, kre¬ 
nula je publika svojim kućama s osjećajem, da 
već odavna nije doživjela tako divno i zabavno 
operno veče... Bio ie to zaista sasvim veliki us¬ 
pjeh«. »B. Z. am Mittag«: »Bio je to zaokruženi 
i lijepi uspjeh, koji je jučer ubrala Staatsopera. 
Punim pravom slavila je publika naročitim odu¬ 
ševljenjem skladatelja Jakova Gotovca. Komična 
opera Ero der Schelm sjajno je, uspjelo i osvje- 
žujuće umjetničko djelo mino temperamenta... 
Za Gotovca je knjiga Milana Begovića. čiji je 
kazališni igrokaz upravo prikazan u Weimam. 
dala pobudu da razvije blistavo mnoštvo melodija 
i ritama, koji na svakom koraku tonskog zvuka 
odaju dalmatinsku narodnu pjesmu. 

Dva dana prije premijere Gotovac je pred 
uzvanicima održao predavanje o »Hrvatskom 
glazbenom stvaranju«. Svoje predavanje u Ber¬ 
linu završio je riječima: »Izvedba mog djela u 
berlinskoj Staatsoperi najveća je počast za moje 
djelo, za mene kao umjetnika-stvaraoca i naravno 
za čitavu hrvatsku umjetnost«. hm. 


SLOVAČKA ŠTAMPA O MILKOVIĆEVU RO¬ 
MANU »BUĐENJE«. Bratislavske novine »Slo¬ 
venska politika« od 14. ožujka ov. god. donosi 
pod natpisom »Milkovićev roman o hrvatskom 
slikaru Račiću« ovaj prikaz: »U ediciji Suvre¬ 
mene knjižnice Matice Hrvatske u Zagrebu iza¬ 
šla je knjiga Zlatka Milkovića »Buđenje«, koja 
prikazuje slikara Josipa Račića, prvog predstav¬ 
nika čistog impresionizma u hrvatskom slikarstvu. 
Račić, velika nada hrvatske umjetnosti, učio je 
slikarstvo na Visokoj umjetničkoj školi u Beču, 
Miinehenu i Berlinu, zatim otišao u Pariš, gdje 
se ubija i gubi svoj mladi talentirani, pun patnja 
i tragični život. Milković donosi mnogo karakteri¬ 
stika Račićeva života i rada... Umjetnik Račić 
nije poslušao ovaj glas (da bježi iz Pa risa), već 
je završio svoj triumfalni put na nebo hrvatske 
umjetnosti i završio dobrovoljnom smrću ma 
Mootmartm 21. XI. 1908. (pogrešno!). Roman 
Zlatka Milkovića sadrži i nekoliko Račićevih re¬ 
produkcija (autoportret, Pont-Neuf, Place đ’Eto- 
ile. Dječak, Boulevard), koje bogato upotpunjuju 
vrijednu Milkovićevu biografiju »Buđenje« 

NOVA IZDANJA 

NA TPOTPUNIJE DJELO O LEONARDU DA 
V1NCIU. Organizatori prošlogodišnje milanske 
izložbe djela Leonarda da Vincia, koja je prire¬ 
đena prilikom 420. godišnjice umjetnikove smrti, 
povjerili su naročitom odboru, da izradi djelo, 
koje će sadržavati njegovu definitivnu biogra¬ 
fiju i popis svih djela. To je opsežno djelo izašlo 
u veljači o. g. s predgovorom maršala Badoglia, 
a obuhvaća oko 40 rasprava, 2.500 slika u tekstu 
i 12 velikih slika u bojama. Rasprave se dijele 
na tri skupine: prve se bave umjetnikovim živo¬ 
tom i njegovim putovanjima po Italiji i inozem¬ 
stvu, druge prikazuju njegov slikarski i kiparski 
rad te utjecaj na suvremenike, a treće objašnja¬ 
vaju Leonardove prinose znanosti i tehnici. 

NOVI ROMAN MIRKA JELUŠIĆA. Ovaj pi¬ 
sac, podrijetlom Istranin, koji živi u Beču i piše 
samo na njemačkom jeziku, izdao je u nakladi 
knjižare F. Speiđel svoj novi roman s naslovom 
»Der Soldat«. Kao što je poznato, Jelušićeva djela 
»Cezar« i »Don Juan« izdala je u hrvatskom pri¬ 
jevodu naklada Binoza-Svjetski pisci. 

NATNOVTJE DJELO TALI J ANSKOG /V 
KRALJA. U veljači o. g. izašao je XVIJT. svezak 
djela »Corpus nummorum italicorum«, kojega je 
autor talijanski kralj Viktor Emanuel III. Po¬ 
znato je, da se talijanski vladar već od svoje naj¬ 
ranije mladosti bavi numizmatikom. Njegova 
zbirka starog novca broji oko 100.000 komada. 

TZDANJA DRUŠTVA SV. MOHORA ZA IS¬ 
TRU. To je društvo izdalo za g. 1940. četiri knji¬ 
ge: kalendaT Danicu. »Mali katekizam« Ivana 
Pavića, »Selo na obali« Luke Perinića i »Zape¬ 
čaćene usne« Keesa Meekela. Knjige su štampane 
u Trstu. 

NOVO DJELO O CLEMENCEAU-U. Opsežna 
literatura o »Tigru« i »Ocu Pobjede« obogaćena 

je još jednim vrijednim i originalnim djelom. U 
»Editions de France« izdao je general Mordacq 
svoje djelo o Georgesu Clemenceau. General 
Mordacq bio mu je prijatelj i povjerljiva ličnost 
puna tri decenija. Dnevni dodir s »Tigrom« god. 
1917., 1918. i 1919. omogućio je piscu, da prikaže 
dokumentarni psihološki portret Clemenceaua. 

PRVA SLOVAČKA POVIJEST FILOZOFIJE. 
Slovački filozof dr. S. Osusky izdao je u Brati¬ 
slavi djelo u kojemu je sustavno obradio filozo¬ 
fiju u Slovačkoj, a zatim i povijest filozofije osta¬ 
lih slavenskih naroda. Djelo ima četiri dijela: 
Stari vijek, Srednji vijek, Novi vijek od humani¬ 
zma do Kanta i od Kanta do g. 1938. U poglavlju 
o 19. stoljeću prikazana je i hrvatska filozofija. 

SVEZAK TALIJANSKE »OPĆE GEOGRA¬ 
FIJE« O NAMA. Nakladni zavod Vallardi u Mi¬ 
lanu, koji izdaje opću geografiju pod naslovom 
»Zemlje i narodi« izdao je novi svezak, »Balkan¬ 
ski poluotok i Rumunjska«, što je napisao dr. Elio 
Migliorini, profesor zemljopisa na rimskom sve¬ 
učilištu. U tome djelu od strane 40.—100. prika¬ 
zana je fizička, gospodarska i antropološka geo¬ 
grafija Jugoslavije. Pažnja je posvećena i zemljo¬ 
pisu Hrvatske. Naročito je dobro prikazan histo¬ 
rijski razvoj te suvremene ekonomske i kulturne 
prilike Zagreba. Cijelo djelo ima 332 strane, 216 
slika u tekstu i 5 zemljopisnih karata izvan 
teksta. 

JUBILEJI I SMRTI 

65-GODIŠNJICA ROĐENJA GLUMCA KA- 
ČALOVA. U veljači navršio je 65 godina života 
glumac Vasilije Kačalov, član Moskovskog Hudo- 
žestvenog Teatra. Njegov je rođendan svečano 
proslavljen u cijeloj Rusiji. Zagrebačka publika 
imala ga je prilike vidjeti i slušati prije dvadeset 
godina, kada je sa trupom MHT-a gostovao u 
Zagrebu. 

DVIJE OBLJETNICE FRA. MARTINA NE- 
DIĆA. Dne 1. travnja 1810. rođen je, 25. svibnja 
1895. umro je u Tolisi u Bosni pjesnik fra. Mar¬ 
tin Nedifć. Kao župnik u različnim bosanskim 
mjestima podizao je crkve, škole i samostane. Bio 
je suradnikom »Danice ilirske« i »Arkiva za po¬ 
vjesnicu jugoslavensku«. Godine 1835. izdao je 
u Karlovcu »Razgovor koga vile Ilirkinje ima- 
doše u pramaletje g. 1855.« Opjevao je pokret* g. 
1848. i ratovanje s Turcima g. 1875.—77. Pisao 
je i u prozi. Pseudonimi su mu bili: Vila Bosan¬ 
ska, Žalovan, Slavoljub Otadžbinović i drugi. 

(Ž.) 

25-GODIŠNJICA SMRTI MUSE ĆAZIMA ĆA- 
TIĆA. Dne 6. travnja navršilo se 25 godina od 
smrti pjesnika Muse Ćazima Čatića. Rodio se 4. 
ožujka 1879. u Odžaku kraj Dervente. Nakon svr¬ 
šene islamske vjerske škole u Tešnju, polazio je 
gimnaziju u Carigradu, gdje je naučio turski i 
arapski, pa je s tih jezika i prevodio na hrvatski. 
Kada se vratio u domovinu, položio je šerijatsku 
sudačku školu u Sarajevu. Objavljivao je pjesme 
u različnim hrvatskim časopisima. Prvu zbirku 
pjesama izdao je u Mostaru pod naslovom »Pje¬ 
sme 1900.—1908.« Drugu zbirku uredio mu je A. 
Hifzi Bjelevac, a izišla je g. 1928. Prilikom ot¬ 


krića nadgrobnog spomenika pjesniku u Tešnju. 
O njemu je prvi napisao studiju Hamzalija Aja- 
nović u »Sarajevskom listu«. Godine 1920. izdao 
je sarajevski »Novi vijek« posebni broj u njegovu 
čast, a iu Hrvatsko-muslimanskom kalendaru za 
godinu 1930. štampano je nekoliko njegovih pje¬ 
sama i članak Ahmeda Muradbegovića o njemu. 
Umro je 6. travnja 1915. u Tešnju. 

225-GODIšN J1CA ROĐEN J A HISTORIO¬ 
GRAFA KRČELIĆA. Hrvatski historiograf Adam 
Baltazar Krčelić rodio se 5. veljače 1715. u Br- 
dovcu kraj Zagreba. Gimnaziju je polazio kod 
isusovaca u Zagrebu, filozofiju u Beču, a teolo¬ 
giju u Bologni. U domovinu se vratio g. 1738. kao 
doktor filozofije i teologije. Bio je nekoliko go¬ 
dina župnikom u Selima kod Siska, zatim pre¬ 
fekt u zagrebačkom sjemeništu, rektor Hrvat¬ 
skoga kolegija u Beču i napokon zagrebački ka¬ 
nonik. Umro je 28. ožujka 1778. u Zagrebu i po¬ 
kopan u katedrali. Napisao je oko šezdeset djela, 
od kojih je samo deset štampano za njegova ži¬ 
vota. Od tih su najvažnija: »De regnis Dalmatiae, 
Croatiae, Slavoniae notitiae praeliminares« i »Po¬ 
vijest zagrebačke stolne crkve«. U rukopisu je 
ostavio oko pedeset djela u vezi s historijom, od 
kojih je zagrebačka Akademija znanosti i umjet¬ 
nosti izdala samo »Annuae«, njegove memoare 
od g. 1749.—67. Pisao je samo latinskim jezikom. 
Svoju veliku i vrijednu knjižnicu darovao je g. 
1777. zagrebačkoj pravoslovnoj akademiji, i ona 
je temeljem današnje sveučilišne biblioteke u 
Zagrebu. (ž.) 

STOGODIŠNJICA ROĐENJA LAVOSLAVA 
VUKELIĆA. Ovaj se pisac rodio 20. ožujka 1840. 
u Gornjem Kosinju u Lici. Pučku školu i gimna¬ 
ziju polazio je u Senju, a trogodišnji upravni 
tečaj u Beču. Kao upravni časnik služio je u 
mnogim mjestima nekadašnje Vojne Krajine. 
Kada je ona raspuštena, bio je kotarski pristav, 
a od g. 1875. županijski podtajnik u Sv. Križu 
Začretju. Tu je i umro 26. ožujka 1876. Sve do 
smrti surađivao je u hrvatskim časopisima i al¬ 
manasima, kao što su »Lađa«, »Danica«, »Naše 
gore list« i »Vijenac«. Napisao je i preveo oko 100 
pjesama i pet crtica iz krajiškog života. Prevodio 
je s ruskog, poljskog i talijanskog. Njegov po¬ 
bratim Bude Budisavljević sabrao je u knjigu 
sve njegove radove i izdao s opširnim životopisom 
pod naslovom »Književno cvijeće Lavoslava Vu- 
kelića« u Zagrebu 1881. (ž.) 

10-GODIšNJICA SMRTI DRA. MATKA LA- 
GINJE. Dne 18. ožujka navršilo se 10 godina od 
smrti dra. Matka Laginje. Rođen je 10. kolovoza 
1852. u Klani kod Kastva. Gimnaziju je polazio 
na Rijeci, a pravo u Zagrebu i Grazu. Kao upra¬ 
vni činovnik služio je u mnogim istarskim mje¬ 
stima. Bio je zastupnik istarskih Hrvata u po¬ 
krajinskom saboru u Poreču i u carevinskom vi¬ 
jeću u Beču. Nakon svjetskog rata preselio se u 
Zagreb. Bio je povjerenik Narodnog vijeća za 
Istru, a biran je i u prvu beogradsku skupštinu. 
Od veljače do prosinca g. 1920. bio je banom Hr¬ 
vatske, Slavonije i Međimurja. Umro je u Za¬ 
grebu. Uz politički rad, bavio se i književnošću. 
Njegova su važnija djela: »Basne, prekrojene po- 

glavito za hrvatski puk u Istri« (Kraljevica, 1876.), 
»Istarske pričice«, preštampane iz »Vijenca« i 
»Ćirilo -Meto dskog kalendara«, pučki igrokaz 
»Šilo za ognjilo«, štampan istom g. 1918., »Hrvat¬ 
ske pjesme, što se pjevaju po Istri i Kvarnerskih 
otocih«) (1880.) i »Kastav grad i okolica« (Irst, 
1889.). Pravne rasprave štampao je u zadarskom 
časopisu »Pravo«. Na njemačkom je objavio bio- 
šuru »Osterreich und die kroatische Frage«. Mno¬ 
gi njegovi politički govori izišli su u brošurama. 
Povodom 10-godišnjice smrti istarska su društva 
održala zadušnice i komemoracije, a tjednik »Is¬ 
tra«, koji izlazi u Zagrebu na hrvatskom i sloven¬ 
skom jeziku, izdao je posebni broj, posvećen 
uspomeni dra. Matka Laginje, sa prilozima hrvat¬ 
skih i slovenskih kulturnih radnika, rođenih u 


1St UMRO PROF. AUGUST LANGHOFFER. Dne 
29. ožujka umro je u Zagrebu umirovljeni sveuči¬ 
lišni profesor dr. August Langhoffer. Rođen je 17. 
travnja 1861. u Kisaču kraj Novog Sada. Gimna¬ 
ziju je polazio u Novom Sadu i Osijeku, a sveuči¬ 
lišne nauke u Zagrebu i Jeni. Službovao je kao 
srednjoškolski profesor na Rijeci, u Bakru, oenju, 
Osijeku i Zagrebu. Od g. 1901. do 1927-, kada je 
umirovljen, predavao je zoologiju na lilozolskom 
fakultetu zagrebačkog sveučilišta. Kao zoološki 
stručnjak bavio se uglavnom entomologijom i dip- 
terologijom. Napisao je mnogo znanstvenih ras¬ 


prava i članaka o kukcima u našim i njemačkim 
časopisima i publikacijama. Svoju doktorsku di- 
zertaciju »Beitrage zur Kenntnis der Mundteile 
der Dipteren« štampao je u Jeni g. 1883. Mnogo 
njegovih radova štampano je u »Radu« Hrvatske 
akademije znanosti, koja je izdala i njegovo po- 
pularno-znanstveno djelo »Crveni nametnici s oso¬ 
bitim obzirom na čovjeka«. Izdao je i popularno 
djelo »Liječenje biljem«. U dokolici bavio se llo- 
ristikom, turistikom i filatelijom. 

»STOPAMA OTACA«. Pod tim naslovom iza¬ 
šlo je peto godište almanaha hercegovačke franje¬ 
vačke omladine u izdanju Zbora franjevačke Lo¬ 
go slovske mladeži »Bakula« u Mostaru. Ovogodiš¬ 
nji almanah (str. 246) ima karakter jubilarnoga iz¬ 
danja prigodom 30-godišnjice »Bakule«, pa je vise 
priloga u vezi s time. Almanah se dijeli na četiri 
dijela: I. »Bakula« u prošlosti i sadašnjosti«; 11. 
»Hercegovina i Hercegovci«; III. »Franjevački 
duh i život« i IV. »Domovini i kulturi«. oporni- 
njemo kritički historički prikaz o »Franjevačkim 
školama n Hercegovini« od dra. fra Dominika 
Mamdića; studiju »Patriotsko i religiozno obilje¬ 
žje Sitovićeve latinske gramatike (1713.) od prot. 
fra Arkanđela Nuića (str. 76-100), te članke »Po- 
drijetlo naših guslara« od fra A. Vrdica i »Hr¬ 
vatstvo starih naših pisaca dalmatinske Hrvat¬ 
ske« od A. R. Buerova. ( m ) 

ČASOPISI, KOJI DOLAZE UREDNIŠTVU: 

Beograd: Matica rada. — Metalurgija. — Soko. — Srpski književni glasnik. — Umetnički 
pregled. — Umetnost i kritika. 

Borovo : Izbor najboljih savremenih članaka. 

Cetinje: Zapisi. 

Chicago: Jugoslavenski glasnik. 

Dubrovnik: Hrvatski jug. 

Fiume: Termini. 

Lwow: Kwartalnik Historyczny. — Ruch s!owianski. 

Ljubljana: Dom in svet. — Ljubljanski zvon. — Radio Ljubljana. — Sadašnjost. — Sodob- 
nost. — Umetnost. — Naš val. 

Makarska: Nova revija. 

Olomouc: Časopis vlasteneckeho spolku musejmho. — Filosoficka Revue. 

Pariš: Realites Frangaises. 

Praha: Československo-jihoslovanska revue — Slavia 

Sarajevo: Glasnik društva Prosvete. — Muslimanska svijest. — Napredak. — Novi Behar. — 
Pregled. — Prosveta. 

Sofija: Italo-Blgarsko spisanije. — Izkustvo i kritika. — Otec Pajsij. — Slavjanski vesti. — 
Zlatorog. 

Split: Glasnik primorske banovine. — Jadranska straža. — Jadranski dnevnik. — Podmladak 
Jadranske straže. 

Sušak: Mornar. — Primorje. 

Varaždin: Hrvatsko jedinstvo. 

Vilna: Kalosbse. 

Visoko: Franjevački vijesnik. 

Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 
Bogoslovska smotra. — Ekonomist. — Hrvatica. — Hrvatska prosvjeta. — Hrvatska smo¬ 
tra. — Hrvatska tamburica. — Hrvatski akademičar. — Hrvatski jezik. — Hrvatski na¬ 
rod. — Hrvatski planinar. — Hrvatski radiša. — Hrvatski ženski list. — Izraz. — Knji¬ 
ževnik. — Luč. — Napredak. — Nova Hrvatska. — Nova riječ. — Obitelj. — Obrtnički 
vjesnik. — Preporod. — Priroda. — Radnički glasnik. — Roditeljski list. — Seljačka 
sloga. — Sfinga. — Sklad. — Zabavnik. — Vegetarizam. — Život. 

GRAĐANI! 

Služite se svojom štedionicom, 
jer Vam pruža najveću sigurnost. 

